
BARDDONIAETH. 



<^tobl B ílabair. — Testyn^ **John Bunyan'' (heb fod dros 
800 o linellau). Gwobr^ 2op. a Chadair. Beirniaid^ 
Dyfed, Pedrog, ac Elfyn. 



BEIRNIADAETH YR ARCHDDERWYDD DYFED. 

Daeth wyth awdl i law ar yr anfarwol Johii Bunyan — un o'r cymeriadau 
mwyaf dyddorol mewn hanes. Y mae yn llawen genym ddweyd ein 
bod yn unfarn hoUol ar y goreu, a hyny yn gwbl annibynol ar ein gilydd. 
Nis gallwn ddweyd fod y gystadleuaeih yn un gref, er fod y goreuon 
yn meddu ar gryn deilyngdod. Ar destyn hanesyddol, perygl y bardd yw 
anghofio'i swydd, a throi yn groniclwr hanes — adrodd ffeithiau, ac nid barddoni 
egwyddorion. Dyna wendid y rhan fwyaf o'r awdlau sydd ger ein bron. 
Sylwn arnynt yn y drefn a ganlyn ; — 

Fererin. — Blaenorir yr awdl hon gan gynwysiad maith — rhy faith o*r 
haner, er ei fod yn Uawer mwy cryno, os nad yn fwy barddonol hefyd na*r 
awdl ei hun. Cydnebydd yr awdwr iddo ddarllen yr hoU brifawduron ar 
Bunyan. Efallai mai gwell fuasai iddo ddarllen Uai, a meddwl mwy drosto ei 
hun. Teimlir hyny drwy gorff yr awdl. Nid oes yma ddigon o annibyniaeth 
ac o wreiddioldeb meddwl. Dilynir yr hanes gyda manylwch gwasaidd, a 
cheir yma luaws o nodiadau eglurhäol, ar bethau sydd yn ddigon eglur eisoes. 
I^id yw pethau felly yn ychwanegu dim at werth cyfansoddiad. Wedi darllen 
y Braslun, siomir ni yn fawr yn ei weithiad allan. Cuddjr llawer ar brif 
egwyddorion bywyd Bunyan gan bethau ail raddol, ac amddifedir y 
darllenydd o'r gwersi sydd yn fendith i fyd. Y mae cynghanedd yr awdl yn 

bur gywir, a cheir yma ámbell linell dda, fel lili yn mhlith y drain. Ceir yma 
lawer o gymysgedd amserau, ac engreifftiau o iaith fratiog, ac o ddirdynu 
meddwl. Amlwg yw y gall yr awdwr egluro'i hun yn well mewn rhyddiaeth 
nag ar fesur cerdd. Ofnwn fod y gynghanedd yn fagl iddo, ac yn ei ddal yn 
garcharor yn nghors anobaith. Y mae iaith a chynghanedd mewn gwrth- 
darawiad parhaus, a theimlir fod rhyw amhwysedd poenus yn bwrw ei niwl 
dros y pethau symlaf. 

Pererin Llesg, — Y mae hyd yr awdl hon yn awgrymu priodoldeb yr enw 
sydd wrthi. Cyn cyrhaedd dau can' llinell, mae awen y bardd yn llesghau, 
ac yn rhoddi i fyny yr ysbryd. Gwelir felly fod taith y Pererin hwn yn 
eithriadol fèr, ac anmhosibl iddo ar yrfa mor gyíyngedig wneud cyfiawnder a 
chymeriad ei arwr. Gresyn iddo dori i lawr mor fuan, gan ei fod yn canu yn 
hollol naturiol; a'i feddwl yn ghr, a'i gynghanedd yn gywir, a'i iaith yn 
ddidramgwydd. Nid yw ei awenyddiaeth yn ddofn, ac ni roddir digon o 
arbenigrwydd ar Bunyan, rhagor rhyw ddyn da arall. 

Pererin ar fin ei fedd, — Y mae yr awdl hon o ran ei gwisg yn lân, ac yn 
gywir, gydag eithriad neu ddau o gloffni cynghanedd. Ond teimlir fod 
graddau o niwl ar lawer o'r syniadau, ac nid yw y ffugyrau bob amser yn 
ddidramgwydd. Gellid meddwl fod y bardd yn aml yn methu gorphen penill, 
ac yn ei lanw i fyny aV defnyddiau agosaf at law. Y canlyniad yw, canu*n 
Uac a diafael. Mewn cystadleuaeth fel hon, dylai pob ymgeisydd wneud ei 
oreu i ddiarfogi beirniadaeth, a pheidio gollwng dim o'i law fydd yn debyg o 
godi yn ei erbyn. Gormod o fanylion hanes sydd yma, 2Ìx rhai hyny heb eu 
barddoni i bwrpas. Croniclir y fifeithiau mwyaf dibwys, a theimlir fod hyny 
yn lladd y farddoniaelh. Ceir yma lawer llinell wir dda, ond fel cyfanwailh, 
oer a chaied yw yr awdl. Y mae genym ddyfyniadau helaeth, ond rhaid eu 
gadael. 

Gobaith, — Awdl eto wedi ei gorlwytho â manylion hanes, ac yn dwyn 
olion Ilafur ac ymdrech caled. Y mae ynddi fwy o nerth nag o swyn, a hwnw 
yn nerth braich ac ysgwydd. Nid oes ynddi fawr o gyfaredd swynol ** Taith 
y Pererin." Cawn yma luaws o fân wallau cynghanedd, yn benaf o ddi- 
ofalwch, megis — 

** Yn Elstow mewn hwylusdod." 

" Pert dy lun, pwy ŵyr dy les." 

" Ti oflfeiriad y fforest." 

" Dafnau tân hyd í*enaid i." 

" Ail i hyawdl Feibl ydyw." 

** Teithio o'r Andes hyd eitha'r India." 

** Os cerydd dîg was y goron." 

** Syniadau enid yn sŵn y tònau." 

** A chadernid braich teyrnas." 

Rhydd yr awdwr le amlwg i fywyd annuwiol Bunyan, cyn ei droedigaeth, a 
braidd na ddysgwyliem i'r papyr íHamio dan ddesgrifiad mor danllyd : — 

** laith ufìfern boeth a hoffai, — ar ei fin 
Yn dorfeydd mellt losgai. " 

**Arch-regwr, a châragos — diafol, 
Deifíai'r ìaith werinos ; 
Ffyrnigwyllt ufíern agos 
Oedd yn ei air ddydd a nos. " 

BARDDONIAETH — JOHM BUNYAN. 3 

Ymddengys fod y desgrifiad yn wir yn ol tystiolaeth Bunyan ei hun ; ond 
credwn na wna cyhoeddi hyny ar benau tai, mewn iaith erwin, un íles i 
chwaeth cymdeithas. Y mae gan y bardd berffaith hawl i drochi ei bin yn y 
lliwiau cryfaf, ond y mae gan y darllenydd heíyd hawl i ddweyd effeithiau 
anffafriol y darlun ar ei deimlad ei hun. Gwelir hefyd fod yr un gair yn odli 
ddwywaith yn y ffagl uchod. Geilw gydwybod yn '* gnöedig genhades," yr 
hyn sydd yn drosedd ar gywirdeb iaith, Y mae cyfarchiad Bunyan i'w eneth 
ddall yn dyner, ond nid yw dadl ei wraig mor effeithiol — y mae yn rhy oer, 
ac yn rhy gelfyddydol. Diweddir ar ddull awdl "Heddwch** Hiraethog, 
gyda chyfeiriad at ddylanwad **Taith y Pererin" ar wahanol wledydd y byd. 
Er ei holl frychau, y mae yn yr awdl ddarnau cryfion : — 

" Cyneuodd fythol olau, — goleuad 
Na wel drengholiad awr angeu*r heuHau." 

** Ar íy neulin 'rwyf yn wylo, — diluw 
Dialedd sy'n rhuo ; 
Mellt dig yw fy fîlamllyd do, 
Hyf nefoedd sy'n íy neitfìo," 

Y Gwenith Gwyn, — Y mae gan yr awdwr hwn ddawn i ganu, a cheir 
ganddo rai darnau rhagorol. Ond ei duedd yntau yw gorfanylu. Fel hyn 
y cychwyna : — 

** Awen fwyn, dywed, o'th íodd — am gyflwr 
Hil y damegwr — pa wlad a'i magodd ? 
Dyro fedr i fyw adrodd — ei eni — 
Y math o rieni a'i meithrinodd." 

Awgryma'r penill hwn gwrs y gerdd. Er hyny, nid cronicl briglwyd sydd 
yma. Cyffyrddir â'r pethau symlaf, mwyaf cyfiíredin, gyda chryn lawer o fedr, 
a cheir lliw awen ar fifeithiau hollol gynefin. Gesyd allan yn gyntaf oll, nad 
yw gwaedoliaeth yn amod rhinwedd ac enwogrwydd, a dyry ddesgrifiad hapus 
o gartref boreuol ei arwr : — 

** Rhof yn gynar ar farawd-yma drem 
Draw i Elstow ddinawd ; 
Af i eilio ei folawd 
A thant lleddf i'r bwthyn tlawd. 

Y mae arddull yr awdl yn naturiol ac yn ddirodres, a'r syniadau yn glir, ac 
weithiau yn ddisglaer. Ond ceir yma lawer o fân frychau — rhai Hinellau heb 
fod yn ogyhyd, a chynghanedd lusg yn yr ail linell fwy nag unwaith. 
Clogyrnog ac anystwyth yw ei gyfeiriad at Bunyan fel dawnsiwr. Dyna un 
o'r pethau salaf yn yr awdl. Dylai yr awd wr gofio hefyd fod "hyny " a "charu " 
yn dwyll odl, a bod camsillebu y cyntaf yn " hynu," er mwyn odl, yn dwyll 
dyblyg. Nis gwyddom beth yw "sibrydus barwydydd," ac nid yw "llom 
bagan " yn iaith gywir, er mai dynes sydd mewn golwg. Ceir yma amryw 
engreifftiau eraiU o gloffni iaith, ac y mae " pechadur bachedig " yn ddiurddas. 
Defnyddir hefyd rai geiriau cyfansawdd sydd yn beryglus i beirianau llafar. 
Ond er hyn oll, fel cyfanwaith, y mae hon yn awdl o gryn deilyngdod. 
Wele ddechreu'r ail benod : — 

** Arwyddion cur oedd yn cau — fel nifwl 
Annifyr gymylau ; 
Heb araul wybr i leihau 
Trwm soriant yr amserau." 
Eto:— 

** Difoded ei ofìdiau,— a diflin 
Ymdafled i'w gampau, 
Daw oriau mwll i'w drymhau, 
A blas sur ar bleserau," 

Mab y Ffydd. — Awdl dda, o gynllun trefnus, a'i weithiad allan yn 
ganncjoladwy. Gesyd y bardd ei arwr allan fel y Pererin yr ysgrifenodd Bunyan 
ei hanes. Y mae ei daith felly yn glir, ac nid yw yn colli'r llwybr ar groes- 
ffyrdd rhyddiaethol. Deallodd yr awdwr mai canu bywyd Bunyan oedd eì 
waith, ac nid ysgrifenu cofìant. Y mae yr iaith, gydag ychydig eithriadau, yn 
lân, a'r gynghanedd yn gywir ac yn gref, er nad yw bob amser yn gwbl berorol. 
Ceir yma ychydig frychau o gam argraff, neu o ddiofalwch. Efallai mai 
tafodiaith leol barodd i'r awdwr gamgymeryd rhyw y gair " rhandir." " 
ryw ddifai randir ddiferwindod." **Rhandir gyfrin." Un o'r pethau salaf 
yn yr awdl yw y paladr hwn : — 

** Tyr ystorm o anwar ormes, — a'i rhu 
Fel afry wiog arthes. " 

Ffugwr anffodus, ac yn sarhad ar fawrhydi storm. Wele englyn arall, 
anheilwng o grefftwr mor dda : — 

" laith Duw wnaethid yn ethol, — iaith felus 
Ar wefus wyryfol ; 
Alaw a chân alwai i'w chol, — er gwledd 
Loew, eirianwedd, i hil werinol." 

Nid oes fawr gamp ar y Ihnellau a ganlyn, ac o'r braidd y maent yn 
gadwedig : — 

** Gweledigaeth Nef ac Uffern hefyd 
Yma geir fel yn ymagoryd. " 

Ond er y mân fefìau hyn, y mae hon yn awdl gref, goeth, o feddwl ac arddull 
difursendod. Ceir yma linellau grymus ar argyhoeddiad Bunyan, ac ar frwydr 
y Pererin â'r Cawr. Serch y carcharor at ei deulu hefyd yn wir dda. Wedi'r 
cwbl, teimlir fod yma rywbeth yn eisiau, er nad yw yn hawdd dweyd pa beth. 
Nid yw yr awdl yn cydio ynom. Yr ydym mewn hiraeth o hyd am i ryw anadl 
ddod heibio, i'w gwneud yn fwy byw. Wedi ei darllen lawer gwailh drosodd, 
ac ar wahanol adegau, y mae yr effaith yn dal yr un. 

Elstow. — Y mae gan yr ymgeisydd hwn awdl ragorol, mor naturiol a 
ffrydlif y mynydd. Anami y gwelir cerdd ar fesurau rhyddion a îlai o ôl 
ymdrech ar ei saernîaeth. Teimlir fod ffeithiau penllwyd yn gweddnewid dan 
ddwylaw y bardd hwn, a gedy fywyd a thlysni ar bob gwrthddrych ddaw ger 
ei fron. Awdl ydyw o nodwedd delynegol, ac y mae yr englyn yn teyrnasu 
gyda llaw uchel ar ei gyd-fesurau. Gwell fuasai amrywio mwy, er gwneud i 
ffwrdd â phob adsain o undonaeth. Er fod yr awdwr yn feistr hollol ar ei 
waith, diangodd arno rai gwallau amlwg, i waradwyddo y godidowgrwydd sydd 
o ddynion, megis : — 

** Nes byw ar edyn gyda'u hysbrydion." 

**Llefaraidyhollfyfyr." 

** Ddiwyg wron fardd gwerin." 

** Gwirionedd yn symledd sydd." 

** Alwad i ordinhad dŵr." 

Prin y mae y Uithriadau hyn yn werth eu nodi, ac nid oes a fynont o gwbl â 
thynged yr awdl. Edrychir arni fel cyfanwaith, gan roddi mwy o bwys ar ei 
hysbryd nag ar fiychau ar ei gwisg. Dechreua fel hyn : — 

** Bunyan, mae purdeb hanes — yn dy loi 
Mewn drych fel dirodres 
Un a'i rawd ar ben y rhes, 
Yn myd wermod a*i ormes." 

Cyn ei droedigaeth ; — 

*' Dan ddirdynol lethol Iwyth 
Yma'n Isniael anesmwyth ; 

" Ond y nef nid yw*n ofer — ei golwg 
I ddirgelion amser ; 
Pwy a hollta y pellder 
I gors a niwl, ond gras Ncr ? " 



" Anwybyddaist y buddiol, — ar i lawr 
I le anobeithiol ; 
Nes bu raid i*r ysbrydol 
A'i delyn aur d alw n ol. 

lôn ddarluniodd ar lenni — glana' cwsg 
Luniau cêl i'th sobri ; 
Ar hyd eu'tasg rhodiet ti 
Yn wr gwarsyth drwy'u gwersi. 

Er dy ymdrech â phechod, — y ncf wen 
A fynai'th gyfarfod 
Yn y dwfn, *rocdd Seina*n dod 
A'i noeth ddeddfau i'th wyddfod." 

Yn wyneb y ífolineb o ddanod ei ddiífyg addysg, dywed : 
Yn ngharchar : — 



** Onid yw*r hwn sy'n dcall 
Gras lôr yn ysgoíor call ? " 



** Diau siom ydyw symud 
Y glân ei foes, a'i gloi'n fud, 
FeTi riddfan dan y dwr, 
A'r gwaith ar goll i'r gwcithiwr ; 
Dydd cynhauaf yn di(xldef, 
A mîn ar ei gryman ef. " 



Salm Bunyan iV wrthwynebwyr : — 

** Arf y nef gcir fo'n nhafod,— i gyrhaedd 
Gwerin yn ei phechod ; 
Arf na phalla, fyna fod 
Yn guddiedig o Dduwdod. 

Daliaf y fifydd hyd elor, — af a 'ngair 
I íy nghyd garcharor ; 
Dysgaf gariad rhad yr lor 
I esgeulus ysgolor. 

A thrymion fawrion furíau — ^y carchar 
Fo'n cyrchu amenau ; 
A'r Gwr hoff all drugarhau 
Gerdda fynwent griddfanau." 
Ei ymson yn ei gell : — 

** Rhydd aden geidw'r wenol — i ysgwyd — 
Esgyn yn hamddenol ; 
Minau fel rhyw ddamweiniol 
Aderyn ing di droi'n ol." 

Dyna ddigon i ddangos fod yr awdwr hwn yn fardd o'r iawn ryw. 

Mayflower, — Cana yr awdwr hwn eto mor naturiol ag anadlu, ac y mac ei 
awdl yn dyncr ac yn brydferth dros ben. Ymbleserir wrth ei darllen, ac 
ofnir yn barhaus iddi ddarfod yn rhy fuan. Dyna un o'r profion goreu o 
ragoroldeb cerdd. Torodd y bardd Iwybr ffodus iddo ei hun, a dwg iV golwg 

betbau newydd a hen gyda mesur bclaeth o arddeliad. Nid yw yn sylwi ar 
bobpeth a wêl ar ei daith, eithr yn dewis y pethau mwyaf pwrpasol iV 
amcan, a*r hyn sydd o ddyddordeb i deimlad a chalon y byd. Cymer drem 
yn gyntaf ar gyflwr y wlad, yn gymdeithasol a chrefyddol, ac ar effeithiau 
daionus caethiwed ei arwr. Sonia mewn un man am *'gnawd derwen,'' yr 
hyn sydd yn disgyn yn anhapus ar y glust, er fod llawer oV hen feirdd yn 
defnyddio ymadroddion cyffelyb : — 

** Y gw)mt oer i gnawd derwen — rydd enaid, 
Barddona pob cangen ; 
Gyr ei sail a'i feìddgar sen 
I rydd erwau*r ddaearen." 

Ytnae y syniad yn ddigon cynefin, ond efallai fod y gair "saü" yn tori i 
raddau ar naturioldeb y ffugwr. Cawn hefyd goU iaith anesboniadwy yn y 
llinellau a ganlyn : — 

** Rhwyga aidd argyhoeddiad — y galon 
Gelyd ei dwysbigiad. " 

Sut y disgynodd gwall mor amlwg.o bin ysgrifenydd mor fedrus sydd ddirgelwch. 
Ond prinion iawn yw brychau yr awdl hon ; ac mae'n hyfrydwch genym droi 
at ei rhagoriaethau. Fel hyn y cana ar efTeithiau gormes ar y diniwed : — 

** Gormes dig rymusa don 
Gwiw dderw egwyddorion ; 
Rhydd yni i wraidd enaid, — a'i ragfarn 
A red yn haiarn drwy'i waed diniwaid." 

« « « « 

** Enaid mawr, nid yw muriau — amser yn 
Mesur ei derfynau ; 
Fe erys hwn i frashau 
A*i lithoedd, genedlaethau." 

« « « « 

** John Bunyan bîa enw — na wybydd 
Am Nebo i farw ; 
Olynol oesau leinw — a'i enaint, 
O ! ni bydd henaint na bedd i hwnw." 

Annuwioldeb y wlad, a diystyrwch o'r Sabbath, a ddesgrifir fel hyn : — 

** O ! Elstow Greetíy gwelaist graith — y Sabbath, 
A'i seibiant anmherffaith ; 
Blys yrai am bleserwaith — i'w foddio, 
A'i groeshoelio gai yr lesu eilwaith." 

« « « « 

** Gwawd i arawd y werin 
Yw gwersi'r groes ar y Green ; 
Adloniant hudol annuw 
Ddarnia deg ddiwrnod Duw. " 

Delwa sorod liw seren 

A delwa nwyd haul y nen." 

Y gwragedd yn ei gysuro : — 

•* Meddianai gwrid * moddion gras' 
Eu gruddiau a'u gair addas ; 
Duw'n siarad yn ei siriol — brofíadau, 
Wna'u brwd seiadau'n baradwys hudol. *' 

Cawn yma lawer o gypliaid mor naturiol a diarhebion, megis : — 

** Ni ddaw'r had i newydd rin 
Heb yr aradr, bererin." 

*' Hiraetha fiyclcí wrth ei ffon, 
Drychiolaeth dyr ei chalon.*' 

<* Nì ddaw dyn i hedd á*i Dad 
Heb ryfel yn ei broíîad.'' 
•• Na ochel y rhyfel, rhaid^i'th anian 
Wrth yni gwroniaid ; 
O boen dy^ bendigaid^gynghanedd 
Fc rydai rhinwedd heb frwydrau enaid." 

** Ceir o chwerwedd carcharau — ogoniant 
I gynal calonau ; 
Telyn yr Epistolau— yn ddiddig 
Arlwya íìwsig i*r olaf oesau." 

Cymerer un penill arall ar ddylanwad "Taith y Pererin": — 

** Fy nhaid welaf yn dilyn 
Bunyan hoíf, a*i ben yn wyn, 
Hyd frjmiau difyr, hoeniach, 
Beulah dir, a*i blodeu iach." 

Ond rhaid i ni adael y gerdd ar hyn. Credwn fod Mab y Ffydä, Elsiow^ a 
Mayflowtry yn rhagori, a*r ddau olaf yn bur agos i'w gilydd. Ond y tlysaf, y 
melusaf, a'r mwyaf awenyddol fel cyfanwaith, yw eiddo Mayjlawer^ ac iddo ef, 
gan hyny, y dyfernir y wobr, ac anrhydedd y gadair. 



BEIRNIADAETH PEDROG. 
Daeth i law wyth o gyfansoddiadau. Nid testyn gwael i'r beirdd oedd 
John Bunyan, eto gofynai bwyll a gofal i lunio cerdd farddonol a theg arno. 
Yr oedd i Bunyan ei hanes, a'r perygl oedd cynghancddu bywgraffiad iddo : 
yr oedd hefyd yn freuddwydiwr, a'r perygl oedd ei aralleirio. Tuedd y 
mwyafrif o'r ymgeiswyr hyn fu at y bywgraffiad yn hytrach na*r breuddwyd ; 
ond llwyddodd y goreuon yn lled dda i ochel y ddau eithaf, a chyfuno yr 
byn oedd briodol o fywyd a gweithiau y dyn athrylithgar a hynod. Arwyddion 
brys a diofalwch sydd ar y rhan fwyaf— yn wir yr oU— o*r awdlau hyn ; ac er 
pob ymosod fu ar fathau arbenig o wallau iaith a chystrawen ac arddull gan 
feirniaid diweddar, ceir lluaws ohonynt yn anurddo cyfansoddiadau y gystad* 
leuaeth eleni eto. 

Pererin. — Tynodd yr ymgeisydd hwn gynllun manwl i'w awdl, a pharai 
darllen ei *'Fras]un" i mi ddisgwyl cyfansoddiad mwy traethodol na barddonol. 
Beth bynag, mae'n amlwg ddarfod iddo ymgydnabyddu â manylion hanes 
John Bunyan yn gystal a'r cyfnod yn mha un y blodeuodd. Y mae ei 
gynllun yn gorwedd yn deg ar ddadblygiad bywyd Bunyan, a thröir goleu yr 
awen yn aml ar yr egwyddorion a ymweithient drwy yr amgylchiadau amryfal 
y dygwyd ef i fyny ynddynt. Arddengys yr awdwr lawer o graffder i ddeall 
ystyr hanes, a phlethir ganddo lawer o addysg ddoeth mewn cynghanedd 
gelfydd ac iaith goeth. Mae y canlynol yn engraiffc lled deg o nodwedd 
gyffredinol yr awdl : — 

** Ffrwd o ddawn i Bedford ddaeth,— a*i syn ras 
Swynai*r hoU frawdoliaeth, 
A thyrru nef i'w thir wnaeth 
A'i eneidiol genhadaeth. 
« « « « 

** Hed ci fawrhad hyd y fro,— a daw'r wlad 
I*r wledd geir o*i wrando ; 
A gwerin ẃyl dan gawr Naf 
Yno welaf yn wylo." 

Ond mae i'r awdl ei diffygion amlwg. Y mae ei hardduU, fel y gaìlesid 
disgwyl oddiwrth ei chynllun, yn rhy draethodol, a'r awen yn rhy gaeth i 
ffeithiau. Mynych y ceir yr awdwr yn fwy o fywgraffydd nag o fardd. 
Cyfaríyddir â llawer darn nodedig o ryddiaethol a chyffredin, o'r hyn y mae y 
canlynol yn engraifft : — 

** Tyfu yn Elstow afiach 
Ei gwyniau bu'r hogyn bach ; 
Ni chlywai pan rodiai'n rhydd 
0*r aeíwyd i'r heolydd 
Ond torféydd rhegfëydd y fall 
A thyngu ei llwyth anghall." 

Eto:— 

** Ar y lawnt wcdi'r oer lef 
Drywanol dost o'r wiwnef, 
A*r gwg du na fu ei fath, 
Rhoes heibio dori'r Sabbath. " 

Mae syniad paladr yr englyn a ganlyn yn eithafol, a chystrawen ei esgyll yn 
Uac :— 

** Rhegwr, wnai i'r creigiau rwygo,— a phawb 
Rhagddo'n flíoi yn Elstow ; 
Newidia'i fryd, gwyr da 'i fro 
Welwodd, dront i'w anwylo. " 

Lle y gallesid disgwyl y naturiol aV syml, ceir y penill clogyrnog hwn : — 

** Cur chwerwach na'r carcharau — welai*n dod — 
Luniai dig erch Ynad— - 
Oedd colli'r gun fun íad,— drodd gynta'r cawr 
I fíbrdd y rhinfawr o ffyrdd yr anfad. " 

Ofer dyfynu ychwaneg o waeleddau yr awdl hon, er mai hawdd fyddai hyny. 

Pererin Llesg. — Dernyn bỳr iawn sydd ganddo ef, ac nis gellir ei gyfrif 
fel engraifft o '* lawer mewn ychydig." Mae ei gynghaneddiad yn ddigon 
celfydd, a cheir ynddo lawer Ilinell a chwpled hapus. Ond fel cyfanwaith, y 
mae yn anghyflawn ac anaddfed, ac yn fynych yn gyffredin a diafael iawn. 
Nid yw oludog o iaith, ac am hyny gorfynychir yr un geiriau ; nac o syniadau, 
o herwydd paham y defnyddir geiriau Uanw, a daw yr un syniadau i fynny 
eilwaith a thrachefn. Gwelir yma yr hyn sydd "bechod parod" i luaws 
heblaw yr awdwr hwn — gorfynychiad o enw Duw, ac oV gyffelybiaeth o dân. 
Nodweddir y cyfansoddiad gan ormod o linellau llac a dibwynt o fath y 
canlynol : — 

** Heb weddi ymdrybaeddodd — yn y ffos, 
Am flfydd ni erfyniodd ; 
A mawr awch i'r diaíl ymrôdd ; 
Gwawl lesu esgeulusodd. 

Ond un dydd bu Duw yn dod 
I'w alw o'r du waclod ; 
Ac o abred tranc obry, — yn danbaid, 
Ufuddaf enaid safodd i fyny." 

Ond gall ganu mor naturiol a hyn : — 

** Rhodiai mewn drwg weithredoedd, 
Dyn â*i fryd yn ofer oedd." 

GohaUh, — Mae ei olygiad cyffredinol o John Bunyan yn ddigon teg, ei 
gynllun yn naturiol, a'i ddadblygiad o hono yn gyson. Gellid hefyd ddethol 

oV awdl ddarnau awenyddol da, yn rohob modd; ond mae y cyfanwaith yn bur 
ddiffygiol. Ceir dau wáll yn ei ail englyn : — 

" 0*r holl freuddwydwyr, gwỳr rhagorat', — uwch 
Yw ef na'r rhai taiaf, 
0*r holl sér mawr ereill > saf 
Enw Bunyan yn bcnaf." 

Mae gwall cynghanedd yn y Ilinell gyntaf, — gosod y rhagwant ar y chweched 
sill, yn lle y bumed ; ac y mae gwall iaith yn y drydedd linell, — saf^ yn lle saif. 
Y mae yr awdl yn feichus o amleiriog. Braidd nas gellid tybio mai mynydd 
tanllyd oedd o flaen meddwl y bardd mewn darlun oV fath yma : — 

'* laith Uffern boeth a hoffaî, — ar ei fìn 
Yn dorfeydd mellt losgai, 
Hyd yr eitnaf fe draethai — aflendid, 

Y pentre wenid pan y taranai.'* 

Ac nid digon hyd yn oed hyn o gythreuligrwydd a thân i ddarlunio Bunyan, 
ac ä y bardd ymlaen : — 

** Arch-reçwr, a chár agos — diafol, 
Deifíai'i iaith werinos, 
Ffýrnigwyllt uífern agos 
Oedd yn ei air yn ddu nos." 

Ac eto, nid yw yr awdwr wedi cael digon ar y tân a'r diafol, eithr parhâ i 
byncio yn ei flaen : — 

** Gwroniaid rhegu*r anial, — a gwragedd 
Drwg regent lawn cystal 
A'u dwrdient, duo ardal — wnelai'i fflam, 
£fe oedd Balaam rhegfeydd Belial." 

Nid yw yn unrhyw syndod fod Bunyan, druan, oV diwedd wedi troi yn un 
oddaith i gyd : — 

** Dicflig nwydau aflan 

Dyhiryn du dröai *n dân, 

Yn ci enau annynol, 

Ysai, Ilosgai, ffaglai'n ffol." 

Awen wyllt, eisieu ei dofì, sydd gan Gobaith, Medd ar lawer o fedr fel 
cynghaneddwr. Pe buasai ei goethder yn cyfateb i'w nerth, gallasai wneud 
gorchestwaith. Gwelir ef o bryd i bryd yn dechreu darn addawol iawn, ond 
yn fuan yn ei andwyo. Dyma englyn awenyddol a digon didramgwydd ei 
arddull : — 

** Ar fy neulin 'rwyf yn wylo, — diluw 
Dialedd sy'n rhuo, 
Mellt dig yw fy fflamwyllt do, 

Y nefoedd sy'n fy neifio," 

Ond disgynodd ei awen yn swta i'r tryblith canlynol : — 

** Llu beiddiol i'm llabyddio 
Yw meini têg min y tô." 

Fel hyn, rhyw gymysg o*r gwych a*r gwael yw yr awdl hon, ac y mae gormod 
o'r gwael ynddi i dd*od i olwg y gadair y tro hwn. 

Y Gwtnith Gwyn, — Gwna wall cyngbanedd yn ei linell gyntaf, drwy 
osod y rhagwant ar y chweched sill, yn lle y bumed. Dechreua drwy apêl at 
yr Awen : — 

** Fy nyben, O Awcn, yw — esbonio 
Hanes Bunyan heddyw ; 
Dod yn y bardd dy dân byw 
I olrhain oes uchelryw. 

Os yn dy wres nid af osaf— ffol wyf ; 
Heb dy fflam diffygiaf ; 
Yng ngoleu hon englynaf— gyda grym : 
Mawr iawn yw genym yr hwn a ganaí.*' 

Mae y dyfyniad hwn yn engraifft bur deg o*r awdl drwyddi. Mae yr awdwr 
yn gynghaneddwr celfydd, ac yn fardd awenyddol, ond heb ymarfer digon â 
chyfansoddiant awdl i fod yn feistr arni. Mae yma ddiffyg addfedrwydd ; 
ac hyd yn oed pan fyddo y gynghanedd yn gelfydd, ilithra yn aml i arddull 
rhyddiaethol. Mewn rhan y gwrandawodd yr Awen ddeisyfiad y bardd am y 
" tân byw," a theimlwn o bryd i bryd bod y tân yn bur isel. Wele, ddernyn 
nodedig o draethodol ei arddull, er yn gryf ei gynghaneddiad : — 

** Awen fwyn, dywed o'th fodd — am gyflwr 
Hil y damegwr, — pa wlad a'i magodd : 
Dyro fedr i fyw adrodd— ei eni, — 
Y math o rieni a'i meithrinodd." 

Ac nid yw a ganlyn yn deihvng o oreu y bardd, nac yn unrhyw glôd i*r 
"Awen fwyn" : — 

** Bore a hwyr heibio 'r äi, 

dŷ i dŷ y deuai, 

A'i holl oes ro'i i wellhau 
Poed wall ar y padellau, — 
Ni chawsai 'i fab achos fyth 

1 fyw fel ei wehelyth." 

Anwastad ac anaddfed yw yr awdl hon, a iheimlwn resyn bod cynifer o 
chwyn mewn gardd lle y ceir llawer o üodau prydferth. Wedi disgrifìo 
Bunyan yn ei gylch o gymdeithion, ac yn arweinydd mewn drygioni, mewn 
llinellau digon didramgwydd : — 

** Och ! yn y cylch hwn y caf 
Enw Bunyan yn benaf," — 

Ceir y llinellau garw canlynol : — 

** Ni fu dan haul fod annuwiolach, 
Na dim yníytyn o'i dom anfatach." 

Wedi cychwyn darlun da o Garchar Bedford, gwneir y cyffyrddiadau trwstan 
hyn: — 

** I fyny fry gwelaf reslr 
O heiyrn fl'yn yr hen flenestr." 

Er hyn oll, gesyd yr awdl hon yr argraff arnaf íod iV awen a'i cynhyrchodd 
bosiblrwydd mawr ìawn, ac nad oes ond eisieu astudrwydd ac ymarferiad na 
welir ei hawdwr yn fuan mewn safle uchel yn mysg awdlwyr goreu ei genedl. 

Ptrerin ar fin ei feJd, — Arddengys yr awdwr hwn gydnabyddiaeth â 
hanes bywyd ac amserau Bunyan, a medd syniad pur glir am ei gymeriad a'i 
waith a'i ddylanwad. Nid yw ychwaith yn amddifad o rai darnau barddonol 
a chain. Dyma gwpled campus : — 

** Ac ar enau'r Gwirionedd, 
Mynai byd roi meini bedd." 

Â dyma englyn yn dwyn nodwedd ddiarebol rhai o'r englynion Cymreig 
mwyaf cofìadwy, — er nad yw mor newydd ag o darawgar : — 

** Gair Duw i agor y deall, — wedyn, 
Astudiodd yn ddiball ; 
Dawn Duw i wneud dyn diwall, 
Dawn y gwir i*w wneud yn gall." 

Ond mae ífaeleddau y cyfansoddiad yn Iluosog iawn. Clogyrnog yw llawer 
Uinell reolaidd, a chcir yma amryw yn wallus : — 

** Ha ! naws y nef sy'n neshau." 

'* Hardd lenor ddarluniodd." 

•* Iddo ef daeth nawdd dwyfol." 

•* A nerth dihaíal cynorthwy dwyfol." 

** A gwlad-arwyr gwaedlyd oriau." 

** Gwridai dan gariad a hedd." 

** 'R gair dros gariad yr lesu." 

Arwydd o wendid hefyd yw gwaith y bardd hwn, fel rhai ereill, yn benthyca 
cynifer o hen linellau, er y cydnabyddir hwynt: — 

** Ai anian yn gân i gyd." 

** A gwenodd addysg gwanwyn." 

** Yn gadarn i ergydio." 

** Ei hegwyddor a'i gweddi." 

**Adialeddfeldiluw." 

**Ygofidiaugyfodüdd." 

* * Hudol adsain dyledswydd. " 

**Addylifoddo'ilafur." 

** Ac engyl ar y cangau." 

Lluosog yw y darnau diffygiol mewn ardduU a mynegiant : — 

** Udgorn gwlad a gwron glodd 
Gulni gelyn a'i gwyliodd." 

** Yn llwydrew * flTau y llewod * — mae yn gaeth 
Nghwmni gwyllt ddyhirod.'* 



Cymysg fiögyrau : — 
Tywyll :— 



** Dirywiai esgyll dirwasgiad — gormes, 
Eto i'w hanes daeth byd-dywyniad." 

** A'r Diwygiad drwy y wlad ymledai, 
A hwyliog edyn y diluw godai. " 

** Eiddil ydyw'r hen ddaliadau— i fyw 
Ar fwyd Llyfr Gweddíau." 



Gresyn fod cynifer o anafau oV fath ar awdl mor awenyddol. Gyda thipyn o 
drafferth i*w chywiro a'i chaboli, gellid ei gwneud yn llawer gwell nag ydyw, 
ac yn hyfryd iV darllen. Gyda chyffyrddiad ysgafn y gallesid gwneud y 
darnau canlynol yn gampwalth : — 

** Ond gwelwodd ei deg heulwen— eto'n ddu, 
Tynodd ŵg cenfígen ; 
Ac aed ag ef dan gadwen, 
A dwrn byd ar ei wỳn ben. 

** Ond byr y ddyrnod barodd—y tro hwn, 
Tranoeth hyfryd wawriodd ; 
Troes ei fîawd— y trais a ffodd, 
A dwrn byd arno beidiodd." 

A dyma englyn rhagorol i wcddi : — 



** Egwyddor a nerth gweddi— yw gafael 
Ar gyfaill mewn cyni ; 
A'r enaid dan fawr yni—'r Ysbryd Glân 
Yn gloewi 'i hunan yn y goleuni," 

Y fath bellder sydd rhwng llinellau fel yna a rhigwm fel hwn : — 

" Doctor Owen 
Ar ei aden garai hedeg, 

At ei ddoniau 
Am eiliadau o'r melodeg.** 

Elsiow. — Dyma y cynghaneddwr medrusaf fu dan sylw hyd yn hyn \ 
ond er cystal ei law ar gynghanedd, Ilithrodd rhai gwallau drwyddi. 
Unsill yn ddiau yw geiriau fel "uthr" a "llwybr," fel yrysgrifenir hwyntyraa; 
ond cyfrifir hwynt yn ddeusill gan Elstow^ yr hyn a'i harwain i'r bai o dor 
mesur rai troion. Ceir proe.<«t yn y llinellau canlynol : — 

•* Ddiwyg wroM, fardd gweriif." 
** Gwirione^(c/ yn symleíÄ/syí/</." 
** I fedydd lôw ofer dy ddaww." 
** Nes byw ar edy/i gyda'r ysbrydio/i." 

Ond ychydig iawn yw y brychau cynghanedd ar yr awdl hon, a rhai ohonynt, 
efallai, yn lithriad y pin^ ac nid y pen, Os yw y sain arferol roddir i lythyren 
yn unrhyw awdurdod mewn cynghanedd, mae yr h yn caledu cydsain feddal, 
ac mae llinell gyntaf Elsiow yn dramgwyddus. Yn wir, nid yw yr englyn hwn 
drwyddo yn ddigon difloesg ei fynegiant : — 

** Bunyan, mae purdeb hanes— yn dy roi 
Mewn drych fel dirodres 
Un a'i rawd ar ben y rhes 
Ym myd wermod a'i ormes." 

Teimlwn mai anffawd fawr i effaith cyflfredinol yr awdl fu i'r bardd ei gwneud 
yn fath o gyfarchiad i John Bunyan, agos ar hyd y ffordd. Tuedda hyny i 
wneud y cyfansoddiad yn undonog a beichus. Buasaî John Bunyan yn y 
trydydd person yn llawer mwy naturiol a dyddorol ; ac yr wyf yn bur sicr, pe 
buasai efe ei hun yn y cnawd heddyw, ac yn deall awdl Gymraeg, nad mwynhâd 
digymysg iddo fyddai gwrando y bardd yn ei gyfarch cyhyd â*r cyfansoddiad 
hwn. Nid ydych, yn enwedig, yn dymuno edliw i ddyn ei hen feiau, er yn 
llawenhau ani iddo eu gadael. Er mai mewn barddoniaeth y gwneir hyn, ni 
theimlir mai naturiol a llednais i'r bardd ddweyd wrlh Bunyan : — 

** Ag holl dân y gwylltineb — a'th yrai'n 
Rhwth arwr creulondeb ; 
Hawdd gwn hyn, nad oedd gan neb 
Fawr i wel'd d'anfarwoldeb.'" 

Mae atalnodaeth yr awdl yn esgeulus, ac yn anfantais yn aml i un fod yn sicr 
oV meddwì. Fel yr eir yn mlaen, cyfarfyddir yma âg amrywiol ffaeleddau nas 
gellir eu hanwybyddu mewn cystadleuaeth am y Gadair Genedlaethol. Mae 
y meddwl yn aml yn dywyll, a'r arddull yn rhyddiaethol, ac hyd yn oed 
ystrydebol. Sonia yr awdwr am rywbeth a eilw yn "dreth o fraw flfeithiau": — 

** Aredig wnai cyflfroadau— drwy'th fron 
Yn dreth o fraw íTeithiau, 
Oedd o Iwydd i feddalhau 
Oer, rhewedig fwriadau." 

Mae amwysder yr " eisiau grasusol " yn y penill canlynol yn ei andwyo : — 

** Pryd hwnw'r Puritanol — oleunî 
Oedd ddylanwad dwyfol 
A gwres (eisiau grasusol) 
I Iwyfan hedd lifoi'n ol.'* 

Anodd meddwl am ddim mwy cÿífredin a diafael na hyn : — 

** Bunyan, mae yna benod — ddihalog 
Ddylir dy adnabod ; 
Ddisygl wr oedd was a'i glod 
Yn gysondeb— gwiw syndod.** 



Eto;— 



Eto:— 



" Ësgud yn y pwlpud pur 

Bu dy lef— -bu dy lafur, 
Yn gymhleth a*th bregethu— caed enaid 

Cyd-unol yn traethu, 
Dilwfr fant dy lafar fu 
Ollynbellenhebballu." 

** Er tan alaeth y cacthwas~ti ganet 
A genau pereiddflas 
Mewn cell halog, feichioe, fas, 
Lwys alaw Paul a Silas.'^ 



Ac wele ychwaneg o bethau cyífelyb : — 

** Môr-lanw hyder yn dy gymeriad 
Yn arwydd hwyliog o fyw arddeliad." 

*• Brwd-doraist i ysbryd herio— y IIu 
Llewod wnai ddyruo.'* 

** Barddoniaeth dy hiraethu 
Oedd eiriol am ei gôl gu." 

•* Welegur golwg arall 
A dynai'th ing — d*eneth ddall, 
Grudd-geirios agos oedd hi — 
Un a thalent i'th holi, 
Diogelai dy galon 
Taw budd ydoedd ateb hon." 

A'r peth rhyfeddaf i gyd fu i*r bardd ddechreu pedwaredd ran ei awdl fel 
hyn : — 

** Dy benyd — dy ddedfryd ddu 
Daga enaid i ganu " ( ! ! ) 

Nid gorchwyl hawdd i un a dagwyd yw canu ! Hawdd y gallesid ychwanegu 
engreifftiau o ddiffygion pwysig yr awdl hon. 0V tu arall, y mae iddi 
ragoriaethau amlwg. Ymwthiodd awen y bardd yn bur bell i gyfrinach bywyd 
Bunyan, a chlywodd yn bur eglur iaith ei brofiad amrywiol yn ngwahanol 
gyfnodau ei fywyd. Craffodd ar ei wylltineb anystyriol, gwelodd frwydr 
gyffrous ei argyhoeddiad, a dilynodd ef drwy wyll a goleu ei ddioddefaint a'i 
fuddugoliaethau, hyd nes y croesodd adref iV Ddinas Nefol y breuddwydiodd 
mor ardderchog am dani. Mae yn yr awdl ddarnau gwir farddonol. Mor 
naturiol y darlunia fwriad Bunyan i ddilyn y " llais '' a'i galwodd i*r ** Ffordd 
Union," a'r cynllwyn gan y gelyn yn ei erbyn : — 

** Meddyliaist yma'i ddilyn— at y nôd 
Dan warth pob dyhiryn ; 
Bu anwel law y gelyn 
rth waedu waetn wedi hyn." 

A dyma fel y gwêl y " Pererin " yn gadael y byd, i gwrdd y Gwaredwr : — 

** Yn friw sang ger * Afon Angau,* — a rhaid 
Yw rhydio 'r dyfnderau ; 
A'i wedd|yn wyw rhydd ei naid 
Yn noeth enaid i'w thonau." 

Dengys darnau goreu yr awdl mai bardd awenyddol a'i cyfansoddodd ; ond bu 
yn rhy frysiog neu ddiofal, neu y ddau, nes y gollyngodd hi o'i law yn rhy 
amrwd ac anorphenedig i enill y gamp. 

Mab y F/yäd, — Ysgrifenodd yr ymgeisydd hwn nodiad eglurhäol ar ei 
waith yn sylfaenu ei awdl ar y dybiaeth fod "Taith y Pererin," i fesur helaeth, yn 
ffurf ar brofiad personol a hanes bywyd Bunyan ei hun. Ond prin yr oedd 
yr eglurhâd yn angenrheidiol, oblegid ni wâd neb nad oedd y cyfansoddiad 
anfarwol hwnw yn perthyn i Bunyan ; ac os barnai y bardd ei fod yn 
awgrymu iddo gynllun naturiol i'w gerdd, ac y gallai drwyddo ddadblygu 
cymeriad a bywyd Bunyan yn deg ac effeithiol, yr oedd hyny, yn hytrach na 
bai, yn glod iV ddyfais. Ac fe Iwyddodd hefyd i dynu cynllun cwbl 
naturiol, gan ei weithio allan yn bur ddeheuig a chyfan, heb, ar y naill law — 
fel y gwna rhai o'i gydymgeiswyr — wneud yr hanes yn ormod o fywgraffiad ; 
nac, ar y Ilaw arall, y Breuddwyd yn ormod o aralleiriad. Ceir yma gyfaredd 
"Taith y Pererin" yn ymdaenu dros hanes bywyd John Bunyan ; ac yn ei fedr 
i gyfuno y ddwy elfen hyn, y mae Mab y Ffydd yn rhagori ar ei holl frodyr. 
Y mae y Ileill yn cyfeirio at y Breuddwyd ac at y Bywyd, ond teimlir eu bod 
hwy yn aml yn rhedeg yn ormodol megis ar ddwy linell, pryd y buasai eu 
huno yn fwy manteisiol i unoliaeth a chyfanrwydd yr awdl, ac yn sicr i'w 
chymeriad barddonol. Llawer gwell, yn fy marn i, fuasai i ElstoWy er 
engraifft, osod nodiad o ílaen ei awdl yntau, nag iddo hysbysu Bunyan o'r 
gyfrinach yn yr awdl ei hun, fel hyn : — 

^^ Bnnyany darlun dy hun yw." 

Dyma fel yr amlinella Mab y Fýydd ei gerdd : — " Agoriad — Gwyll y Bore — 
Toriad y Dydd — Yr Haul yn codi'n uwch iV lan— Cymylau a thywyllwch — Yr 
Ystormydd yn ymdywallt — Heulwen Rhyddid — Gŵg a Gwên — Gogoniant yr 
Hwyr — Diweddglo." Fel y dilynir yr awdwr hyd y llwybr hwn, teimlir fod ei 
olwg yn glir a chyson ar y nôd, a'i yrfa tuag ato yn ddiwyro a chynyddol. Y 
mae ei iaith ar y cyfan yn bur, aM arddull yn gyífredin yn glir. Nodweddir ei 
awen gan dlysni a hoewder, yn hytrach na chan nerth ac angerddoldeb. Nid 
oes yma unrhyw arwydd o ymdrech annaturiol am gynghanedd nac effaith. Eto, 
y mae yn Iled gryf yn ei ddarluniad o'r ornest rhwng y Pererinac Apolyon: — 

** Wedi niwynhad, emyn hedd — ddistawodd 
Is duaf orwylledd ; 
A rhaid, er ei anrhydedd, 
Fu i'n Glyw finio ei gledd." 

* « « « 

** Ba ryw ymornest ? Ba ymorchestu ? 
Ba rym a enyn ? Ba ry w ymwanu ? 
O ormes uthrol ! O ddur ymsathru ! 
Ac ofer ingoedd, — neb yn cyíryngu ! 
Mae haul y ddau'n cymylu, — clwyfedig 
Hwy, a gwywedig, ar lawr yn gwaedu ! '* 

** Fylodd cleddyf Apolyon, 
Wedi'r ing yn y frwydr hon ; 
Ond dieílig eiddigedd 
Dduai'i ael, bardduai'i wedd." 

Ond hoffder ei awen yw y tlws a'r tyner, o'r hyn y ceir toraeth lled dda yn yr 
awdl hon ; a dyma engraifft : — 

** O mor hardd ! Gardd y gerddi, — a'i haraul 
Eangdiroedd lili I 
Duwdod ei Hun sy'n dodi 
Dewis sawr i'w nardus hi." 

Blin, wedi'r cyfan, yw troi at wendidau yr awdl hon eto ; ac y mae iddi 
wendidau amlwg a phwysig. Nid oes ynddi nemor linell afreolaidd o ran 
cynghanedd ; ond y mae hon felly, — 

" Yn wyrth o râs, a*i ncrth o." 
Ond mae y cynghaneddíon gweiniaid a hen yn dra lluosog ynddi. Wele rai 
gweiniaid dros ben, — 

" Ei hynt oedd fel ar wyllt dòn." 

** Y nìae heb rus — heb ddim bri." 

" Am haf riniau'n ymofyn.** 

** Un a gaed i Dduw yn gâr." 

** Gofid ar ofid yw hyn." 

** Er rhwyddhau ffordd ei rhyddhad.** 

** Ysywiol draw hyd nefol draeth. 

A gwaeth byth yw y cyffredinedd cynghaneddol sydd yn nodweddu rhanau 
helaeth o'r awdl. Aml iawn yma yw hen linellau a tharawiadau cynghaneddol, 
o ba rai y mae a ganlyn : — 

**Ynfôroedifeirwch." 

** Eurglod wrth nôd ei Arglwydd." 

** Yn ei dỳnion gadwyni." 

** Roi goleuni ar drcfn ei Ragluniaeth. " 

** Ddaw'n elw i ddynoliaelh.** 

** Yn glywadwy drwy*rgwledydd." 

** A dilwgwr ysbrydoliaeth." 

** Angelion gwynion sy*n gweini." 

** Dan huan bywyd newydd." 

**Erdoluradialedd.'? 

** A by wyd nef i'n byd ni. " 

** Ar breswylwyr bro Salem." 

** Yng ngwawl ryw efengylydd," 

** I fro uwch alaeth yn ddifrychculyd." 

Mae diffyg newydddeb cynghaneddol yn amlwg ar bob tudalen ymron. Ac 
y mae hyny yn fwy diesgus i un all gynghaneddu mor rwydd a hyn : — 

** Adwaen (?) gaiff dan aden Gifford— lanach 
Goleunì yn Bedford, — 
I'w luest ceir y Lost Chard—yiì dwyn cân — 
Heddawg ehcdgan, a newydd gydgordd." 

Er bod yr arddull, fel y crybwyllwyd, yn glir ar y cyfan, llithra yn fynych i 
lacrwydd rhyddiaethol annghryno. Gallasai syniad y penill canlynol fod hyd 
yn oed yn fwy eglur : — 



** Mor ddi-rin yw'r gwyllt eginyn, — Elstow 
;i phlei 
Oni cheir yr ardd yn chwyn, 



Wêl ffalster^i phlentyn ; 
)ni cheir yr ardd yn chw; 
A'r bladur ar y blodyn." 

Gallesid dyfynu darnau helaeth, diafael, a diraen, fel y canlynol. neu fawr 
amgenach : — 

* ' O dan warthnod lylodi 

Y mae heb rus, heb ddim bri ; 

Tincer ansybcr ei swydd, 

A'i rodiad yn waradwydd, 

Yw efe, a Uawen ei fyd — 

O actau angenoctyd. " 

* * Dawn y wyrth, oll yn dân Nêr, 
Yw tonc enaid y tincer. " 

** Gwron yn galon i gyd — yw y Dyn, 
Ar ei daith i wynfyd, — 
Byw i hyny bob enyd, 
Ei hun faidd yn hyn o fyd." 

Nis gwn paham y sonia am "ä/7 werinol." Dywed fod •*IaithDuw" ar 
wefus wyryfol " — 

" Er gwledd 
Loew, eirianwedd, i'w hil werinol." 

Y mae Gweilhiau Bunyan yn dwyn bendith — " I ran yr hil werinol." Y mae 
*' heidiau " a " mynyddau " yn lled annghymarol yma : — 
** Anhawsderau, fel raynyddau, 
Wel yn heidìau, creulon ydynt." 
Ceir yn yr awdl hon engraiíft o fardd galluog wedi canu yn annheilwng o*i 
oreu, o gryn lawer hefyd. 

Mayflowcr, — Ychydig sydd i'w ddweyd yn erbyn cynghaneddiad yr awdl 
hon, ond ei bod weithiau yn troseddu rheol y rhagwant drwy beidio ei osod 
ar y pumed sill. Gwan iawn yw lìinellau fel hyn — " Yn ei daith â phin o 
dân,'' ** \Vna anial yr ardal hon " : a rhy hen a chyfTredin — " Yn íelus i 
nefolion," ** Fy Ngwalia efengylaidd," " Yn arweinydd i'r wiwnef," " Amdo 
ni wêl ei ymdaith," etc. Mae cynllun yr awdl yn gh'r, ac yn gorwedd yn 
ddigon teg ar hanes bywyd John Bunyan. Adlewyrchir ynddi amgylchiadau 
y cyfnod, a theimlwn cin bod yn awyrgylch priodol cerdd ar y testyn. Nid 
yw efe, fel Mab y Ffydd^ wedi toddi bywyd John Bunyan gymaint i ífurf 
*' Taith y Pererin," ond fe gydnebydd y syniad a gyfreithlonai hyny, pe mynasai; 
oblegyd yn chweched ran ei awdl fe ddywed : — 

** Mae^n tỳnu ei lun ei hunan 
Yn ei daith â phin o dân." 
Mae mwy o'r athronydd yn y bardd hwn nag yn yr un o*r lleill ; nid yw yn 
foddlon ar ddarìunio yn unig, eithr ymdraidd i ystyr y golygfeydd, a theifl 
oleu ar yr egwyddorion da a drwg oedd ar waith yn yr amgylchoedd 
cynhyrfus yn mha rai y cododd Bunyan ac yr ymddadblygodd yn Arwr 
Rhyddid ei genhedlaeth ac yn Freuddwydiwr Cristionogol i holl oesoedd y 
byd. Yn ol fy nhŷb i, y mae y bardd ar adegau yn rhy gaeth i'r hanes, a'r 
awen yn ehedeg yn rhy agos i ddaearoldeb íTeithiau, yn hytrach nag esgyn i 
uchelder neíol y Breuddwyd barddonol. Nid anfynych y ca nieddwi da ei 
gymylu a'i anmharu gan air amwys, cystrawen lesg, neu arddull traethodol. 
Ceir engreifftiau o hyn ar y tudalen cyntaf oll. Annghryno a diaddurn 
iawn y darlunir yno yr ormes eglwysig a fwriai Bunyan i garchar, a'r modd y 
tröai y caethiwed yn gyfle gweledigaethau iddo ef : — 

** Noddai fydol ddefodaeth, — a*i bennod 
Heb un weledigaeth ; 
Gweledydd gloew odiaeth 
A'i dôn gu osodai'n gaeth — 
Caethiwed i weled oedd, 
Clöedig oracl ydoedd." 

Dilynir y Uinellau hyn gan englyn mwy ** doniol " na barddonol — syniad da 
yn ymrithio ynddo, ond heb ei fynegi'n groew, er fod y gynghanedd yn gref: — 

** Y gwynt oer i gnawd derwen — rydd enaid, 
Barddona bob cangen, 
Gỳr ei sail a'i feiddgar sèn 
I rydd erwau'r ddaearen." 

Ar yr un tudalen fyth ceir gair na cheid nemor dduwinydd a'i defnyddiai 
mewn traeihawd na phregeth — "dwyfoliaeth" : — 

** Ond fe alwai dwyfoliaeth 
Alawon o'r cyffion caeth." 

Gwelir yr unrhyw amwysder a llacrwydd yn y peniU canlynol, ar yr ail 
dudalen ; — 

** Oes donnog Protestanîaeth — ymladdai 
Am Iwyddiant Unffìirfìaeth ; 
Ei chywair hi'n chwerw aeth, 
A'i miwsigyn ormesiaeth." 

Bloesg iawn yr edrydd y llinellau canlynol eu meddwl, er bod hwnw ynddo ei 
hun yn dda : — 

" Hen Feibl Duw wnai'i fabol daith 
Yn aber o wỳn obaith. 
Ffrydiai ei anghyffredin'— gynneddfau ( ? ) 
O dawel gyrau dihalog werin. " 

Llai cryno ac effeithiol o lawer na synìad go debyg gan Helps, mewn 
rhyddiaeth : — " The millsireams ihai turn the clappers of ihe world arise in 
soiitary places,^^ Mae'n sỳn ddarfod i awdwr mor feddylgar ysgrifenu englyn 
mor eithafol a dibwynt a hwn : — 

** Enw Duw yn ei waed oedd, — a Uwon 
Yn Uewaidd fyddinoedd ; 
Celwyddau yn gwau ar goedd, 
A*u nifwl yn toi'r nefoedd." 

Mae yma ** nifwl yn toi " y bardd.hefyd ! Wrth sôn am " un boreu Sul " ar 
Eisto7v Green^ a chyffro argyhoeddiad yn meddwl Bunyan, ebe'r bardd : — 

** O ! natur fwyn, torai fedd 
Ar y Green i r gwirionedd, 
Yr adnod roi dan ei draed 
Ni wreiddiai yn ei ruddwaed. " 

" Dyeithr lam," yn sicr, yw y canlynol—o Eistow Grten i Green y Bala :— 

** O, am oedfa Green y Bala 
Yn fy Ngwalia efengylaidd, 
Safai'r oriau i eneídiau 
Dan burdonau bro Edenaidd." 

Nidwyf yn amgyffred beth all fod meddwl y darn canlynol, — ymddengys i mi 
yn gymysgfa ddiobaith : — 

** Mae beddau ymwybyddiaeth 
Yn agor, a'u goror gaeth 
Yn goleuo wrth glywed — swn arfau 
Ar oftius gaerau i fynwes agored." 

Diafael iawn yw y Ilinellau hyn hefyd : — 

** Hawddach i rym llym y Ilan — ei gyrchu 
I garchar annyddan, 
Na rhoddi ei deithi dan 
Orfodaeth yn wir fudan." 

Eto:— 

** Llid y ddeddf drallodai ddyn — allanol, 
A gwyll eneidiol gawellai'i nodyn." 

Dyna yr ochr feîus i'r awdl, a chredaf mai cyfiawn a theg yw sylwi ar yr ochr 
hono i gyfansoddiad mewn cysladleuaeih. Ond y mae gan yr awdwr hwn 
bethau ardderchog yn ei gerdd — yn ychwanegol at yr hyn a grybwyllwyd yn 

barod. Gellid yn hawdd gasglu o honí luaws o gwpledau diarebol tarawgar, 
llawn doethineb, ac mewn ffurf ddülyn, fel hyn : — 

" O ! mae llawer offeryn 
Yn llaw Duw i cnill dyn.'* 

'* Adloniant hudol annuw 
Ddamiai deg ddiwmod Duw.'^ 

•' Ni ddaw dyn i hedd ei Dad 
Heb ryfel yn ei broíìad " 

" Dawn y Nef crioed ni wnaeth 
Bererin hcb arwriaeth." 

** Na wyra gam, — haner gwir 
Arweinia i fro anwir. " 

Ceir yma lawer o farddoniaeth uchelryw a thestynol. Dynered y cyfeiriad at 
Bunyan a'i enelh fach ddall : — 

" Ei eneth ddall, nythai hon— 
Oenig wyl — yn ei galon." 

Gwasanaeth llenyddol Bunyan : — 

** Ei anhunedd eneiniwyd — i noddí 

Llenyddiaeth mewn breuddwyd, 
Byw-belydr i bob aelwyd 
Weinyddai *i lom anedd Iwyd.** 

Eto:— 

" Pin hwyliog y selog sant 
Wnai ei rwymau yn rhamant.** 

Cân yn odidog yn rhanau olaf yr awdl, ac nid yn fynych y darllenir dim mwy 
tlws-dyner na'i gyfeiriad ai lyír " Taith y Pererin " yn ei hen gartref :— 

•* Yn moreu foes, fy mhur fwyd — oedd euraidd 
Oriau gyda*i Freuddwyd ; 
Anwylaf íy hen aelwyd 
Am dderbyn y Uyfryn llwyd." 

** Gwelaf y llyfr dan glwyf llaw, 
Edwyn ddolur dan ddwylaw ; 
Côfadail yw*r dail o dôn 
Bur yr hen bererinion." 

** laith teimlad lifa drwy *i len, 
Hawdd wylo ar y ddalen." 

*• Fy nhaid welaf yn dilyn 
Bunyan hoff, a'i ben yn wŷn, 
Hyd fryniau difyr hoeniach 
Beula deg, a'u blodau iach.'* 

Wedi darllen yr holl awdlau hyn yn bur fanwl y mae'n gryn siom na cheir 
ohonynt yr un nad yw yn cynwys ífaeleddau amrywiol a phwysig. O ran 
golygiad cyffredinol \concepHon) a chynllun, yn nghyd â phurdeb iaith ac 
arddull, tueddid fì o blaid Mab y Ffydd ; ond o ran ansawdd ei farddoniaeth 
a newydd-deb cynghanedd, credaf fod Mayfl<nver yn rhagori ; ac ar y cyfrif 
hwnw — wedi peth petrusder, mae'n rhaid i mi addef — yr wyf yn cydsynio a'm 
cydfeirniaid galluog i ddyfarnu y gadair i Mayflawer. 

BEIRNIADAETH ELFYN. 

Mae'n debyg mai ar gyfrif pobJogrwydd " Taith y Pererin," yn Nghymni, 
yn arbenig, y rhoddwyd John Bunyan yn destyn y Gadair yn yr Eisteddfod 
Genedlaethol eleni. Buaswn yn disgwyl i'r ymgeiswyr gadw y ffaith yna 
mewn cof, a gwneud defnydd barddonol ohoni. Yr oedd Bunyan, yn 
ddíameu, yn ddyn i'w oes, ond yr oedd yn fwy na hyny : yn ddyn oesoedd. 
Nid Prydain a*i pia heddyw, ond byd cyfan, ac fel John Bunyan yn eiddo i*r 
holl fyd, ac yn perthyn lawn cymaint i*r presenol a'r dyfodol ag a wna i'r 
gorffenol, y disgwyliaswn i'r beirdd roi rhan helaeth o'u hawdlau i ganu arno, 
ac nid cyfyngu ei hunain yn ormodol i helyntion ac amgylchiadau arbenig y 
John Bunyan hwnw a anwyd yn Elstow, ac a gladdwyd yn Bunhill Fields. 
Anrhydeddus mewn ymgeiswyr am Gadair Genedlaethol íuasai iddynt 
gymeryd yn ganiataol fod eu bcirniaid yn gwybod rhywbeth am wr mor 
giodíawr a Bunyan. Da i'r ymgeiswyr ar destyn fel hyn hefyd, fuasai dangos 
eu bod yn berífaith gyfarwydd â helyntion crefyddol a gwladwriaethol oes 
Bunyan, fel y cofnodir hwy mewn llyfrau ar wahan i'r cofìannau a ysgrifenwyd 
iddo. Breuddwydiwr, fel y gwyddis, oedd Bunyan, a rhydd y fîaith hono 
gyfle godidog i'r beirdd farddoni ar eu goreu iddo. Mae pob bardd i gryn 
raddau yn greadur breuddwydiol ; ond, ysywaeth, mae rhai beirdd yn 
greaduriaid breuddwydlydt Mae'n bosibi cymeryd golwg oer, fydol, fargeiniol 
ar freuddwyd. Ond nid dyna'r olwg i'w chymeryd ar freuddwyd mawr John 
Bunyan. Dyma freuddwyd a drôdd yn Uenyddiaeth — yn gyfoeth i genedl, i 
genhedloedd — iV dyddori, eu cysuro, eu dysgu a'u dyrchafu. Os cafodd yr 
ymgeiswyr sydd i ddod o dan sylw ddeuparth o yspryd awdwr "Taith y 
Pererin," niaent wedi cyfansoddi awdlau goreu'r iaith. Nifer yr ymgeiswyr 
ydyw wyth. Dechreuwn gyda 

Gobaith. — Arfera efe rai geiriau a brawddegau anerbyniol fel "Breuddwyd 
braf," " dyheadau Duwdod," " cnoedig genhadon," " gras-gawr," " mogi'r 
hen ddamhegwr," " mawrwych dorf," " llygad allegol," " y talp pur," 
"Apostol Paul," " esgob-eurych," " arch-regwr," etc. Wedi math o rag- 
ymadrodd bỳr, nad yw na gwych na gwael, cawn y bardd yn dechreu ei 
awdl gyda bachgendod Bunyan, pan oedd yn 

" Ddrygionus, ryfygus fod, 
Du ei weíus a i dafod." 

Ni thybiaf fod y desgrifiad o annuwioldeb Bunyan yn y llinellau hyn yn rymus 
o gwbl : — 

'* laith uffern boeth a hofìfai, ar ei íìn, 
Yn dorfeydd, mellt losgai ; 
Hyd yr eithaf fe draethai— aflendid ; 
Y pentre wenid pan y taranai.*' 

** Arch-regwr a char agos — diafol, 
Dcifia'i iaith werinos ; 
Ffyrnigwyllt uffern agos 
Oedd yn ei iaith ddydd a nos." 

** Gwroniaid rhegi*r anial, — a gwragedd 
Drwg regent lawn cystal, 
A*u dwrdient, duo ardal — wnelai'n fflam ; 
Efe oedd Balaam rhegfeydd Belial." 

" Dieflig ddrygnwyd aflan 
Dyhiryn du droai'n dân 
Yn ei enau anynol, 
Ysai, llosgai, ffaglai'n ffoì," elc. 

Addefaf fod iaith fel yna yn rymus, ond nid wyf yn llawn ddigon diniwed i 
feddwl mai barddoniaeth yw peth o*r fath. Ar ol hyn ca ** y rheglyd eurych 
ei alw gan Grist oV arw, feddw fyddin." Rhoir i ni hanes y priodi, a hyny 
mewn llinellau fferllyd. Nid cwestiynau bardd yw rhai fel hyn : — 

** A aU un fynegi y lles — niawr sydd 
Yn llyfr duwìnydd a llafur dynes ? " 

** Mawrwych dorf yw*r merched da ; 
Oes dynes fel Christiana ? " 

Am Christiana, dywed iddi gyneu golau na wel 

** Drengholiad awr angeu heuliau I *' 

Ni ddeil y llinell iV bèirniadu, ond, rywsut, mae'r syniad o gwêst dyddorol oV 
íath yn gogleisio dyn am funyd er ei waethaf. Mae gan Gobaith ychwaneg o 
linellau i'r gwragedd rhinweddol, y dJynes dda, etc. Ofnais yn fy nghalon 
fod y " ddynes newydd " i gael ei dwyn o fy mlaen. Ond ni ddaeih. Mae 
ar ei ffordd i'r Eisteddfod, modd bynag. Canolig iawn yw'r ymson ar 
tud. 7 ac 8. Gallesid yn hawdd gwneud ei well. Wedi dod at 

** Y newydd benod yn nyddiau Bunyan," 
ceir rhai ymadroddion byw à hapus. Mwy o swn na dim arall sydd yn y 
darn ar ormes y Wladwriaeth. Sonir ynddo fod yr 

** Esgob-eurych mewn ysguboriau.** 
Nid yw'r odfeuon yn Wainwood yn ddim gwell. Yr oedd í'r bardd faes yno, 
ond nid yw wedi ei wel'd heb son am ei drin. Gweddi Bunyan yng ngharchar 
yn eithaf ber ac yn weddol dda. Dyma ran o honi : — 

** Dyro ffydd a dry y ffau — yn gaban 
Gobaith, cartref salmau ; 
Amynedd rho i minnau 
Drwy y storm, rhag dy dristau." 

** Ar fy nylh, dyneraf Ner, 
O ! taena gysgod tyner, 
A dyro gysgod arall 
Ar nyth oer i'r eneth ddall : 
Mae 'merch ddall mor gall, mor gu— • 
Anwylyd oreu 'nheulu.** 

Lled ddichwaeth ywV gernod roddir i Keeling. Y toddaid a ddechreua : 

** Ni welodd daear erioed garcharau,*' 
yn rymus. Ymweliad yr eneth ddall a'i thad yn ngharchar yn dda iawn, ar y 
cyfan. Dyna'r darn goreu sydd gan Gobatth, Rhyddiaith di-yspryd yw 
eiriolaeth ei wraig dros Bunyan. Canodd yr awdwr tua 650 o lineilau cyn 
dod at " Daith y Pererin." Cyfeiria'n bert at 

**Athrylithyr hualau." 
Am ei gampwaith dywed yn hapus : — 

** Tr isel mae yn drysor— gobeithion ; 
Gras yw i galon y gwir ysgolor." 

**Addas yw i iraidd saint 
Yr anial yn nhir henaint. 
Y glaslanc goelia'i oslef, 
A rhian dlos wrendy *i leí ; 
Dyfera hyfryd fawredd 
Yn Salmau ac odlau hedd 
Ar brofíad y cawr brifardd, 
A gwna'i eiriau íìnnau'n fardd, 
Gem yr iaith, gem ppb iaith y w, 
Ail i hyawdl Feibl ŷdyw." 

Gwelir fod y llinell olaf yn anghywir. Tybed nad " hudol Feibl " a fwriadai'r 
bardd ysgrifenu ? Adgofir ni gan y toddaid yn dechreu 

*' Gwresogodd fron fasnachol Sacsonia/' 

o linellau Gorhoian Cymdeithas y Beibl gan Ddewi Wyn. Un esiampl eto, 
allan o luaws eraiU sydd yn aros heb eu dyfynu, o wendidau yr awdl hon : — 

** Dywedai'r ynad du, di-rinwedd : — * Bunyan, 
Fe'th boenir am gamwedd, 
Dri mis mwy am dori'ni hedd ; 
Ddyhiryn, cerdd i orwedd * ! '* 

" Ac os deui eto cystwyaf — di, 
A dwrn deddf hyd eithaf ; 
Adyn euog ! mi*th grogaf ; 
Ddiofn wr, dy ddifa wnaf ! " 

Dichon fod yr ustus o ddifrif, ond ai felly'r bardd ? Terfynir yr awdl yn 
rhyddiaethol. Bai amlwg yn y cyfansoddiad hwn yw arfer ymadroddion ac iaith 
rhy arw. Mae prydferthwch a thynerwch yn brin ynddo. Pan y tybia'r awdwr 
ei fod rymusaf, dyna'r pryd y mae wanaf. Ceir ganddo ormod o ail adrodd 
ffeithiau moel. Mae ei farn yn anaddfed a'i chwaeth yn anwadal. Ond iddo 
ymboeni yn y gair a'r athrawiaeth a berthyn i farddoniaeth, dysgu dewis ac 
anturio gwrthod, gwna well gwaith y tro nesaf. 

Pererin ar fin ei fedd, — Ceir yn ei waith ef amryw sillgollau dolurus, 
hen gynghaneddion, a rhai gwallus, megys : — 

" A nerth dihafai cynhorthwy dwyfol." 
** Gwridai dan gariad a hedd." 
" Ha ! naws y nef sy'n neshau.*' 
" 'R gair dros gariad yr lesu," etc. 

Dyma rai geiriau a brawddegau nas gellir eu cymeradwyo : — " Tonnau cur y 
tinceriaid," "grymusu,'' '*camp-groesgad," " nef-ddurfin," *^sibrydiadau," 
"Ner-delyn," " enaid-dreiddiad," "taenfa," " arlwyadau," *'araeth orwych," 
" cynrhaid," etc. Dechreua gyda genedigaeth Bunyan, ac yn fuan yn yr awdl 
deuwn ar draws englyn tlawd fel hwn : — 

** Gwlad hofî y Brenin Offa, — ac o hyd, 
Duc o Bedford nodda ; 
larll Russell i'w hawel a 
Dry am ei adre yma." 

Sonia y bardd yn fyr, fel mae oreu, am Bunyan yn colli ei dad a'i fam, yn 
ymuno à*r fyddin, yn byw'n ofer, yn priodi. Dilyna Gohaith aV ymgeisydd 
hwn yr hanes yn debyg iawn i'w gilydd. Prin y ceir lle i dybio íod y 
naill na'r llall ohonynt yn gwybod am y fath beth a dyfais, neu ddychymyg 
barddol. Gwelir mor ddi-ifarddoniaeth y gall awdwr yr awdl dan sylw 
ymollwng oddiwrth yr hyn a geir ar tud. 5 a 6 : — 

** I ddîal storm anffyddol stad — yr aeth 
Drwy ddarllen llyfr aníad ; 
A bwrw *i ddydd i bruddhad 
Y gwenwynig anynad." 

•* Goleu eto o'r Galatiaid — ddaeth iddo, 
A thoddodd ei enaid, 
A gwaith Luther bêr, heb baid, — yn chwaneg 
O eurog anrheg yn nôr ei gynrhaid." . . 

Mae'r llinell olaf yna yn ddigon oer i rewi ambell awdl gyfan. £to, Bunyan 
aV Eglwys : — 

" A chroyw Lyfr Chwareuon, — yno, 
Dda 



Ar lud. 7 : — 



arllenid yn gyson 
O Alpau dysg pulpud hon, — i*r bobloedd, 
A'u fferu ydoedd yr offeiriadon. 



** Hir y bu yn cario baich, 
Wcdi myn'd o * wlad y moch * ; 
Llwfr ei fron, a llwfr ei fraich ; 
Gwron gras a*i gri yn groch. " 

Wedi dod at argyhoeddiad Bunyan a'i ymroddiad i ddarllen y Beibl, dywed 
yn bert am y Gair : — 

** Dawn Duw i wneud dyn diwall, 
Dawn y Gwir i'w wneud yn gall.** 

Am yr enwog Ddoctor Owen : — 

** D'wedai y rhoddai ei holl ran— o ddysg 
Am ddawn mawr John Bunyan, 
A'i wir hyawdl orhoian, 
Yno, o*i íòdd, yn y fan." 

Araeth Bunyan o flaen y Barnwr Keeling yn rhy faith. Ni buasai felly pe yn 
fwy nerthol a byw. Dyma'r englyn goreu ynddi : — 

** Dywed lor am gynghori — ein gilydd 
Ar geulan trueni ; 
I'r tlotaf fe fynnaf fi 
Wynnu'r glỳn â'r goleuni. " 

Darlunir Bunyan yn ngbarchar yn lled dda, ond o fodd neu anfodd, mynn yr 
awdwr ddwyn rhai ymadroddion i íewn sydd yn tueddu at sychu hyny o wlith 
sydd arno. Am y cyrddau yn y coed dywed fod engyl yn disgyn iddynt : — 

** A su eu hedyn yn y seiadau." 
Ychydig o darawiadau oV íath fuasai yn gryn help i ddod a'r ** Pererin " hwn 
yn nes at y Gadair. Ond ymddengys mai prin iawn ydynt. Dof yw y bardd 
gyda phregethu Bunyan. Llinellau meirwon gan mwyaf, a roddir i ni ar 
•* Daith y Pererin," Ile y disgwyliaswn i'r ymgeisydd fod ar ei oreu. 
Crybwylla'n fyr am " Y Rhyfel Ysbrydol," yr " Helaethrwydd o Ras," ac eraill 
o weithiau Bunyan. Rhoddir hwy i lawr yn yr awdl mewn dull mor faterol a 
phe baent yn ymddangos mewn rhestr o Iyfrau ail law. Sylwer ar un 

englyn : — 

**Aberth ** Mynydd Ebal,"— a ** Gerizim," 
A groesodd yr aniaí ; 
Hedd mynydd ei Dduw mae'n ddal, 
A Gair Duw hcb gur dial." 

Diwedd gwan a diyni sydd iV awdl, yr hon sydd ymron drwyddi yn amddifad 
o nerlh, swyn, a gloywder. Mae awdl Gobaith yn well, yn well o ychydig, 
na hon. 

Elsiow, — Sonia am " drelh o fraw ffeithiau," ** unigdon," " yn frawadwy 
friwedig," "dduol un yn ddilonydd," **i Iwyni dail enaid dyr," ** Duw- 
lenwol," *'iawnu," "gwawldorol", etc. Welerai Ilinellau gwallus acamheus: — 

** Yn cau rhyddid y cyhoedd." 

** Er denu dy fryd annuw." 

** Nes byw ar cdyn gyda*rysbrydion." 

** Llefarai dy holl fyfyr." 

** I fedydd lon fudy ddawn." 

" Aiwad i ordinhad dwr.** 

** Ddiwyg wron, fardd gwcrin." 

" Gwirionedd yw symledd sydd.*' 

** I ryw stad o dristau." 

•* Gras lond ci blyg ail Feibl fcdd." 

Dyma hir-a-thoddaid sydd gan Elstow ar ei ddalen gyntaf : — 

** Llithrai dy natur at bcchaduriaid, 
Yn barod, halog. y bore tclaid, 
Pcchodau creulawn yn gyflawn goflaidi 
Hcb rith daioni yn bratnu d'enaid ; 
Cynyrch meddwí canaid—yn troi'n felldith — 
Licsghau athryiith yn Ilys cythrculiaid." 

Diau fod gan yr awdwr fwriad i ddweud rhywbeth amgen na hynyna, ond 
mae'n amlwg na Iwyddodd i wneud hyny. Cynhwysa'r gyfres englynion sydd 
yn yr adran gyntaf amryw linellau da, ond mae ryw anaf neu gilydd ar ymron 
bob un ohonynt. Defnyddia'r awdwr iaith gref, ond nid yw ei ddetholiad o 
eiriau yn profi ei fod yn feistr ar lunio brawddegau grymus. Ymddengys i mi 
fod gormod o duedd ynddo i gynghaneddu ar ei gyfer. Gellid codi esamplau 
ohyny oddiar bob tudalen sydd ganddo. Terfynir yr ail adran gydag englyn 
sydd yn ymdryllio dan ddwylo dyn : — 

** Dylcdswydd fu*n dal adsain — yn dy grcd, 
Daw a grym i d'arwain, 
Brwd o waith, a'th ysbryd äi'n 
Wawl-donol fcl hauí dwyrain." 

Erbyn dod at derfyn y drydedd ran, nid yw Elstow yn gwella ond ychydig. 
Wele'r chwe llinell oreu sydd ganddo :— 

** Oni wyddet dy addysg — 
Yr ysbrydol, ddwyfol ddysg ? — 

Y ddysg hon addas gana 

Y dwl 1 ddibcnion da ; 
Onid y w'r hwn sy*n dcall 
Gras íor yn ysgolor call." 

Dechreuir Rhan IV. gyda Bunyan yn ngharchar : — 

** Dy bcnyd, dy ddedfryd ddu, 
Daga enaid i ganu." 

Wel ! Wel ! Canohg yw y rhan hon. Yn yr un ddilynol mae ymson Bunyan 
yn ngharchar yn bur dda, yn well na dim, hyd yn hyn, yn yr awdl :— 
** Ni farweiddir fy rhyddid, 
Er yn nhrobwll llanw liid 
Hyd yr ên, daw, er hynv, 
Hedd i fy rhan oddifry. ' 
** Arf y ncf çcir ar fy nhafod — i gyracdd 
Gwerm yn ei phechod ; 



Arf na phaila, fyna fod 
Yn gydiedig á Duwdod." 



Gwelir fod yma allu i ganu, er nad yw son am "arf ar dafod" yn ymddangos 
i mi yn briodol. Nid oes dim yn rhagorol o dda nac yn resynus o wael yn y 
chweched benod. Daw at " Daith y Pererin " yn y rhan nesaf, a chana yn 
rhwydd : — 

" Mewn ** Tŷ Prydícrth " fyth-werthfawr, 

Ymwelydd newydd yw *nawr ; 

Gwc cariad i*w ddilladu 

O'i ocrwisg, ganwise gu, 

Dcrbynia'r hyf glcddyf glân 

I waith heriol, a tharian," etc. 



Digitized by VjOOQIC 



24 BAHDDONIAETH — JOHN BÜNYAN. 

Dylasai Elstow ofalu am ddiweddu y rhan hon, yr olaf o*r awdi, yn fwy 
godidog a hwyliog. Mae ei gyíansoddiad yn un trefnus, ond trefnusrwydd y 
traethawd ydyw. Ychydig o asbri yr awen wir sydd yn y gwaith. 

Peretin Llesg, — Awdl fèr, tua i8o o h'nellau, gallwn feddwL Nid oes 
yma rodres o gwbl. Dewisodd yr awdwr eiriau cymeradwy. Mae yn feddyl- 
iwr prydferth, ac yn gynghaneddwr campus. Gan fod yr awdl mor fèr, nid 
yw y bardd yn ymdroi ond ychydig iawn gyda hanes Bunyan. Dyma 
linellau da oddiar y ddalen gyntaf : — 

" Heb weddi ymdrybaeddodd — ^yn y ffos, 
Am ffydd ni erfyniodd ; 
A mawr awch i*r diafl ymrôdd, 
Gwawl lesu esgeulusodd. " 

** Am anrhaith ar gyíraith gàn, 
Dwyn ei benyd wnai Bunyan 
Dan Sinai Duw yn swn dig 
Rhuadau deddf doredig." 
Bunyan yn pregethu : — 

** Annuwiolion a alwai— i hawddfyd 
A noddfa'r Duw garai ; 
A diogel y dygai 
At y Groes y taiog rai. 

Rhyfelwr a ofalai— yma, oedd 
" i*i liíiai ; 



Yn y carchar : — 



" Taith y Pererin " :— 



Cyn y Uethir ei 



Am ei arf a*i 
Heb rodres yn gry* brwydrai ; 
Rhoi goreu'i nerth i*r gwir wnai. " 

** I'w hen fifyrdd ni throai'n ffbl ; 
Wrth y difai raith dwyfol 
Glynodd ; ni fu i'r dioddef 
Wyro dim ar ei gred ef. 
Engyl heirdd, tra ef y'nghlo, 
Welwyd yn ei anwylo." 

** Mae y Gyfrol haeddol hon 
Yn llawn aur, a llenorion 
Aniddig sy yn addef 
Anfarwoi fri i'w lyfr ef." 

** Athrylith, llethir heulwen, 
A diwedd byd ddaw i ben." 



Gwelir ar unwailh ein bod yn nghwmni gwr sydd yn gallu canu yn naturioL 
Cefais gryn foddhad wrth ddarllen yr awdl fach, dlos hon. Ymddengys ì mi 
fod yr awdlwr rhagorol hwn wedi taflu ei waith heibio megis ar haner ei 
orphen. Gresyn fu hyn, os nad oedd ganddo reswm digonol dros hyny. Er 
ei byrdra, rhaid rhoi safle barchus yn y gystadleuaeth i awdl y "Pererin 
Llesg." 

Mayflower. — Arfera efe rai geiriau sydd yn anurddo ei waith, megis : — 
" Cnawd derwen," " dwyfoliaeth," " sobredig," ** ysbrydiaeth," *' byd-urddas," 
" pêl-addoliaeth," "gwaefydig," etc. MaeV ymgeisydd hwn yn gynghaneddwr 
da a chywir iawn. Cychwyna gyda'r erlid yn amser Bunyan. Priodol iawn 
oedd gwneud hyny; ond nid yw llinellau cyntaf Mayflower yn codi rhyw 
lawer ar ein disgwyliadau. Mewn englyn yn dechreu : — 
** Bu'r cglwys yn arllwys ei nwyd," 

gwelir fod yn y llinell wall bychan yn ol canon cynghanedd. Yr wyf yn galw 
sylw ato er mwyn cynieryd cyfle i ddweud fod y math hwn o fai yn un y dylid 
gwneud i ffwrdd ag ef ar bob cyfrif. Wedi englyn mor wael a hwn am Bunyan 
a'i oes : — 

** Rhy enwadol ei barn ydoedd — i weld 

Dwyfoldeb ei nerthoedd ; 

Deddfau'i wlad ddibafal oedd 

Yn brinach na'i wybrenoedd," 

a chloi rhan gyntaf yr awdl drwy ddweud : — 

** Fe Iwyda y nef lydan 
Cyn derfydd ei glodydd glân," 

ymboena ei awen. Wrth ymsynio ar annuwioldeb Bunyad yn moreM oes, 
gofyna : — 

** Ddwys gablwr ! pa ddisgyblaeth — newidia 
Ei nwyd ddi-Iywodraeth ? 
Oes puredig ysbrydiaeth 
Wellhâ ffrwd ei allu flfraeth ? " 

Englyn cyrhaeddgar ; ond gair megis rhwng cromfachau : nid wyf yn credu fod 
cynghanedd o fath yr un a geir yn nghyrch yr englyn yna, ac mewn ereill yn 
yr awdl, ac yn y gystadleuaeth hon, yn gywir. Gwn fod beirdd enwog wedi, 
ac yn ei harfer ; felly, fe dawaf fi a son ar ol dweud dim ond hynyna. Nid oes 
gamp yn Uinellau y bardd ar chwareuon Elstow Green. Ond daw'r dydd i 
gydwybod ddeffro : — 

** Y dydd hwn doddai *i einioes : — 

Dydd y Farn ydoedd i'w foes ; 

Yn wir, annwn a'r wiwnef 

Ymdynai am dano ef." 

Yn y rhan ddilyna ceir amryw linellau naturiol : — 

** O, mae Ilawer ofTeryn 
Yn Ilaw Duw i enill dyn." 

** 'E ddaw alaw o'i ddolef 
Fydd, yn wir, wrth fodd y nef." 

** Ond cariad yn siarad sydd 
A dawn hyawdl byd newydd." 

** Yn swn taranau Sinai, 
A gloyw fellt gwel ei fai." 

** Nid yw'r goreu'n dechreu'r daith 
Heb adnabod anobaith." 

** Gad heibio, O, gydwybod, 
Dy gerydd, mae dydd yn dod." 

** Gras dihalog roes delyn 
O allor Duw yn Ilaw'r dyn." 

Ond yn gymysg ag ymadroddion dèl a diarebol fel yna, cawn bethau diddim fel 
hyn : — 

** Onid gras cymdeithasol — i'w Iwybrau 
Chwardda o deiau chwiorydd duwiol ? 

** Onid gras priodasol 
Ddygai o'r allor yn ol." etc. 

Er fod rhai gwael ymlaen ac ol iddynt, ceir lluaws o linellau dymunol iawn yn 
y bedwaredd ran : — 

** Ni ddaw dyn i hedd ei Dad 
Heb ryfel yn ei brofìad." 

" Na ochel y rhyfel, rhaid— i*th anian 
Wrth yni gwroniaid ; 
O boen dygir bendigaid — gynghanedd, 
Fe rydai rhinwedd heb frwydrau enaid." 

'* Dawn y nef erioed ni wnaeth 
Bererin heb arwriaeth.** 

"Ynddo'r angel a ddringai 
Fryn anhawster er i rai 
Dasgu *i enaid esgynol, 
A duo'r nef i'w droi 'n ol." 

Cloir yr adran hon i fyny gyda*r mursendod canlynol : — 

" Ca deyrnas o ras ar ol 
Ndisehy ei rawd ysbrydol." 

Bunyan yn pregethu sydd yn y bumed benod. Yn y fan hon, cymeraf 
ganialad i ddweud nad yw y gynghanedd yn gywir yn y llinell : — 

** Esgyna drwy alwad lor." 

Gwna ymgeiswyr eraill yn y gystadleuaeth hon, a chysladleuaelhau eraill yn yr 
un Eisteddfod, linellau cyffelyb i'r un a ddyfynwyd o'r awdl sydd yn awr dan 
sylw. Wedi i Äíayflower roi i ni rai penillion a chwpledau digon 
di-eneiniad, cawn rai gwelJ. Bunyan yn ngharchar : — 

** Hen garchar, ei unig eirchion — glywaist 
Yn gloewi 'th adfeilion ; 
Fe wnai çras y fangre hon 
Yn fclus 1 nefolion. " 

** Carcharor egwyddor ga 

Nawdd eilfyd yn y ddalfa," etc. 

Mae*r dernyn ar eneth ddall John Bunyan yn brydferth iawn. Yr oedd ei 
dylanwad hi : — 

** Yn ei gell fel llinell wèn 
Y Uli ar ol Olwen." 

Cyfyngir y chweched ran i ** Daith y Pererin," yn benaf, ac y mae hon yn 
llawn cystal, os nad gwell, na'r un ran arall, er fod ynddi rai geiriau a Uinellau 
yn lleihau ei gwerth. Caraswn ddyfynu ohoni, ond nid oes lle. Yn y 
benod olaf ca Bunyan ei ryddid i bregethu, dylanwad ei weinidogaeth, etc, 
ac y mae'n benod dda, ei fod ynddi gwpled rhigymol fel hyn : — 

** Yr oedd peth o urddau Paul 
Yn ei hudol genhadaeth." 

Cynhwýsa'r awdl hon ragoriaethau amlwg, ond, ysywaeth, mae ynddi luaws o 
wendidau hefyd. Gwna'r gynghanedd garedigrwydd a llawer cwpled sydd, 
ond ei ail-ddarllen, yn troi allan i fod yn ddim amgen na rhyddiaith yn ei 
ddillad Sul. Mae cryn ôl llafur ar y gwaith, ac, a'i gymeryd drwyddo draw, 
mae yn waith da, a'r awdwr wedi glynu'n rhagorol wrth ei desiyn, 

Fererin, — Gwesgir ef i arfer amryw eiriau na wnant y tro : — " Brwdlanc," 
"waedodd fyw ei fywyd," "anfywydol," "anhyder," "dei'U ddisgyblion," 
" allorau lloerig," "hofleidd-lwys," " carch-geidwad," " fywbert," "gofebgu," eic. 
Dyma rai cynghaneddion gwallus : — 

«* Cyn daeth Ui goleuni glân.'' 

** Oen diíai a chanaid fron." 

** Myn'd drwy gadlu'r fagddu fawr.** 

** A*i wan braidd yn eu braw." 

** Curai y CÄwr dincer call." 

** Ca'dd gâr yn y carchar caeth-** 

** Tyrr drwy ystorm gwatwaredd," elc. 
Rhydd Pererin fraslun manwl o flaen ei awdl, yr hwn sydd yn union yr un 
fath a chynhwysiad i gofìant Pe yn gwisgo yr esgyrn hyn a gíau a chnawd, 
pob peth yn dda. £gyr yr awdl gyda haner dwsin o englynion. Dyma'r aií 
ohonyni : — 

**Dechreu ar Iw^brau dychryn— mae hanes 
Y mnynaidd anwylyn 

Yn more *i oes, ond mor wyn 

Cododd y brwdlanc wedyn." 

Gymaint gwell íuasai y IHnell olaf pe yn fwy syml ? — 

** Y cododd y Ilanc wedyn.*' 

Yr englyn olaf ar tud. 2 : — 

** Ei dduw bach oedd gwagedd byd, — a'i ado 
Waedodd fyw ei fywyd ; 
Calon ga'dd frwydrau celyd 
Yn ei fron cyn äi o'i fryd. '* 

Ar y trydydd tud., allan o bump neu chwech o rai tebyg iddo, ceir yr englyn 
salw hwn : — 

** Ond diUyniad allanol, — yn null gwlad, 
Ni wellhâ glwyf mewnol ; 
Metha cibau tlurfíau ffol^droi'n ddiddig 
Newyn sobredig ei ran ysbrydol." 

Ar tud. 4 : — 

** I'w wely deuai y Suliau duon, 
A môr dygyfor o brudd adgofion. ** 

Wedi crybwyll i Gifford drochi ** y gwas eiriasol," dywedir : — 

** Ysu'r oedd am ddawns yr wyl, — ond ei draed 
A drodd at wcll gorchwyl ; 
Yma'n awr cân mewn hwyl — fendigaid, 
A dawnsia'i enaid i'n lesu anwyl." 

Gwelir ar unwaith y gall Pererin fod yn ddi-ddawn ryfeddol ; ond mae yn 
ymyl bod yn ddoniol yn yr englyn hwn : — 

** Uwch pob peth y pregethu— ddihunodd 
Annwn i'w íflangellu ; 
Ni wrendy Ner dincer du !— pwy heT) gôb 

doriad esgob sy'n medru dysgu ? " 

Yn ddi-ddadl, gwan iawn yw.rhan gyntaf yr awdl hon. Efallai fod yr ail 
fymryn yn well. Am sel Bunyan dywedir : — 

** Pe'n ei fron eigion o waed, 
Hwnw ga'i alon i gyd, 
Cyn palTai'i ddawn ddwyn lawn wnaed 

1 glirio bai i glyw'r byd. " 

Mae Pererin yn llym wrth yr Eglwys Sefydledig yn amser Bunyan : — 

** I wr du egyr ei dôn, — oer Suddas 
Orseddai'n brif flaenor ; 
Ac enwog eneiniog lor 
Wna'i chewri yn garcharor I 

A glwys ddyn yr Eglwys ddall 
Yw'r di.dduw a'r di-ddeall " ! 

Yn y drydedd benod cawn Bunyan gerbron yr ynadon, yn dychwelyd i'r 
carchar, yn flarwelio a'i wraig, etc. Oaw ambell fflach o awen i'r golwg 
yma : — 

" Yn fud wrth arch ynfydion — äi yr Ouse, 
Tawai'r aig aH fawldon 
Tw Awdwr, cyn taw'n gwron 
I foli gwerth aberth lon." 

Cynhygid ei ryddid i Bunyan os peidiai a phregethu. Gosodir hyn o'n blaen 
mewn darn diafael o gywydd. Yn y bedwaredd benod ceir Bunyan yn 
pregethu i'w gyd-garcharorion, yncael caniatad un o'r swyddogion i fynd allan 
ol a blaen, ac yna ca ei ryddhau. Buasai'n dda genyf weld mwy o englynion 
tebyg i hwn yn yr awdl lafurus hon : — 

** Gwae*r chwcrw garchariad — wnai i engyl 
Winço ; pe caent genad, 
Ni cheid ef, y gorwych dad, 
Yno*n wylo un eiliad.'' 

er na ddeil y " gwingo " a*r *' gorwych dad " feirniadaeth fanol o gwbl. Ond 
hanes awdl Pererin ydyw fod rhyw feflau yn ei hanurddo'n flinderus o aml.j 
Bèr yw*r bumed benod, a da hyny. Yn y benod a ddilyna sonir am brifi 
weithiau Bunyan. Dyma ymgais dda i gymharu Shakespeare a'r " Breu- 



ddwydiwr " :- 



** Bwrdd rhyfedd Bardd yr PSoví—\ feddwl 
Rydd foddus ddanteithion ; 
Ond ystor carcharor lon 
Yw'r golud faetha'r galon, ** 



" Taith y Pererin " :— 

" Weithiau'n gruddiau*n wenau ad, 
Yna wylo'r un eiliad." 

Terfynir yr awdl gyda phenod ar farwolaeth Bunyan. Ceir yma hir-a-thoddaid 
sydd yn " hir " o ddifri, ond mae yn un lled dda. Er ei hoU ymdrech, awdl 
oer a diff'rwyth sydd gan Pererin^ a rhaid iddi sefyll dipyn yn ol. 

Y Gwenith Gwyn, — Mae ganddo ef luaws o eiriau anerbyniol, megys : — 
•* Ach-waedoliaeth," ** dystadledd," •*clytiwr," *Much-daflai," '^tew anudon," 
" hynu," " dilon," " blinderyd," " ffblaidd," " denfawr," " noshâd," " mwyn- 
haus," " pechadur bachedig," "gwrenglu," "ingloes," "camrodiol," " addas- 
glod," ** gewynau yr lawn," ** digonol," ** nef-eirion," ** cylchwenu,'* etc 
Cynghaneddion anghywir : — 

** A thant Ueddf i*r bwthyn tlawd." 

** Daw byw dw o bydewau." 

**Ody idyy deuai." 

** A'i fwynhad yn ysgainhau." 

** Cydwybod a'i hefifro dân." 

**Naatto Duwi tidewi." 

** Ddena Dduw yn ei dduwch." 

** Yr hen dyngwr diangol." 

** Y fath wr mewn llyífetheiriau,"etc. 

Ceir amryw gwpledau heb i'w llinellau fod yn ogyhyd o ran nifer y silliau. 
Gwyr yr awdwr, yn ddiameu, nad rheolaidd rhoi cynghanedd lusg yn llinell 

[jy^uPwpled. Trosedda fwy nag unwaith yn y cyfeiriad yna. Wedi tuag ugain 
ji^ ^ inell o agoriad eithaf hwylus i'r gân, disgyna i grasdir rhyddiaeth : — 



ì'üìh 
nyan 



Lm dad Bunyan dywedir :- 



" Awen fwyn, dywed o'th fodd — am gyflwr 
Hil y damhegwr, pa wlad a'i magodd ? 
Dyro fedr i fy w adrodd — ei eni — 
V math o rient a'i meithrinodd." 



** A ! bedd i'w fron, ddifyr wr, 
Oedd magu ei ddamhegwr J 
Eli rhag ing, lawer gwaith, 
Fu'i obaith yn ei febyn ; 
Bore a hwyr, heibio'r äi, 

dŷ i dŷ y deuai ; 
A*i hoU oes ro'i i wellhau, 
Poed wall ar y padellau ; 
Ni chawsai'i íab achos (yth 

1 fyw fel ei wehelyth." 

ö Tr wyf yn diolch i*r bardd atn ddifyru tipyn arnaf, ond " poed wall ar y 
i oii >adellau," neu beidio, nid oes urddas o gwbi ar ganu fel yna. Wedi symud 
am ì > wlad y crochanau, bu agos i'r Gwenith Gwyn wneud hir-a-thoddaid 
• fe jrydferth : — 

** Ni bu o dan haul un l)od anwylach, 

INa dim eginyn o dw amgenach, 
Gorlawn o hoen, ni fu oen hyíwynach 
Ëì gampau pwysig, nac imp hapusach ; 
Ger y bwth yn geriwb iach — chwareuai 
Dan asur Mai 'd oedd dawnsiwr mwy hoewiach." 

Heblaw gair neu ddau heb fod yn hollol drefnus, diweddir y toddaid 
gyda Uinell sydd a*r crydcymalau arni. Terfynir rhan gyntaf yr awdl gyda 
llinellau prydferth iawn. Yn yr ail ran ceir desgrifiad da o'r cyínod yr oedd 
Bunyan yn byw ynddo, ac o'i ymroddiad yntau i gydymffurfio â llygredd 
yr oes : — 

** Ymroi i orwanc mae'r werin, — a'i moes 
Dan ormesiaeth byddin ; 
Malais a thrais yn ei thrin, 
Heb rinwedd yn ei brenin." 

Mynychai Bunyan y tafarnau : — 

** Ei fíwsig fyddai difoes gyfeddach." 

** Mor ieuanc yr ymroai 
Ei fryd i fy wyd o fai ; 
Ah ! deuddeg oed oedd y gwas 
Yn ieuanc Ananias, 
Ei frau oes, mor fèr ei hyd, 
A chyhyd yn bechadur I " 

** Y Sabbath a droes heibio,— mewn trachwant, 
Am boen a mwyniant, y man y mynno." 

Ond yr oedd Bunyan yn fyddar i bobpeth 

** Ncs dyfod cydwybod heibio— i'r hagr 
Euogrwydd oedd ynddo, 
A'i dwrn dur yn ei daro 
I alar trwm lawer tro." 

Yn y drydedd benod sonir am dano o dan arteithiau cydwybod euog : — 

" Hi deifl ei sèn, ílaw fel saeth, 
Nes taro i ystyriacth ; 
Lle bo brwnt enllib a brâd, 
Yno bydd heb wahoddiad ; 
Try fwynder a brasder bri 
Mal drain a nioel drueni." 
Ond iddo : — 

** Bu iachawdwrìaeth drwy bechadures." 

♦* Ei ffrewyll a'i deffroai 
Yn dlawd fod i weld ei fai ; 
Hi ddaliodd, gadwodd y gŵr, 
O dân yr anudonwr. 

Dyna ni yn awr ar tud. lo, wedi cyraedd i haner yr awdl, a*r Gwenith Gwyn 
yn aros o hyd gydag oferedd bore oes Bunyan. Gormod o ymdroi i 
godi hen greithiau ydyw hyn. Mae ymgeiswyr eraill yn euog i gryn raddau 
o'r un bai ag awdwr yr awdl hon. O'm rhan fy hun, buaswn yn foddlon ar 
ddim ond rhyw ddau ddwsin neu dri o linellau ar Bunyan y cablwr aV ofer- 
ddyn. Yn y bedwaredd benod ceir Bunyan yn yindroi i fuchedd newydd, 
ond lled anniben yw'r Gweniih Gwyn i symud ymlaen, er fod ganddo 
amryw lineliau byw a chyrhaeddgar. Ond ceir rhai fel hyn hefyd : — 

** WeíU hir oes o dan drwch 
Uchel waud a chaledwch, 
Ilwn o'r gwae y Barnwr gwyd 
O le gwrenglu i'w gronglwyd.'* 

Dynia ddarn da, er fod rhywbelh yn eisieu ynddo : — 

** Yr hwn a hododd yn oer i nwydau 
A moes crechwenwyr yn mysg crochanau, 
Yr hwn niwcidiwyd gan ymraniadau 
Yn swn cwerylon a sain carolau, 
Genhedlwyd wedyn o'i gnawdol didau 
I waed dilychwin y duwiol achau ; 
Modd y dringcdd hyd rengau — ^yr ysgol 
I Iwydd dymunol o ddu domenau." 

** Un a drodd mewn budreddi — a ddug lor 
Hawddgared a'r lili ; 
Troes y brwnt i râs a bri 
Trwy ddinystr i ddaioni." 

** Pwy yn fwy addas na'r penaf feddwyn 
I alw ei debyg o ael y dibyn." etc. 

Methaf weled priodoldeb y gair " hododd " yn llinell gyntaf y darn. Bunyan 
yn ngharchar, yn ysgrifenu " Taith y Pererin," ac yn marw, geir yn y bumed 
ran. Tynodd y bardd ddarlun da o'r carchar : — 

** Pedair gwàl pwdr eu golwg 
Dorau mawr yn drwm o ẃg." etc. 

Nidyw'r benod olaf hon yn rhagori, a phrin y mae cyfran helaeth o honi yn 
ddigon pendant ar Bunyan, yn arbenig felly i ddiweddu awdl arno. Yn wir, 
mae'r Gwenith Gwyn wedi mynd i ryw fath o niwl tua'r diwedd, ac mae 
hyny yn fefl blin ar gyfansoddiad nad yw ar y goreu yn odidog. Awdl fywiog 
a naturiol ydyw. Cynghanedda'r awdwr yn Ihthrig a melodaidd, gydag 
ychydig eithriadau o linellau trwsgl ac amhersain. Gallwn gasglu ei fod yn 

canu yn gyílym, er nad yn frysiog. Gadawodd ar ol amryw ddigwyddìadau yn 
hanes Bunyan, a rhai nodweddion yn ei gymeriad, y gallesid eu defnyddio i 
bwrpas bardd. Mae hyn yn ddiffyg pwysig yn yr awdl hon. Mae'n amlwg 
fod gan y Gwenith Gwyn awen brydferth a hwylus, ond ymollynga yn rhy 
fynych i arddull rhy werinaidd a llac. Dylasai fod wedi beirniadu ei waith ei 
hun yn fwy llym cyn ei anfon i*r gystadleuaeth. 

Mahy J^äd.^Niá cymeradwy geirio fel hyn : — " Hudffyrdd," "uffern- 
etifcdd," '* cur-heintiog," " erlid di-wrido," " arlwy-wobr," "di-rywioga,'' ** di- 
ferwindod," "anrhugar," " byd-gynddaredd," "di-wallus ddeadelloedd," etc. 
Cynghaneddion anghywir : — 

** Gyferbyn mal tewyn têr." 

** Brysiwch, ffowch ! O ffowch ! rhaid ffoi î" 

** Ond gwaedd sant yw gweddi saeth." 

*• Ni feiddia'r un carchar cau." 

** Yn fywiol odiaeth dan gnwd o flodau." 

** Fywiol draw hyd nefol draeth.'*etc. 

Gwelir mai temtasiwn amlwg iddo yw bod yn " rhy debyg." Dywed Maâ 
y Ffydd wrthym ei fod yn yr awdl " yn gwisgo Bunyan yn nillad y * Pererin ' 
yr ysgrifenodd Bunyan hanes ei daith." Croeso iddo wneud hyny. Cawn 
weled yn íuan pa fath "wisgwr" ydyw. Dyma'r cynllun : — 1, Agoriad ; 2, 
Gwyll y bore ; 3, Toriad y Dydd ; 4, Yr haul yn codi'n uwch i'r lan ; 5, 
Cymylau a thywyllwch ; 6, Yr ystormydd yn ymdywalit; 7, Heulwen rhyddid; 
8, Gŵgagwên; 9, Gogoniant yr hwyr ; 10, Diweddglo. Credaf mai gwelí 
fuasai ìddo fod wedi gweithio 3 a 4 yn un benod, a'r un modd gyda 5 a 6. 
Buasai felly yn ysgoi ail adrodd ei hun. Ond ar y cyfan nid oes genyf ddim 
yn erbyn y cynllun, yn hytrach tueddir îi i*w hoffi. Tlawd o eneiniad awen 
y w y rhan gyntaf. Dyma'r peth goreu welaf fi ynddi : — 

** Ar ddu oferedd y rhydd ei fwriad, 
Heb arafu dan bangfeydd ei brofíad ; 
Ei nôd amlwg yw mygu ei deimlad 
O'i fewn, a thori deddf ei wneuthuriad ; 
Mynn ei hun dynu mwynhad — i'w galon, 
Heb wâd, o gyrion y byd a*i gariad ; " 

ac nis gall neb alw hwnyna yn doddaid godidog o gwbl. Yn yr ail ran gedy 
Bunyan Ddinas Distryw, ac aiff trwy y Porth Cyfyng. Cenir yma fymryn ar 
fesur cywydd yn ddigon dymunol : — 

** Ond ei Faich, ei Faich a fyn 
Ei wasgu tra yn esgjm ; 
Mae cof yn dweyd mai cyfíawn 
Yw yspail lor mewn cosp lawn ; 
Mae n ofni gwel'd llaw dial 
Duw a'i dd^df yn dod i'w ddal ; 
Mae'i ysbryd mewn Iristyd trwch 
Yn fôr o edifeirwch," etc. 

Ar yr un pryd, arwydd o feddalwch afradlon ynof fuasai canmol y llinellau 
yna, yn arbenig pan gofier mai ymgais am Gadair Genedlaethol sydd yma. 
Pfegethu a chyfarfod âg anhawsterau sydd yn y drydedd adran, a lled gyffelyb 
yw cynwys yr un ar ei hol. Gorfodir y beirniad, druan, i gerdded drwy dir 

sych iawn. Rhag i'r awdwr dybio mai calon gallestr sydd genyf, gwnaf fy 
ngoreu i ddod i baragrafif — i lain o dir — a rhyw gymaint o wlith arno : — 

** Hygar saint o dan gur sydd 
Ar fìnion oer afonydd ; 
Neu o dan ergydion dig, 
Ac adwylh mewn cudd goedwig, 
Yn addoli Duw*n ddilys, 
Heb drigfan mewn Llan na Llys; 
Allor fifydd mewn Uawer ffau 
A gyfyd ; hen ogofau 
Agorant eu cêl gyrion, 
Fel o reddf, i fawl yr lon,'* etc. 



Ond sylwer : — 



' Dawn y wyrth, oll o dân Ner, 
Yw tonc enaid y tincer." 



Cyffredin a marwaidd yw'r Ihnellau ar Bunyan a'r cawr Apollyon. Ceir peth 
eneiniad ar y benod nesaf. Er holl eiriolaeth ei briod drosto, yn 
ngharchar : — 

** Bunyan yn druan a drydd — i wylo 
Ar galed obenydd ; 
Wyla*i ran, a'i deulu rydd 
Yn nwylaw ei Gynhalydd." 

Nid oes wawr 

** I was ffydd yn nos y ffau 
Sy a'i hing fel nos angau ! *' 

Nis gallaf ddyfynu chwaneg. Hyd yn hyn, dyma*r benod oreu o lawer gan 
Fab y Ffyddy a rhaid ei ganmol am dani. Yn y seithfed benod daw Bunyan 
o*r carchar; cawn ef yn weinidog yn Bedford, ac mae llawenydd o'r 
herwydd : — 

** O buraf hudol brofiadau— seinir 
Hosanna eneidiau ; 
A thân lor ar allorau 
Gras a Gwir ysa y gau.*' 

Da iawn, ond ceir llinellau di-raen : — 

** A llawenydd i'w Uoni." 

** Dwyf eresdw o frasder." 

** Yn wiwlon nef-gynhaliaeth." 

Yn y benod nesaf rhodia'r gwych aV cyffredin fraich-ym-mraich. Yn y 
benod olaf, ar gyraedd Tir Beula, a glanio yn Salem, ceir llinell anffodus 
fel hon : — 

* * Duw a'i luoedd sydd ynddi'n chwedleua. ** 

Penod ddigyffro ei hawen yw hon. Fel cyfanwaith, awdl aníarddonol a 
llesg yw eiddo Mab y F/ydd, Gwell fuasai iddo fod wedi ymroi i ganu 
yn iraidd ryw 400 o linellau, tua haner yr hyn sydd ganddo. Gallasai 
wneud hyny yn hawdd heb orlod ail drefnu ond ychydig iawn ar ei gynllun. 

Dyna ni yn awr wedi mynd drwy yr oll oV awdlau, ac wedi darllen rhai 
ohonynt droion. Mae*n amlwg fod eu hawdwyr wedi darllen Dr. Brown, 

Southey, Dr. Alex. Whyte, Macaulay, Froude, ac eraill a ysgrifenasant yn 
rhagorol ar Bunyan. Ond eu darllen wnaeth y rhan fwyaf o honynt i gasglu 
ffeithiau — cyflawnasant dasg, ond ni dderbyniasant hyfrydwch— cawsant help 
i groniclo, ond nid i farddoni. Rhyfyg ynof, nìae'n debyg, fuasai gofyn a yw 
yr wyth ymgeisydd wedi darllen ** Tailh y Pererin " ? Os do, sut na fuasai 
llyfr oV fath wedi ysprydoli niwy hyd yn oed ar y goreuon ohonynt ? Ymdry 
yr awdlwyr yn ormodol gyda Bunyan fel dyn yn meddu ar gorff, gan anghofìo 
i gryn raddau am dano fel gwr a chanddo ddeall ac yspryd. Sonir mwy na 
digon am y John Bunyan hwnw a gladdwyd ddwy ganrif yn ol, ond dim haner 
digon am y Breuddwydiwr mawr hwnw sydd yn fyw heddyw, ac yn genhadwr 
dros Grist yn holl gornelau'r ddaear — yr ysgrifenydd hwnw a gerir gan blant, 
ar y naill law, a chan ddynion mwyaf diwylliedig y byd, ar y llaw aralL 
Mewn amryw o'r awdlau hyn mae'r awenyddiaeth yn undonog, y cynghanedd- 
ion yn llychlyd, a'r meddyhau yn hen : mae rhychau arnynt. Os oes 
ynddynt dân, ** tân oer " ydyw, heb i fHach yr awen gael ei gymhwyso ato. 
Cyfansoddwyr, ac nid crëwyr, yw y rhan fwyaf oV cystadleuwyr. Gallwn 
feddwl mai eu hamcan penaf oedd bod yn gywir, yn destyngar, ac yn ddi- 
dramgwydd. Peirianwyr a chwilotwyr sydd amlycaf yma. Gwaith corff ac 
nid ysbrydoliaeth enaid sydd ar rai o'r awdlau. Mae mwy o inc nag o 
ymenydd ynddynt. Ymlusgo, ac nid ehedeg, wna eu hawdwyr. 

Tybiaf mae'r awdlau goreu sydd yma yw yr eiddo Y Gwenith Gwyn^ 
Eìstow^ a Aíayflower, Prin y mae'n deg gosod awdl Pererin Uesg i 
gystadlu â hwy, gan yr ymddengys i mi yn anorffenedig ; pe y canasai y bardd 
hwn rhyw ddeucant neu dri o linellau yn ychwaneg, a'r rhai hyny cystai a'r 
naw ugain sydd ganddo, buasai yn cydio, o leiaf, yn dynn yn y Gadair, os nad 
yn eistedd ynddi. Os rhaid ei leoli, cymered ei le gyda Àíaò y FJydd ar 
ol, ond yn ymyl, y tri uchod. Mae'r Gwenith Gwyn, er yn fardd da, yn 
ddiameu, yn ymdroi gormod gydag oferedd bore oes Bunyan, yn arfer 
ymadroddion rhy gyffredin, yn gadael rhai nodweddion aruchel perthynol i 
gymeriad a gallu Bunyan heb eu trafod o gwbl, ac yn diweddu ei awdl yn lled 
niwliog. Bydded yn fwy pwyllog a gochelgar y tro nesaf, ac fe wna well 
gwaith o lawer. 

Gwesgir ni yn awr at Elstow a Mayflower, Cana y ddau y testyn yn 
gyflawnach a ihecach na'r Gweniih Gwyn, Er nad oes yr un o*r ddau yn 
farddonol iawn, elo, mae mwy o ireidd-der yr awen ar waith Mayflower^ ac 
efe yw y goreu, er fod ganddo yntau, íel Elstow ddarnau sychion iawn; 
eto, ganddo ef, yn amlwg, y mae*r darnau goreu ; ac o'r ddau, yn ei erbyn 
ef y rhaid cwyno leiaf. Tra nad yw'n anodd genyf ddweud mai awdl 
Mayflower yw'r oreu, teimlaf beth amharodrwydd i ateb y cwestiwn : A 
ydyw yn leilyngu cadair genedlaelhol ? Gall yr amharodrwydd hwn godi 
oddiar ddiffyg profiad ynglyn a beirniadu, oddiar ddiffyg barn sefydlog, diffyg 
syniad cywir am deilyngdod, neu oddiar gamgymeiiad ynghylch yr hyn yr 
oedd yn deg ei ddisgwyl mewn awdl ar John Bunyan ; ond, yn sicr, na 
phriodoler yr amharodrwydd i Iymder cras, nac i ddifíyg cydymdeimlad a'r 
cystadleuwyr. Mae fy nghydfeirniaid, Dyfed a Phedrog — gwyr da, a gawsant 
lawer o brofiad gyda gwaith pwysig fel hyn, yn barnu fod yma deilyngdod. 
Gweddus i mi, yn ddiau, yw cydsynio â hwy. Ar air a chydwybod. 

JlfaîM: "Î0bn fBítnçan; 

Gan Bethel, Caerdydil 



O ! Brydain, bu rhuadau— erlidwyr 
Yn cloi dy synwyr â'u caled seiniau. 

Grym sarug yr amserau— wnai gamwedd 
O gymun y Seintiau, 
Rhoi ffawd gwyn i broffwyd gau, 
A dawn Bunyan dan boenau. 

Noddai fydol ddefodaeth,— a'i bennod 
Heb un weledigaeth ; 
Gweledydd gloew odiaeth 
A*i don gu osodai'n gaeth— 
Caethiwed i weled oedd, 
Cloedig oracl ydoedd. 

Y gwynt oer i gnawd derwen — rydd enaid, 
Barddona bob cangen, 
Gyr ei saii â'i feiddgar sèn 
I rydd erwau'r ddaearen. 

Gormes dig rymusa don 
Gwiw dderw egwyddorion, 
Rhydd yni i wraidd enaid a'i ragfarn, 
A rhed yn haiarn drwy 'i waed diniwed. 

Bu rhyddid i lid yn wledd, 
A'i ddeiliaid dan ddialedd, 
Ond fe alwai dwyfoliaeth 
Alawon o'r cyffion caeth ! 

Bu'r eglwys yn arllwys ei nwyd,--a'i bar 
Ar ben llawer profiíwyd, 
Ond fe roddai Duw íreuddwyd 
I Wron llon carchar Uwyd. 

Oes donnog Protestaniaeth— ymladdai 
Am Iwyddiant Unffurfiaeth, 
Ei chywair hi'n chwerw aeth, 
A'i miwsig yn ormesiaeth. 

Parai tôn Piwritaniaeth— fwy o rym 
I fraich annibyniaeth, 
Lleisiai gur ewyllys gaeth 
A'i sobredig ysbrydiaeth. 

Am Grefydd rydd ymroddai, 
I hawh'au dyn edyn wnai ; 
Gelyn ffurf, a*i gulni ffol, 
Ei Sul fynai sêl fewnol, 
Deifiai chwareuon difoes 
A byw dân cydwybod oes. 

Ei oes Bunyan esbonia, — ei choron 
A'i chur gynghanedda, 
Ei chalon gynnrychiola, 
A'i gorthrwm yn noethlwm wna. 

Nid yw eu ocs yn dyheu 
Am synwyr eu gwyr goreu, 
Ni edwyn eu cenhadaeth, 
Mae yn ifrom i'w hawen flfraeth, 
^^y gyfy'^ yw heddyw hon 
I dd'wedyd eu breuddwydion, 
Awdwyr yíory ydynt, 
A'r wawr hoff oreura'u hynt. 

Aidd Bunyan oedd heb weniaith 
Uwchlaw ei oes, ai chul iaith, 
Rhy enwadol ei barn ydoedd — i wel'd 
Dwyfoldeb ei nerthoedd, 
Deddfau'i wlad ddihafal oedd 
Yn brinach na*i wybrenoedd. 

Ënaid mawr, nid y w muriau — amser yn 
Mesur ei derfynau, 
Fe erys hwn i frashau 
A'i lithoedd, genedlaethau. 

John Bunyan bia enw — na wybydd 
Am Nebo i farw, 
Olynol oesau leinw — â*i enaint, 
O I ni bydd henaint, na bedd i hwnw. 

Y gwron, ai dôn dyner 
I fywyd y byd yn bêr 
Ymsudda, Uywia yn Uon 
Fyrdd â'i hudol freuddwydion. 

Cordedda cariad dyddan — yr oesau 
Yn rasol ei fawlgan, 
Fe Iwyda y nef lydan 
Cyn derfydd ei glodydd glân. 



II. 

Awen dirion, dy arwr — eneinir 
Yn annedd y gweithiwr ; 
Daw o gryd y Gwaredwr 
Rasol urdd i'r isel wr. 

Na chwilia drwy uchel dras, 
Na bywioliaeth gwyn balas 
Am dano, mae arno ol 

Y gwladwr glew a hudol, 
Fe dardda ei fÿd-urddas, 
A'i fawl o rym Dwyfol ras. 

Hen Feibl Duw wna'i fabol daith 
Yn aber o wyn obaith ; 
** Ffrydiai ei anghyfîredin "— gynneddfau 
O dawel gyrau dihalog werin. 

Ond O ! llif ei enaid llon— ymlygrai, 
A'i gysur foriai i gas arferion ; 

Y llanw hoew, dihedd, 
Wnai'i foreu yn oferedd, 
Bywiog araeth mab gwerin 
Ddylifai yn fai o'i fîn, 

Hyawdledd ei gabledd gwyllt 
Hynodai ei ddawn nwydwyllt ; 
Y gwir roes heb drugarhau 
I ddawnus gledd ei enau, 
Gwel fro iach yn glaf ar ol 
Ei adnodau niweidiol ! 

Enw Duw yn ei waed oedd,— a Uwon 
Yn llewaidd fyddinoedd, 
Celwyddau yn gwau ar goedd, 
A'u nifwl yn toi'r nefoedd. 

Ddwys gablwr ! pa ddysgyblaeth-newidia 
Ei nwyd ddilywodraeth ? 
Oes puredig ysbrydiaelh 
Wellhâ ffrwd ei allu ffraeth ? 

O fyd arall tywallter ^ 
Ar ei wefus nardus Nêr. 
Ncdda, lon, â newydd iaith 
Ei adfydus dafodiailh. 

O ! Ehtow Green, gwelaist graith— y Sabbath 
A'i seibiant anmherfifaith,^ 
Blys yrai am bleserwaith— i'w foddio, 
A'i groeshoelio ga'i yr lesu eilwaith. 

Gwawd i arawd y werin 
Yw gwersi'r groes ar y Green^ 
Adloniant hudol annuw 
Ddarnia dêg ddiwrnod Duw ! 

O ! am oedfa Green y Bala 
Yn fy Ngwalia Eíengylaidd, 
Safai'r oriau i eneidiau 
Dan bur donau bro Edenaidd. 

Yn mro y ddawns mawr oedd hwyl 
Edmygwr y dwym egwyl, 
Ddifyred oedd ei foreu— cyn i fyw 
Accen y Farn gynneu 
Myg hiraeih am y goreu, 
A nawdd grâs i'w newydd greu. 

Chwerw oedd chwareuyddiaeth— y Suliau 
I sêl Piwritaniaeth, 
Asbri dwl ysbrydoliaeth 
Y bêl wnai Gapel yn gaeth. 

O ! ddyn ymofyn am hedd— i'th henaid, 
Na ro dy lygaid ar hudol wagedd, 
Delwa sorod liw seren 
A delwa nwyd haul y nen. 

Ei chwareugar oedfa rydd 
I Bunyan ddwys obenydd, 
Fe rydd waed i'w freuddwydion, 
A rhed yn friw dan ei fron. 

Un boreu sul, dan bur saeth— gwirionedd 
Fe grinai ei afiaeth, 
Pechod i'w gydwybod aeth 
Yn storom o ystyriaeth. 

O ! natur fwyn, torai fedd 
Ar y Green 'vt gwiríonedd, 
Yr adnod ro'i dan ei draed, 
Ni wreiddiai yn ei ruddwaed. 

Yn diríon adnod arall 
O Lyfr lon lefarai'i wall, 
Ysgydwai y wvs gadarn 
£i enaid fel nôd y Fam, 

Y dydd hwn doddai'i einioes, 
Dydd y Farn ydoedd iw foes, 
Yn wir annwn a*r wiwnef 
Ymdynai am dano ef. 

DiweddaiU hynt y dydd hwn 

Ynglynoedd ingol annwn, 

Dyínhâi ei íai i'w fywyd, 

A i chwyddol faich ddelwai'i fyd ; 
Ai doniau teg Dante, oedd ynddo'n gwau ? 
Ai effro nodau o uffem ydoedd ? 



III. 

Onid yw dystryw a'i dân 
Yn deillio o'i nwyd allan ? 
Hwylia o niwl anaele 
Yn bererin blin, i b*ie ? 
Oes rhyw le dan asur lân 
I ffoi ohono 'i hunan ? 

Ar fin iach yr afon Ouse 
Chwiliai 'n ddewr â chalon ddwys 
Am gysur, aU murmur maws 
Wnai dôn leddf o dan ei loes. 

Ni fedrai hon fydru hedd 
I'w fynwes angbyfanedd, 
£i gamwedd wnai ei gymhell 
I 'mofyn am afon well. 

O ! mae llawer ofCeryn 
Yn llaw Duw i enniU dyn. 

£gwyddora gwraìg ddiras 
£1 faswedd, O ! ryfedd ras. 

Ofergoeledd llwfr-galon 
Wasga 'i reddf i gyssegr lon. 

Pẃl ddeiliad pêl-addoliaeth — ymgeisiai 
Am gysur defodaeth, — 
I ** grefydd y dydd " y daeth 
Yn bleidiwr, a'i nabl odiaeth. 

Yr hen glochd^ gyffry gân — yn ei íron 
A'i gyfrinioi drydan, 
Adseinia 'i nwydus anian 
£mynau ei glychau glân. 

Ai engyl oedd yn yngan 
Rhy w bader by w o'i dwr bah ? 

Mewn du siom newidia *i swn — 
Clyw ochenaid clych annwn, 
Nid yw clych i*w enaid claf 
Yn barddoni 'i brudd anaf. 

Arwriaeth Gras yw'r wyrth gref— newidia 
£i nodyn i dangnef, 
'£ ddaw alaw o'i ddolef 
Bydd, yn wir, wrth fodd y Nef. 

Onid gras priodasol 

Ddygai o'r allor yn ol 
Fron ddi Iwfr i*w annedd Iwyd,— a*i Uyfrau 
O lân feddyliau yn fudd i'w aelwyd ? 

Faint o waddol hudol hon 
Wefriai*i ddidwyll freuddwydion ? 
Y ddeu-lyír oedd ei olud — 
Yn dwyn maeth i'w dannau mud, 
Dau angel i'w arddel o 
Anfonwyd o'r Nef yno. 

Onid gras cymdeithasol i'w Iwybrau 
Chwarddai o deiau chwiorydd duwiol ? 
Meddianai gwrid ** moddion gras " 
£u gruddiau, a'u gair addas, 
Duw'n siarad yn eu siriol— brofìadau 
Wnai'u brwd seiadau'n baradwys hudol. 

Adnod o dafod efydd — a seinia 
Yn swynol am Grefydd ; 
Ond cariad yn siarad sydd 
A dawn hyawdl byd newydd. 

Llygaid ei enaid unig — agorir, 
A gwyra'i dybiedig 
Ddefosiwn yn ddifîwsig 
Dan ei ddail — a Duw yn ddig. 

Minia Duw â meini deddf 
£i gẃynion yn ei gynneddf, 
Yn swn taranau Sinai, 
A gloew fellt, gwel ei íai. 

Onid gras mewn dagrau oedd—ei alar 
Wrth holi am Nefoedd ? 
Rhyw ddwyfol ias roddai floedd 
Ofnadwy o r dyfnderoedd. 

Onid gras mewn dagrau yw 

£in haddas angen heddy w ? 

O ! Dduw, Ue mae'r gruddiau Uaith 

Arianent y llawr unwaith ? 

Sych yn awr yw'r Uawr, O ! lle 

Mae enaint Gethsemane ? 

Ni ddaw'r hâd i newydd rin 
Heb yr aradr, bererín ; 

Nid yw'r goreu'n dechreu'i daith 
Heb adnabod anobaith, 
Rhaid iddo basio drwy borth — gwirionedd, 
A nodau camwedd yn hudo cymhorth. 

Rhwyga aidd argyhoeddiad — y galon 
Gelyd a'i ddwysbigiad, 
Daw rhinwedd o'i drywanìad, 
A hyder gwyn wedi'r gâd. 

Cydwybod heb adnod bur 

I dawelu ei dolur — 

Dyna benyd John Bunyan, 

Dyna gur i danio i ^n ; 

Cofìadur pechaduríaid— â'i bin clau 

Ennyn eríyniau yn nhref ei enaid. 

Mae 61 baich aml i bechod — arno ef 
Yn creu nos o drallod ; 
Gad heibio, O ! gydwybod 
Dy gerydd — mae dydd yn dod. 

Dydd y Groes — diwedda'i gri 
O flaen y Dwyf oleuni, 
Ei ing wêl Efengylydd, 
I'r Groes lem ei drem a drydd, 
Ha ! tremia'i faich trwm i fedd 
Tra agored Trugaredd — 
Yn sydyn nodyn o'r nef 
A dreiddia drwy ei oddef. 

Meiddia awen maddeuant — i'w galon, 
Ac eilia adloniant, 
Goreu Duw gyweiría'i dant 
*' I ganu ei ogoniant." 

Un yn dilyn y pelydryn 
Ddysga emyn addas gymod 
Mae gol^gfa ar Galfaría 
Dawdd i'w yrfa'n hedd diddarfod. 

Gras helaeth wnai gwrs halog 
Cablwr yn gredwr y Grog, 
Gras dihalog roes delyn 
O allor Duw yn Uaw'r dyn. 

Arwriaeth ç;ras yw'r wyrth gref 
Esbonia saib y wiwnef. 



IV. 

Af am enyd íy Munyan 
I fyd di glo'th brofíad glân, 
Gwelaf dy ryddid ^iwlan—mewn niwloedd, 
Mae yno gelloedd i mewn ac allan, 

I tnewn daw mynydau erch, 

A thonau cas i'th anerch, 

Amheuon dy galon gudd — 

Dyna gastell dan gystudd, 

Ni ddaw yr un addewid, 

Na bendith i dori'th did, 
Dy feddwl dan gwmwl gaf — yn crymu, 
A nwyd yn trechu dy natur uchaf. 

Hiraetha ffydd wrth ei ffon, 
Drychiolaeth dyr ei chalon l 

A raid i ymddiriedaeth 
Ddihoeni mewn cyni caeth ? 
Y pererin diflin, da 
Ymhoewa drwy amheuaeth. 

Hygar iaith yr ysgrythyr 
Ar Bunyan yn daran dyr, 

Y Gyfrol Ddwyfol ddeifia— ei hoender, 
Ni wrendy Jehofa, 
Am Dduw a*i ras ymdd'rysa— yn rhyfedd, 
Beth yw gwirionedd ? ei obaith gryna. 

Adwaenir dyn ar ei daith 
Yn ei wibiol anobaith. 

Mae ei sêl am y sylwedd — yn rhodio 
Drwy waed ac anhunedd, 
Mae'i nôd hyf yn myn'd a*i hedd, 
Merwina am wirionedd. 

Tost yw hanner testynau, 
Awgryma'u swn gwestiwn gau ; 
Na wyra gam — hanner gwir 
Arweinia i fro anwir. 

Y gwr afiach ei greíydd 
Fynwesa dwrf nos a dydd, 
Esau gwyd a'i ysig wedd 
I anafu 'i dangnefedd, 
A Judas gâs a i gusan 
Selia'i daith i ysgol dân — 
Gwerthu Crist yn ordrist wna, 
Heb Waredwr byw rhodia, 
Mae ei warth am ei werthu 
Yn troi'r nen yn ddalen ddu ! 

O ! enyd brudd, noda brâd 

Ei ddiheulwen addoliad, 

Ar wedd ei nwyf ** 'roedd hi'n nos," 

Hyrddiai 'i enaid i'r ddunos ! 

Rhyfelwr fu ei alwad, — 
Rhyfel erch gynhyrfai'i wlad, — 
Ond yn mro ei effro aidd 
Ei hynt oedd **ryfel santaidd," 
Rhyfel wir gartrefol oedd, 
Dofn adwy o'i fewn ydoedd ; 
Dialydd sydd — trwm y sôn — 
Am ei ras yn ymryson, 
Ellyllon, anhirion haid, 
Ddifwynant noddfa'i enaid. 

Mae beddau ymwybyddiaeth 
Yn agor, a'u goror gaeth 
Yn goleuo wrth glywed — swn arfau 
Ar oínus gyrau'i fynwes agored. 

Ni ddaw dyn i hedd ei Dad 
Heb ryfel yn ei brofiad. 

Na ochel y rhyfel— rhaid— i'th anian 
Wrth yni gwroniaid ; 
O boen dygir bendigaid— gynghanedd, 
Fe rydai rhinwedd heb frwydrau enaid. 

Dawn y Ncf erioed ni wnaeth 
Bererin heb arwriaeth 

Neshäi Duw i nos dywell 
Cydymaith y gobaith gwell. 

Trwy ei gaddug y Cariad tragwyddol, 

A gallu^r lesu dywynai'n rasol, 

Clywai o frodir Calfaria hudol 

Dôn i iachau ei loesau parlysol, 

Yr Oen driniai drwy'i lawnol—gyfrinach 

Ei galon afiach âg olew Nefol. 

Ynddo'r angel a ddringai 
Fryn anhawsder er i rai 
Dasgu 'i enaid esgynol, 
A duo'r Nef i'w droi'n ol. 

Danghosodd fodd i faeddu 

Archelyn y dyffryn du, 

Clywai sŵn annwn yno, 

Ysgeler frad siglai'r fro ; 

Am enyd gerth, mae nwyd gau — o abred 

Yn gwasgu'i dynged i gysgod angeu, 

O ! dyna frath dan ei íron, — mae'n gwaedu, 

A'i fawl yn pylu o flaen ApoIIyon. 

Ond gras eneidia ei gri 
Gwaefydig i gyfodi 
Tarian ei ffydd, a'r teyrn ffol 
Ffy i'w hirnos uffernol. 

Dystawa'i nwyd—estyn lon 
Ryddhad yr addewidion, 
Mae aríaeth am ei yrfa 
'N gadwen aur— ei godi wna ; 
Ca deyrnas o ras ar ol 
Naseby ei rawd ysbrydol. 



V. 



Hed íy awen adfywiol — am gynnyrch 
I fedi llenyrch ei fyd allanol. 

Gwel ei daith yn gloewi'i dôn— i yngan 
Yr efengyí dirion, 
Esgyna drwy alwad lôn — i'r Pwlpud, 
A lleisia 'i golud yn llys y galon. 

Clyw nodau cul enwadaeth— yn donnog 
O dan erledigaeth ; 
Uwch ei ben, a'i sèn yn saeth, 
*• O galonog elyniaeth.'^ 

O ! gywilydd rhoi galwad— y Nefoedd 
Dan ofal sefydliad ; 
Brawd anwyl heb ordeiniad 
Alltudir o dir ei Dad. 

Bleiddiaid yn geidwaid y gwir, 
A Bunyan yn hib anwir 1 

! GrotDwell, mae sêl dy saint 
Hawddgaraf yn ddigeraint, 

Dy Ironsides hydrin sydd 

1 ffawd yn wawd anncdwydd ; 
Anghofìr dy gywir gâd, 

A phoen dy amddifyniad, 
Chwyldroad fathra dy fedd, 
A difwyna dy fonedd. 

Ni thâl enw*th olynydd 
A*i dôn ífals i danio fíydd. 

Difyrwch yr ** Adferìad " 
Ddodai glwyf i ryddid çwlad, 
Adferwyd nwyd niweidiol, 
Rhôd y Nef yrwyd yn ol. 

Ond daliai enaid hwyliog 
I daenu'i çred yn y Grog, 
Ac ordeimai'i gred uniawn 
Yn y Gr(^ ei ddeiliog ddawn 
I weinyddu yn addas, 
Leygwr hoflÇ cfengỳl gras. 

Urddwyd cf heb raddau dysg— i ranu 
Gwirionedd digymysg, 
lon wahoddai*r anhyddysg— drwy*i oedfa 
Yn hyf i wledda ar Nefol addysg. 

Adwaenai annedd-dai nod 
Addien, pur ei ddawn parod. 

Ysbryd unfîurfiaeth a'i gaeth bregethau 
Wrthodai arddel ei nerth diurddau, 
Yr eglwys anwar a gloes ei enau — 
A Nef ddihalog yn ei feddyliau ! 
Urddedig adroddiadau— ar y twr, 
A dawn fy arwr rhwng duon furiau ! 

Gwaed rhyddid gwyd i ruddiau— angylion 
Yngoíwg ei rwymau ! 
Ni fcdd ei gell fodd i gau 
Y Nefoedd i'w anafau. 

Hawddach i rym Uym y llan— ei gyrchu 
I garchar ann^ddan 
Na rhoddi ei deithi dan 
Oríodaeth yn wir fudan. 

Goeth awen, ei gaethiwo 
Ni allai dyn, lledai o 
Ei rydd edyn bieuddwydiol— tua*r Nef, 
A chartref dyoddef wnai*n gyssegr dyddiol ! 

Ni wisgai lifrai ei loes, 
Arddelia lôr ei dduloes, 
Y llawr oedd ei allor wcn, 
A phuredd ei offeren. 

Hen garchar, ei unig eirchion— glywaist 
Yn gloewi'th adfeilion ; 
Fe wnai gras y fangre hon 
Yn felüs i nefolion ! 

Carcharor egwyddur ga 
Nawdd eilfyd yn y ddalfa ! 

Llid y ddeddf draIloda*i dáyn—aUafwI, 
A gwyll niweidiol gawella*i nodyn. 

Yn ei annedd annynol— ei fawl dỳr 
Fel aderyn swynol ; 
O ! mae y Nef yn mwynhau 
Emynau ei ddyn me%vnoL 

Ei ing welai angyles,— a'i bywyd 
Diddydd a nychlyd oedd iddo'n achles. 

Ei eneth ddall— nythai hon — 
Oenig wyl— yn ei galon, 
Nid oedd haul yn ei dydd hi, 
Na dwyrain yn ymdon, 
Ond llygaid ei henaid oedd 
Yn heulc^ yn y niwloedd ! 
Eneth hoíf ! adwaenai*i thad 
Oleuni ei dylanwad 
Yn ei gell fel Uinell wen 

Y lili ar ol Olwen. 

Y Dwyfol Air ranai rin 
Byw i'r arwr bererin, 
A thorai y Merthyron 

Ei flinder â'u Ueufer llon ; 
Yr oedd gwefr y ddwy gyfrol — yn tanio 
Ei ysbryd yno i asbri deuol. 

Yn ystod y eyiuoà. caeth 
I*w anwylyd vn helaeth 
lon roddai hun i ryddhau 
'I aruchel feddylddrychau. 

Yn ei dywell gell ei gam 
Dania*i ddychymyg dinam, 
Dysgyblaeth unfluríìaeth flol 
AddfedaiM gynneddf hudol. 

Ei anhunedd eneiniwyd— i noddi 
Llenyddiaeth mewn breuddwyd, 
Byw belydr i bob aelwyd 
WeinyddaiH lom neuadd Iwyd. 

Oni wêl awen wylaidd — wych emau 
Ei ddychymvg santaidd 
Ar y muriau a mheraidd 
Yn oríel oH uchel aidd. 

Pin hwyliog y selog sant 
Wnai ei rwymau yn rhamant. 

Graddiai dan gerydd dynol — yngholeg 
Efengylwyr grasol, 
Fe waseai ei bríf-yseol — anwaraidd 
Ddelfrydau euraidd rw hwyl frodorol. 

Pwy y w'r arwr ? tlawd br^ethwr, 
Neu oferwr yn ei fawredd, 
Gwell yw cwynfan carchar aflan 
Na llais gogan yn Ilys gwagedd. 

Truan yw gwel'd y teyrn gwych — i'w nwydau 
Yn weinidog mynych, 
Dyeithr yw ei glodfyw glych 
I arwriaeth yr eurych. 

O ! Brydain ai adsain yw 
Llef rhyddid Ilafur heddyw 
O arwriaeth yr eurych 
Wnai ei gell yn llwyfan gwych ? 

O ! galed ddyn, golud ddaeth 
Ar Iwyd aig erledigaeth. 

Ceir o chwerwedd carcharau — ogoniant 
I gynnal calonau ; 
Telyn yr Epistolau — yn ddiddig 
Arlwya fiwsig i'r olaf oesau. 



VI. 



Un Bunyan byw a enwir, 

Ac un Daith o ganaid wir, 

Un urddedìg Freuddwydiwr — yn deffro 

'R halog i rodio ar ol Gwaredwr. 

Mor gysglyd yw*r byd heb aidd 
I siarad am oes euraidd, 
Un çywrain Alegori 
Dania hwyl gref dynol gri, 
Un pererin diflin dwys 
Wna Brydain yn Baradwys. 

Hudol awdwr dilediaith 
Fydra swyn â'i fedrus iaith, 
Rhwng synwyr darllenwyr Ilon 
Ar mwyn wir mae yn Aaron. 

Pererinion Seion sydd~yn dilyn 
Ei dalent ysblenydd ; 
Ei ddengar ddawn grea ddydd 
Ysgrifell i gwrs crefydd. 

Breuddwydiai heb arddodiad 
Dwylaw dyn am deulu'i Dad. 

Nid oedd Plato iddo ef 
Yn noddwr, mae yn addef, 
Athroniaeth gwladwriaeth deg 
Ni adlonai 'i delyneg ; 
Yn athroniaeth yr enaid 
Ei feddwl heb gwmwl gaed ; 
Athronydd anllyth'renog 
Mae urddas a gras v Grog 
I'r galon yn rhodio n rhydd 
Yn ei oleu aneilydd. 

Awdwr iach, nid yw ei rôl 
Yn waith accen fenthyciol, 
Ei naturiol wreiddiol ras 
Wna ei lyfrau yn loew-fras 
Glasuron, gweiwa sorod 
O flaen ei wir ddwyfol nôd. 

Pwylla, fyd, pa allu faidd 
Ddynwared ei ddawn euraidd ? 

Ei athrylith yw*r heulwen 
Wna anial yn ardal wen ! 

Byw Aurora^ Bererin — newidia 
Nodwedd y cyffredin, 
Blagura parabl gwerín 
Yn faesydd o gywydd gwin. 

! hyfryd wailh, afraid yw 
Eglurhad — dysglaer ydyw ; 
Yn gryno geiriau enir 

Yn hethau noeth — byth yn wir. 

Esgyna gwersi canaid — i*r oesau 
O hynaws ddoniau hanesydd enaid : 
Efengylydd newydd wna— o*i hanes, 
Geiriau ei fynwes a ysgrifena, 

Mae'n tynu'i lun ei hunan 

Yn ei " Daith " â phin o dân. 

Awen ddynol wna'i ddoniau — yn addns 
I noddi calonau, 
A dynion ar ei dannau 
Glywant ogoniant yn gwau. 

Ei synwyr wna'r ** Sŵn o'r Nef " — yn ddynol 
I ddenu'r plant adref, 
Urdda Duw ei Freuddwyd ef 
Yn arweinydd i'r Wiwnef. 

Gâd ei em yn gydymaith 

1 Lyfr Duw ar lafar daith. 

O ! lân Feibl, ei awen fu — yn ei lawn 
Ddalenau*n cartrefu, 
Breuddwydion ei galon gu — a'i addysg 
Eang yn hyddysg wnai gynghaneddu. 

Adwaenir dyn ar ei dailh— yn ei bin, 
Llunia bennod hirfaith, 
Ymwibia'i wers yn mhob iaiih, 
Amdo ni wêl ei ymdaith. 

Mwyn genad — mae yn gwanu — y moroedd 
Mawrioa i bregeihu, 
A drosodd gyda'r lesu, 
Gwyna daith y pagan du ! 

Yn moreu foes, fy mhur fwyd — oedd euraidd 
Oriau gyda*i Freuddwyd, 
Anwylaí fy hen aelwyd 
Am dderbyn y llyfryn llwyd. 

Paham mae fy mam i mi — mor enwog ? 
Dyma ran o'i gwersi ; 
Englynaí yngoleuni 
Ei dysgeidiaeth odiaeth hi. 

Rhedli y Daith hyfrydlawn 
Dorai drwy ei llygaid llawn, 
Gras y dyner Gristiana 
Gnydiai*i hoes ag enw da : 
O ! fy Mam, dygaist Ddraina 
Bywyd i fywyd dy fab. 

Gwelaf y llyfr dan glwyf llaw, 
Edwyn ddolur dan ddwylaw ! 
Cofadail yw'r dail o dôn 
Biir yr hen bererinion ! 

laith teimlad lifa drwyH len, 
Hawdd wylo ar ei ddalen ! 

Fy nhaid welaf yn dilyn 
Bunyan hoff, a'i ben yn wyn, 
Hyd fryniau difyr, hoeniach, 
Beula deg, a'u blodau iach. 

Oddidraw y Wynfa wen 
Hulia y fro â heulwen, 
Ac anadl o ogoniant 
Egnîa sêl y gwyn sant. 

Yn nihiw'r afon olaf, 
A'i ddwylaw yn nwylaw Nâf, 
Y dwndwr dan ei draed oedd, — a heol 
Gywir a graso! ar *' Graig yr Oesoedd ! " 



VII. 



Bunyan, i achub enaìd, — rodda'i oes 
Urddasol a thanbaid, 
Cariai adref y crwydriaid, 
Hebgyfrifyllifna'rllaid ! 

Glynai, fel ei Galon Fawr, 
Wrth weiniaid â nerth hoenwawr, 
Ni chefnai ar nych Ofnus, 
Noddai ei rawd ^m ddi-rus. 

Ei Ffyddlondeb wynebai 
*R gwaetha'n hyf— pregethu wnai 
Yn selog hyd noswyliad, 
Angel rhydd, Efengyl râd. 

O ! ryddid, awr ei addef 
Darawai'n awr drwy y Nef. 

Awr hynod cydwybod oedd, 
Awr gwaredu'r gwir ydoèdd, 
Awr angau defodau fîl — 
Awr ddiofer y Ddwyfîl. 

Rhyddid flodeua*n raddol ar Iwybrau 
Pur yr hen dadau pererindodol. 

Awdurdod i ddod at Dduw 
O druenus dir annuw 
Heb genad offeiriad ffol 
Wneir i ddyn yn rhodd lawnol. 

O ! Bunyan y lân olyniaeth — hawliai 
Ei hwyliog wasanaeth, 
Yr oedd peth o urddaa Paul 
Yn ei hudol genhadaeth. 

Uniawn ras eneiniai *i rin — yn broffwyd 
Ar brif-ffordd y Brenin ; 
Y Dwyfol gleddyf deufín 
Fflachiai ar ei feiddgar fin. 

Tywynai Piwritaniaeth — yn ei gre<l, 
Â grym ei athrawiaeth, 
Clywaf enaid Calfìniaeth 
O'i enau yn ffrydiau ffraeth. 

Dianwadal adnodau— ei grefydd 
Oedd gryfach na*r bryniau ; 
Erlynodd ar ei liniau 
Gwmni gwâg amheuon gau ! 

O ! alar, ni phalla'r ffydd 
A fagwyd mewn llifogydd, 
O ysgol nos glania hi 
'N galonog mewn goleuni. 

Gwel arwr yn egluro— geiriau Duw, 
A gwrid ei waith arno, 
By w arf dysg ei brofiad O 
VVna dduwinydd ohuno ! 

£i galon a esbonia 

Yn dwym y ** Newyddion da " ! 

Gwyna*i deg weinidogaeth 
Ëglwysi gwyi ei oes gaeth. 

Difyrwch wawdia fawredd — ei syniad 
Yn sŵn Ffair y Gwagedd, 
Bydoi wanc ddarboda wledd 
Gyforiog o oferedd. 

Adfeilia'r oes — Dwyfol raid 
Ëmyna'n fllam ei enaid, 
Nes yw blodau brau, heb wres, 
Yn agor dan ei neges. 

Mae golud ei bwlpud byw 
Yn nawdd i Brydain heddyw, 
Nid oes ar y ddaear ddôi 
Brídda*i enaid barddonol. 

MAYFLOWER. 



i 

4^ BARDDONIAETH-^Y GREAL SANTAIDD. 

ÌprBbbeBt : Testyn, '' Y Greal Santaidd " (heb fod dros 
1,200 o linellau). Gwobr^ 2op. a Choron. Beirniaid^ 
Hawen, yr Athro J. E. Lloyd, a Gwili. 



BEIRNIADAETH HAWEN. 

Mae*r Greal Santaidd yn un o*r rhamantau mwyaf dyddorol ddyfeisiodd 
awen grefyddol y Canol Oesau. Mae'r traddodiad ani y Cwpan Santaidd 
wedi cymeryd Uawer ffurf o*r cychwyn hyd yn awr. Prawf hyn fod dychymyg 
y bardd a dyheuadau ysbrydol y niynach wedi cael eu swyno ganddo. 
Delir gan lenorion fod yna lawer ffurf ar y stori yn bod cyn i Syr Thomas 
Malory eu cyfrodeddu yn un cyfanwaith prydferth. Wedi ei ddyddiau ef y 
mae rhai o feirdd goreu pob cyfnod wedi defnyddio yr un meini, ond i 
adeiladu temlau ar gynlluniau gwahanol iawn Astudiwyd y traddodiadau 
gan Spenser, a sylfaenodd ef ei " Faerie Queene " ar Arthur a'i orchestion. 
Ond fel Allegory oV enaid dynol yn chwilio am y Frenhines oedd yn meddu 
ar yr holl rinweddau, ac yn yr ymchwil yn gorlod brwydro â phechodau, yr 
edrychai Spenser ar y cyfan. 

Y mae Tennyson yntau wedi cloddio meini teml ei enwogrwydd niwyaf 
parhaol allan o chwarel y traddodiadau Arthuraidd. Ond, fel pob gwir fardd, 
yr hwn, wrth ei enw a'i swydd, ddylai fod yn grëwr, cymerodd ei ryddid i'w 
defnyddio i amcanion neillduol o'i eiddo'i hun. Pe wedi ymfoddloni ar eu 
copio a*u mydru, a dim ond hynny, ni fuasai ei lafur ond diwerth fel celfwaith 
barddonol. Ond fel y dywed Spenser : " The method of a poet historical is 
not such as of an historiographer. For an historiographer discourseth of 
affairs orderly as they were done . . . but a poet thrusteth into the midst 
where it most concerneth him. . . ." 

Cawn olyniaelh o feirdd o*r Canol Oesau i lawr drwy Malory, Spenser, 
Tennyson, ac eraill, fel hyn, yn cymeryd eu rhyddid i wneud y defnydd farnont 
hwy yn oreu o'r traddodiadau. Bu hyn yn help i ni fei beirniaid i gael 
gafael yn y safon oreu i farnu gwerth cymharol ymdriniad awdwyr y pryddestau 
hyn o'r traddodiad parthed yr ymchwil am y Greal Santaidd. Fel y gallesid 
disgwyl, mae'r ymdriniad yn amrywio Uawer iawn. Cawn rai yn dilyn yr 
hanes, neu^r Chwedlau, yn hollol lythyrenol, heb geisio gwneud dim 
ymron ond mydru yr hyn geir yn llawnach ac eglurach mewn rhyddiaith. 
Mae eraill, megis Abou Ben Adhem a Guto'r Glyn^ yn taflu'r chwedlau 
ymaith yn ddiseremoni a diystyr o werth eu ffurfiau cain ac awgrymiadol, gan 
gyfyngu eu hunain i ganu ar y gwirionedd ysbrydol sydd yn gorwedd 
danynt. Yn unol â hyn ni cheir ganddynt ond pregethau, neu athroniaelh 
foesül yn orlawn o dermau dansoddol o^.dechreu i'r diwedd. Cawn eraill yn 
ddoethach, ac yn fwy unol â swyddogaeth y gwir fardd, yn dilyn rhawd y 
chwedlau, ond heb íod yn gaethion iddynt. Defnyddiant hwy i'w hanìcanion 
eu hunain, gan eu diweddaru {modernize) i gyfateb yn agosach 1 ddelfrydau yr 
oes bresenol. 

Wedi hyn o sylwadau cyffredinol, ceisiwn wneud ychydig sylwadau arnynt 
yn unigol : — 

Y Mab leuangaf, — Prin y gellir ystyried fod y cyfansoddiad hwn yn 
perthyn i'r gystadleuaeth. Yn ddiau y mae fel mab Awen lawer yn rhy 
ieuanc i anturio i faes cystadleuaelh ar destun o'r fath. 

Aboîi Ben Adhem, — Pryddest faith, fydrol, ond digon anfedrus fel cyfan- 
soddiad, yw hon. Nid hawdd canfod ei gynllun, os oes yn perthyn iddo 
gynllun o gwbl. Nid yw yn traíTerthu dim gyda'r traddodiadau chwedlonol 
am y Greal Santaidd. Edrycha ar y Cwpan fel yn cynnrychioh* marwolaeth 
lesu ar y groes, a chana ar hyn yn amhersain am i,300 llinell. Dyma rai 
engreifftiau o'i awen : — 

** Pa beth yw*r Greal, pwy ai lluniodd ef ? 
Pa fodd y Uanwyd hwn o rín y nef ? 
Nid ydynt ond holiadau'r enaid hwnw 
Sydd i ffigyrol iaith y nef yn farw. 
Tra i'r meddyliwr sydd â'i dduw yn un 
Mae'r Greal iddo fel yr haul ei hun, 
A chenfvdd yn ei gysswlt ef â'r dwyfol 
Doreithiog feusydd i'w gyfrínion gwyrthiol. 
Er gall nad oedd ond príddyn cyn i*r Ceidwad 
Ei droi'n Smaragdus gwyrth drwy'i fÿw gyflfyrddiad 
A'r wefus santaidd yn y swper hono (sic) 
Ond byth er hyn mae'r nef o hono'n ffrydio, 
I'r neb edrycho arno'n y goleuni 
Nad ydyw'n taro'r enaid gyda dellni." 

Drwy y bryddest i gyd, y mae y bardd yn orhoff o dermau dansoddol, e,g, — 

** Cyflenwa ddyheuadau'r oll%ynyddoV^ 

** Yr ymarferol yw barddoniaeth cariad." 

** Gan roi ei oglud ar ei fyw inaUrol,'^ 

" Fel pe bai'n brif ffordd hculog ír ysbrydoW 

Ar adegau ceir yr awdwr yn camddefnyddio ffugrau, e,g, — 

** Ond o'r ffynonell hon ni tharddai'r gwin 
O wridion anfarwoldeb sydd yn Uawn." 

** Yn llawn o'r bywyd darddodd yn y gwaed 
A foddodd angeu r byd wrth droed y groes." 

Y mae diffyg cynlluniol y bryddest aV anfedrusrwydd llenyddol sydd yn rhy 
amlwg ynddi yn ein rhwystro i ganmol llawer ar y cyfansoddiad llafurfawr 
hwn. 

Peredur Gwalia. — Arddengys y cyfansoddiad hwn ol ymchwih'ad iV 
traddodiadau ac astudiaeth fanwl o honynt. Dyry y pennill canlynol syniad 
weddol gywir am fedr llenyddol ac awenyddol yr awdwr : — 

** Y nosonolafleddf 
A Christ o dan y ddcddf 
Yn bwyta'r Pasg— yr olaf Basg i gyd ; 
Swperai ar yr oen 
Cyn dioddef marwol boen 
A myn'd dan gosb pechodau mawr y byd. 
Ym mhen blynyddoedd gwel y Saint 
Y Greal Sanctaidd lle bu'r gwin, O ryfedd fraint." 

Dilyna'n fanwl hanes Joseph yn dwyn y Cwpan drosodd i Brydain. Yna 
cawn hanes Arthur a'i Lys, a'i farchogion, y wledd, ac ymddangosiad y Greal. 
Dyfodiad Galahad i'r llys. Yr urdd yn cychwyn am yr y mchwil. Mae'r 
hanes yma'n llawn, ond nid oes yn y gerdd fawr o nodweddion crebwyll a 
chyffyrddiadau tlysion y gwir fardd. 

Gwiad yr Hâý. — Pryddest arall o'r un nodwedd hanesyddol ag eiddo 
Peredur Gwalia^ ond y mae'r awdwr hwn lawer yn fwy coeth, ac yn adrodd y 
chwedlau gyda mwy o swyn. Ond y mae ei gynllun yn rhy gwmpasog, a'i 

ganfas yn cael ei llanw gan gymeriadau ac amgylchiadau amherthynasol iawn« 
Treuiia ormod o amser i ymdroi gyda Cilhwch ac Olwen, hanes Peredur, 
Gwalchmai, Lawnslot, a rhy fach gyda Galahad, y modd y llwyddodd ef, ac 
yr aílwyddodd eraill, i weled y Greal. Pe buasai wedi dewis a dethoi a 
chyfyngu ei hun gan ganolbwyntio ei allu ar ymchwil am y Greal, gallasai y 
bardd hwn enill lle uwch yn y gystadleuaeth hon. Y mae'r ymdriniaeth yn 
fwy tebyg i eiddo hanesydd mewn traethawd nag ydyw i greadigaeth dychytnyg 
a chrebwyli tiardd. 

Y Maen Grisial, — Y mae'r cystadleuydd hwn yn medru adrodd hanes 
ymchwii y marchogion am y "Greal" yn fwy syml a swynol na nemor un o'i 
gydymgeiswyr. Diíyr dros htn yw ei ddesgrifiadau yn fynych. Dyma un o'r 
rhai mwyaf dyddorol i'w darllen oV oll o*r pryddestau. Mae'n dryloew fel y 
grisial, ond rhaid i ni ychwanegu mai swyn y gallu i fydru*r chwedlau sydd 
yma yn fwy na swyn gailu creadigoi y gwir fardd. 

Guto^r Glyn, — ^Y mae'r cystadleuydd hwn wedi canu'n feistrolgar ar ystyr 
fewnol ac ysbrydol y "Greai.'* Awydd y Celt am Gristioneiddio Prydain 
yw y pwnc mawr wêl ef yn y testun. Arddengys lawer o allu i feddwl, a hynny 
yn ddwfn ac ysbrydol ar yr ystyr a gysyllta ef a'r "Greal" santaidd. Ym- 
ddengys i mi yn un o'r meddyiwyr cryfaf yn y gystadleuaeth. Ond y mae 
perygl i'r cryfder hwn o'i eiddo droi yn wendid i'w gerdd. Y mae ei duedd i 
foesegu (fftoraliu) neu athronyddu yn ei arwain yn rhy fynych i dywyllni ac 
anegiurder. Y mae yn gaethwas hollol i'r duedd i ddefnyddio termau 
dansoddol (aòstract), Yn hyn y mae'n amlwg nad yw wedi deaii dull y bardd 
na ieithwedd briodoi y geifyddyd farddol, e,g. : — 

" Gwel Heirdd y Uŷs i gyd yn Hardd, 
Ond dim ond Galad wel tuhwnt i*r Ìlèn ; 
Y sidan gwyn yn unig welai pawb, 
Ün Galad pur edrychodd drwy y gwyn, 
Mae'r Hardd o hyd yn ilwyddo gwel'd yr Hardd, 
Yr un yw*r ddeddf ddatguddia'r Pur i*r Pur, 
Yr hyn wyf fi a welaf drwy y byd, 
A*r hyn sydd ynof yw'm datguddiad i." 

Fei hyn y cana drwy*r gerdd i gyd, nes y mae'r meddyliwr athronyddol gyda*i 
ddansoddion yn liwyr guddio'r bardd oV golwg. Tra yn meddwl yn gyfriniol 
a dwfn, camp fawr y bardd yw gwisgo ei feddyliau yn niwyg yr unigol a'r 
ansoddol {concrete) ; ond ni fedda Guto ar y ddawn hon. 

Feleur, — Cana yr awenydd hwn yn goeth ac yn dlws. Y mae ei Ganiad 
Cyntaf , " Y Goleuni Newydd, etc." yn dyner a gwir farddonol. Yn sicr y mae 
barddoniaeth y rhan gyntaf hon o ry wogaeth uchel iawn, e.g, : — 

" Oerodd y Uudw ar allor y derwydd, 

A'i gipio i ffwrdd wna'r gwynt ; 
Torwyd beddrodau y'nglaslawr y mynydd 

Tr rhai fu'n aberthu gynt ; 
Düodd y deri ym mellt y tymhestloedd 

Arweinient y newydd oes ; 
Melus anghofìwyd ystaen y canrifoedd 

Yn nhawel nesâd y Groes.** 

Mae y pennill cyntaf hwn yn cael ei ddilyn gan eraill llawn cystal drwy'r 
Caniad Cyntaf. Anhawdd cael dim byd gwell fel cerdd arweiniol ar y testun. 
Yn yr Ail Ganiad darlunir hanes y Cwpan Santaidd. Ei ddygiad drosodd i 
Frydain a'i arosiad yn Aberglaston. Yna yn ymadael yn gel oddiyno. Hyn yn 

cael ei adrodd gan un oV marchogion wedi ei glywed gan fynach hen. Mae'r 
cyfan yn cael ei adrodd yn ddyddorol. Ond ai nid yw i raddau yn amher- 
thynasol ? Oni chollir golwg ar yr ymchwil ara dano, yr hyn ddylai fod prif 
fater y gerdd ? Yn y Trydydd Caniad dilynir yn bur lythyrenol y traddodiad 
am ddyfodiad Galahad i'r llys — yn eistedd yn y sedd beryglus, y Cwpan 
Santaidd yn dod i lawr yng nghanol disgleirdeb. Yna'n ymadael — y 
marchogion yn tyngu llw i chwilio am dano. . . Oddiyma i'r diwedd, 
dilyna'r bardd bynt ymchwiiiadol Lawnslot a Galad, a Pheredur a'i Chwaer, 
etc. Mae'r stori yn cael ei hadrodd yn goeth a barddonol, ond y mae 
nerth pennaf yr ymgeisydd fel bardd yn ei gymhariaethau, yn ei ddesgrifíadaeth 
yn fwy nag mewn crebwyll. Y mae ei orawydd am bertrwydd barddonol yn ei 
arwain ar adegau i ddefnyddio íTug addurniadau (tinsel), Y maent yn 
ymddangos yn orddisglaer, ond nid oes ynddynt wir werth barddonol am nad 
ydynt yn gyson â natur ; e,g, sonia am y wawr : — 

** A'igorflwch crwn yn rhannu gemau'r huan." 

Gresyn iddo ollwng y cwpled canlynol i'w bryddest ; — 

*' Ar nawn a chanu adar drwyddo'n tincian 
Fel swn modrwyau aur ar loriau arian." 

Blodau celfyddydol, ífugaddurniadau, annheilwng o urddas awen y gwir 
fardd yw pethau fel hyn. Fel celfwaith llenyddol Cymraeg, er nad yn gwbl 
ddifrychau, y mae'n lanach a thlysach na'r un o'r pryddestau. Ond y mae 
ynddi ormod o hanes y Greal a rhy fach o ymdrin ag amodau Uwyddiant 
yn yr ymchwil am dáno. 

Mab y Werydd, — Mae yr ymgeisydd hwn wedi rhoddi cynllun ei 
bryddest yn Uawn ar y dechreu. Hawdd íelly yw ei ddiiyn, a hyfrydwch 
dibaid i ni fu gwneud hynny. Cawn ganddo ragarweiniol gerdd ar "Y 
Goleu Dieithr." Y mae ei fesur yn y Caniad yma dipyn yn drwsgl, a rhai 
llinellau yn anystwyth. Ond yn sicr y mae yma brofion diamheuol o awen 
gref ac o grebwyll feiddgar. Y mae ynddi lawer o ddychymygiad, a hwnnw 
yn meddu ar lawer o naturioldeb a gwreiddiolder. Mae Caniad II. yn ymdrin 
â'r Marchog Coch yn dod i'r llys. Mae ei eir-ddarlun o Galahad yn anarferol 
o farddonol : — 

** Ei drem fel fflam y wawrddydd ddiyslaen 

Yn ysu hoU gysgodau'r nos o'i blaen, 

A gwawl lladradaidd swyn eì lygaid byw 

Ysbeiliai degwch popeth yn y byd 

I'w weu'n ddewinol wenau yn ei bryd, — 

Ysbeiliai fflam y wawr o'r nefoedd wen 

I'w phlethu'n goron danbaid am ei ben, — 

Ysbeiliai fludau mêlfín, lygaid glas, 

I dywallt cusan ar ei fín, fel gras 

Ar wefus sant.'* 

Sylwer eto ar y desgrifiad canlynol : — 

** Lle buasai'r dòn o oes i oes yn gwau 
Ei brodwaith brêg o ewyn berw'r aig, 
Am eddi'r tywod aur a godreu'r graig." 

Mae barddoniaeth yma yn y syniadau yn ogystal ag yn y geiriau sydd yn ei 
gyíleu. Beiddgar yw ei syniad mai : — 

•* O dan ei sang y crynodd seiliau'r llys 
A tharan yn ei lais gyhoeddai'r wys 
Fod dydd y Farn ar dorri ar yr urdd, 
A'r dewr i geisio'r nef mewn newydd ffyrdd." 

Dilyna Mab,y Werydd ffawd ac anffawd y Marchogion, Peredur, Lawnslot, 
Gwalchmai, Galahad, etc. Ond yn wahanol i'w gydymgeiswyr cyfrifa am 
Iwyddiant rhai ac aflwyddiant y rhelyw. Y mae yn ei gerdd ddyfnach 
syniadau a mwy o wreiddioldeb yn ei greadigaethau. Mae'n dilyn y chwedl, 
ond ni lethir ei awen ganddi. Symuda ei ddarfelydd gan arglwyddiaethu 
ar fanylion y stori. Mae Mab y Werydd yn medru hwylio yn haniddenol ar 
donnau Rhamant heb wneud llongddrylliad ar ei awenyddiaeth. Mae ei 
allu i ddewis a gwrthod, fel llyw mewn llaw gyfarwydd, yn cyfeirio ei gerdd i 
borthladd prif-fwriad y testun. Yr ydym yn unfryd unfarn fel tri beirniad 
mai pryddest Mab y Werydd yw yr oreu, ac fod ei hawdwr yn llawn 
deilyngu y wobr ac anrhydedd y Goron. 



BEIRNIADAETH YR ATHRO J. E. LLOYD. 

Ymgeisiodd wyth am Goron yr Eisteddfod eleni ac nid rhyfedd fod testun 
mor swynol wedi denu nifer lled dda o bryddestwyr iV gystadleuaeth. Ar 
yr un pryd, rhaid addef nad oes ond ychydig o honynt wedi yfed o yspryd yr 
hên ramant. 0V wyth, mae chwech wedi anfon i mewn gyfansoddiadau 
eilraddol, a dau yn unig wedi canu yn rymus ac yn effeithiol. 

Prin y gellir dweyd fod Mab leuengaf wedi cynyg o gwbl— blinodd ar 
ei waith ar ol ysgrifenu rhyw haner cant o linellau. 

DuII GutoW Glyn o drin y testun ydyw athronyddu arno, gan ymdrin 
â hanes, nodweddion a chymeriadau'r chwedl. Ffordd effeithiol oedd hon i 
ymlid y swyn allan o'r rhamant, ac nis gellir dweyd fod arddull ac iaith 
GutoW Glyn yn gwneud iawn am ddiffygion ei gynllun. Ymresymu*n 
dywyll, gofyn cwestiynau*n ddibaid, dirdynnu iailh «yn yr ymdrech i wasgu 
drychfeddyliau athronyddol i gylch cyfyng Ilinell o farddoniaeth— teimlir fod 
yr awdwr yma yn gwastraffu ei nerth i wneud pryddest ar y Greal a Natur 
wedi ei gymhwyso i gyfansoddi traethawd arno. 

Saif pryddest Y Maen Grisial yn yr eithafbwynt arall. Adrodd yr 
hanes yn syml y mae, gan ddilyn y ffurf i*r chwedl gyhoeddwyd gan y 
diweddar Barch. Robert Williams yn " Y Seint Graal." Ni cheir gan yr awdwr 
yma ymdrech i wneud dim ond ailadrodd yr ystoi i, a pheth sydd waeth na 
hynny, nid oes ganddo syniad o'r hyn a ddylai iaith farddonol fod. 

*' Yn ystod eu taith ni chafodd y ddau 
Un antur o gwhl oedd werth ei chofiFau — " 

rhigymu'n ddi-ddiwedd fel hyn y mae nes gwneud y Greal y peth niwyaf 
cyffredin a thlodaidd y canodd bardd iddo erioed. 

Aihronydd, drachefn, ydyw Abou Ben Adhem, yn iroi o amgylch y testun, 
ond heb ei drin. Mae'r amrywiaelh mesurau a chywreinrwydd yr iaith ar yr 
olwg gyntaf yn addaw gwledd, ond deuir cyn hir i'r penderfyniad mai swn 
Ilestri gweigion sydd yma. 

** Os nad yw*r farddoniaeth frau 

Arno yn rhaiadru nef 
Y mae aig o ddyfnach rhiniau, 
A meddyliol eangderau 

Yn ymdoni ynddo ef.*' 

Bachu geiriau diberthynas at eu gilydd a wneir yma, gan ddisgwyl creu swyn 
barddoniaeth a'r swyn yn gomedd dod. 

Ym Mheredur Gwalia ceir adroddwr eto, tebyg yn ei ddull i'r Maen 
Grisial^ ond heb fod mor anefìfeithiol a di-awen ; eto, nid y w'n esgyn yn uchel 
iawn ; y goreu ellir ei ddweyd am dano ydyw fod ei linellau yn syml -ac yn 
rhedeg yn rhwydd. Mae ganddo lawer o linellau gwael dros ben, yn gymysg 
â rhai gwell— darn o frethyn cartref ydyw'r bryddest, heb ynddo ddim o 
lewyrch pali a fforffor y rhamant. 

Diau fod Gwladyr Hàf yn hyddysg yn llenyddiaeth y •' Greal," ac y 
mae ei dduU o afael yn ei waith yn argoeli pethau gweil nag a geir ganddo ar 
ol iddo ollwng ei gwch i'r dwfr. Nid yw yn feistr trwyadl ar ei fesurau: 
trwsgl ac anystwyth ydyw ei briod-ddull, ac ni theimlir cyfaredd y chwedl 
wrth ddarllen ei bryddest. 

Os siomedig fuom hyd yn hyn, mae digon o dâl pan gyrhaeddir y ddwy 
bryddest olaf, eiddo Peleur a Mab y Werydd, Er fod un yn rhagori ar y 
llall, gellir dweyd yn ddibetrus am y ddwy mai gwaith beirdd ydynt, rhai sydd 
wedi amgyffred arucheledd y testun ac wedi gwneud cynyg teg i gyíleu ei 
hudoliaeth gudd mewn iaith goeth, ddewisol a gwir farddonol. Mae Peleur 
yn deall adnoddau'r Gymraeg yn dda, ac yn gwneud defnydd helaeth o iaith 
y Mabinogion er mwyn ail greu cyfnod y rhamant gerbron ein llygaid. Rhêd 
ei linellau yn esmwyth a thyner, ac fel rheol, mae ei ddarluniau yn bwrpasol 
ac yn Ilawn bywyd. Ambell dro, teimlir fod ei ymgais at y dieithr a'r 
rhyfeddol yn arwain ei awen i dir y gorgywrain oer ac anaturiol, megys pan 
ddywed : -— 

"Ond dydd ei nerth a drodd yn nos ddilewyrch, 
AM ymdrech mor ddifudd a phren digynnyrch." 
Eto:— 

" Ar nawn a chanu adar drwyddo'n tincian, 
Fel sŵn modrwyau aur ar loriau arian." 

Ond anaml y ceir ef yn cyfeiliorni o Iwybrau chwaeth ac ysgolheigdod. Nid 
yw Mab y Werydd yn medduV fath feistrolaeth Iwyr ar iaith a mydr, a 
gallai'r beirniad manwl ddod o hyd i lawer o fân frychau, pe byddai'n werth 
sylwi arnynt, yn y bryddest yma. Ond, ar bob cyfrif arall, dymaV cyfan- 
soddiad goreu yn y gystadleuaeth, ac ymddengys i mi yn un gwir orchestol. 
Mae'r iaith, yn ei hanfodion, ar wahân i^manion dibwys, yn gref agafaelgar, yn 
llawn o gyfaredd y rhamant ac eto yn naturiol a hawdd ei dilyn. Bu Mab 
y Werydd yn dra Ilwyddianus i gadw'r Uwybr canol rhwng ailadrodd helyntion 
yr hên chwedl heb ychwanegu dim atynt (teimlir fod hyn yn wendid yn 
Peleur) a gwneud y cwbl yn esgus dros athronyddu ar Fywyd a Chrefydd 
a Dynoliaeth, fel y deallir hwynt yn yr ugeinfed ganrif. Adroddgân ydyw ei 
bryddest, yn rhoi hanes y Cais am y Greal, ond yn ei brif linellau'n unig, gan 
ollwng ymaith y mân anturiaethau dibwrpas sydd yn Ilenwi yr hen ramantau. 
Caiff hamdden felly i drin yn deilwng brif bennau'r gân ac i ddadguddio y 
cyfoeth ysbrydol sydd ynddynt. Yn hyn y mae ei brif ragoriaeth — nid ei fod 
yn ceisio dehongli ystyr y chwedl, yr addysg gyfriniol geir ynddi, oblegyd mae 
eraiU wedi gwneud hynny, ond eì fod wedi Ilwyddo i roi esboniad barddonol 
i'r cyfan, heb beri i ni anghoíìo am' foment, o'r braidd, mai trwy fyd Hud a 
Lledrith y mae yn ein harwain. Desgrifìa bangfeydd Lanslot ar ei daith unig, 
a chydwybod euog yn ei frathu : — 

** Nid mam yn ^asgu'i phlentyn at ei bron 
I sibrwd wrtho gyírinachau llon 
I ]eddíu*i ddolur cudd, oedd anian mwy ; 
Estronol lanw ffromai yn mhob gwy 
Dadweiniai'r drain cartrefol noethlym flaen 
I frathu'i galon ; aml-liw dorf ar daen 
O flodau'r gwanwyn yn y meusydd gwyrdd 
A welwai'i wên, briallu ochrau'r flfyrdd, 
Wrth hau perarogl o'u phiolau aur, 
A gwenyn, fronnau aur ar edyn claer, 
Yn hedfan yn y chwa, a dynnent ffrwd 
O ddagrau chwerwon o'i olygon brwd.** 

Ac nid yw yn codi yn uwch yn unman nag yn ei ddiweddglo — ^ífarwel Galahad 
i'r byd :— 

•* Mae'r cnawd yn gwywo i'r yspryd íel yn nhês 

Yr haf y tawdd yr hwyliau ar y lli : 

Ysblander dwyfol gaua am danaf fì. 

O Angeu, Angeu ! pa le mae dy lid ? 

Mae lliw caredig heddyw yn dy wrid." 



BEIRNIADAETH GWILI. 

Dyma destyn i demtio awen y beirdd goreu — rhamant ogoneddus yr 
Eglwys ymrig y canol-oesoedd. Cystadleuodd wyth; ac y mae yma un bryddest 
ftr ac anheilwng o'r enw, ddwy bryddest sech a chyffredin, ddwy bryddest 
bregethwrol neu esboniadol, a thair pryddest a'n dyg i fyd y rhamant. O'r 
tair diweddaf hyn, y mae dwy gerdd dan gamp. Sylwir ar yr oll yn ol eu 
teilyngdod cymharol. 

Mab leuengaf. — leuanc iawn yw hwn fel cystadleuwr, gellid meddwl. 
Pryddest fechan ddôf, yn cyrraedd dwy dudalen, sydd ganddo. 

Y Meun Gristal. — Mae gan y Maen Grisial bryddest o 1,198 llinell. 
Ystorîwr go gyífredin yw'r bardd, a gwelir ansawdd ei gerdd yn y ddau 
ddyfyniad a ganlyn : — 

" Gorchuddiwyd yr ysgrifen 
A llen o bali gwyn, 
I aros gweld y gwr dilai 
A feddai'r pethau hyn. 

Gwenhwyfar y frenhines 

Ddywedai yx un peth ; 
Fel rhwng y ddau, ac eraiU lu, 

Ei dadu fu heb feth." 

Feredur Gwalia, — Rhennir pryddest /Vr^^»r yn bedair ran : (i) Hanes 
Joseph o Arimathea a'r Greal ; (2) arweiniad i fyd rhamant Arthur ; (3) 
dyfod Galath, ac ymddangosiad y Greal i lys Arthur ; (4) y cais am y Greal. 
Yn y caniad cyntaf, pregethu ar y cymysgedd o chwedloniaeth a hanes a geir 
yn rhamant y Greal yw ei waith. Mae ei iaith a'i gystrawen yn wallus, a'i 
fesur pengoli bron yn goll i gyd. Ni cheir fawr neu ddim o fywyd awen yn 
ei Ail Ganiad. Dyma fyd rhamant Arthur :— 

** Rhyw dragwyddoldeb bychan fel o fyd, 
Yn hanner ífug, ac eto'n hanner ffaith, 
A'r arwyr bron yn dduwiau, er mewn cnawd, 
A'r Greal canol bwynt a bywyd oll.** 

Rhyddieithol a chyíTredin iawn ywV ddau ganiad dilynol. Y peth goreu yn y 
bryddest yw'r disgrifìad a roddir o ynìddangos y Greal ; ond gresynir llawer at 
jrr eíTaith ar y marchogion : — 

*' Ac yna seíÿll wna'r marchogion oll, 
Gan syllu ar eu gilydd 'n hollol fud." 

O'r tah- pryddest gyffredin, eiddo Peredur Givalia yw'r oreu, ond nid oes 
ganddo ef ond brith syniad am fynegiant ac awyrgylch y bardd. 

Abou Ben Adhem, — Nid oes rhaniadau i gerdd Abou^ Dechreua gyda 
gweddi, a dyry brawf yn hon mai ym myd y bregeth a'r ansoddion y mae 
gartref. Nid yw'r Greal ond cyfle iddo bregethu, a dechreua mewn hwyl : — 

" Pa bcth yw*r Grcal ? Pwy a*i Uuniodd ef ? 
Pa fodd y Uanwyd hwn â rhin o'r nef ? 
Nid ydynt ond holiadau'r enaid hwnnw 
Sydd i ffugyrrol iaith y nef yn farw. 
Tra i'r meddyliwr sydd â'i Dduw yn un, 
Mac'r Grcal iddo fel yr haul ei hun." 

A rhagddo i sôn am y "dwyfol a'r dynol," am "ddelweddol fywyd," am 
•'ddyheuadau'r oll-gynyddol," ac am **anialwch hunan'*; ac ynghanol y 
termau, ceir sillebiaeth wallus ganddo. Pwy gaiíT olwg ar y Grea), neu, yn 
hytrach, " yr hyn sydd dano *' ? £nwa Job fel un tebygol, a'r efrydydd. Bu'r 
oesoedd, medd Abou^ heb y weledigaeth, am nad oedd y nefoedd yn eglur yn 
eu bywyd. Eithr daeth iV golwg drachefn : — 

** Ond yng ngoleuni heddyw ar Ddatguddiad, 
Yr ymarferol yw barddoniaeth cariad.'* 

Nid i farchogion Arthur yr amlygwyd y Greal ychwaith, ond i *' enaid y canol 
oesau.'* Trueni na wyddai " enaid y canol oesau " fod y modd i gipio'r 
cwpan "yn gorphwys ar ddiogeliad anial hunan," ac na symudasid y cèn 
oddiar ei lygad â ^' diluw meddwl rhydd." Yn dilyn, ceir cannoedd o linellau 
cyfrin a dansoddol yn cynwys aml i beth digon tlws, ond yn symud mewn 
byd pell iawn oddiwrth fyd rhamant. Swm y cwbl y w hyn : — 

**Wrth hyn deallais fod ei dlysni'n goríîwys 
Ar y gweinyddiad o'i adfywiol gynnwys ; 
Mai dringeb uchaf bywyd yw dyngariad, 
Ac hebddo nad oes nefoedd : dyma darddiad 
Hen Amazon chwedloniaeth. " 

Ac i gyrraedd y gyfrinach ddiweddar a sech, rhaid difetha rhamant farddonol 
y Greal Santaidd ! Mae Abou Ben Adhem yn berchen meddwl cryf ; ond 
odid na fuasai ei awen yn fwy cartrefol ar dir Ysgrythyr. Eithr poed ei bwnc 
a fo, o hyn allan, ymswyned rhag defnyddio termau noeth yr athronydd. 

Gutâr Giyn. — Gwneir pryddest Guio i fyny o arweingerdd fechan a 
phum' caniad, sef ( i ) y rhamant — ei gwreiddiau; (2) ei chreadigaethau ; (3) 
ei meddylddrych — efengyleiddio Prydain ; (4) ei chymeriadau ; (5) ei phroíT- 
wydoliaeth. Dechreua'r bryddest hon eto yng nghanol yr ansoddion. Talai'r 
fifordd yn well i Guto ofalu am Gymraee: cywir i'w gerdd, yn hytrach na 
chywain iddi ryw athroniaeth fastardaidd. Ceir llawer o sŵn ac ymchwydd 
)m y Caniad Cyntaf. Wele engraiflt o*r agoriad : — 

<*Ddarfelydd hyf ! gan Gelt y dvwell nos ; 
Heb loer i'w nen, creasai un i'w oes — 
Yn troi i fewn i 'moíyn arian pur 
I'w doddi'n sêr i wîsgo'r nef yn hardd." 

Go gymyslgyd yw'r Caniad drwyddo. Yr oedd Crist gan y Celt cyn i Grist 
ddod. Esbonnir cariad y Celt at y rhamant, y cwpan, a'r gwaed, mewn 
rhyddiaith fydryddol a chymylog. Baich y caniad yw i'r Celt addurno 
pobpeth rhyfeddol yn hanes yr lesu ; ond wele'r ffordd anfarddoriol y cenir 
hyny : — 

** Anwyfol bopeth nad yw bell a chudd, 
Anfarwol l>opeth, os yw'n gôch gan waed ; 
Rhaid lladd y syml — nid yw'r dof yn fawr, 
Mỳn gwlad ei gladdu heb addurno'i fedd." 

Yn yr ail ganiad, ceir gwallau iaith a chystrawen, llinellau heb fod yn ogyhyd, 
ac ambell linell egwan, fel : — 

" AU daear Cymru bydru esgyrn ei." 

Delir yma eto i fas athronyddu. Nid y rhamant sydd gan Guto^ ond rhamant^ 
am ysbaid hir. Pan ddynesir at y Ford Gron a'r marchogion, dyma geir :— 

** Aelh deuddeg gwan yn bedair mil o wŷr, 
Dan hud darfelydd rhyw feddyliwr mawr 
E^mygai'r Bwrdd fel prif feddylddrych oes — 
Fel sylweddoliad o angenion gwiad a byd." 

** Rhoes Myrddin liw ei oes ei hun i'w Fwrdd, . . . 
Culhau y Bwrdd er hynny wnaeth ei Ìiw . . . 
Cleddyf, Bwrdd, a Chwpan— O dyna fyd ! 
Ei wlad yn gylch, a Rhufain o'r tu faes. " 

" Dyna fyd/' yn wir ! Yn lle rhamant y Greal, ceir sôn am y cwpan yn 
newid ei liw a'i lun, wrth newid gwlad ac oes, 

**Nes troi yn eilun i baganiaid byd." 

Yn y Trydydd Caniad, cawn Joseph yn wynebu ar ei daith, a gwrthdarawiad 
Moslem a'r Greal. Dywed y bardd fod Mahomet y tu allan Vx cylch, am 
mai nerih yr urdd yw'r gadair wag a gydnebydd hawliau'r pur. Efengyl 
yngwisg ei hoes yw ** egwyddorion santaidd bwrdd y nef," a chymer crefydd 
ei Tliw oddiwrth oes sifalri Go ryddieithol ywV caniad drwyddo. Sut y 
gallai bardd lai na bod yn ddiswyn wrth symud yn y fath fyd ? Try Joseph, 
yn niwedd y caniad, yn Galad : — 

** Pa le mae Joseph ddaeth â'r Groes i'r tir ? 
Mae eto'n fyw, yn arwain megys cynt, 
Ond Galad yw ei enw gan yr oes ; 
Y Pur apwyntir gan y nef o hyd." 

Dyma gymeriadau'r Pedwerydd Caniad : — Joseph, yr anturiaethus ; Moradrin, 
y teyrngar; Lanslot, y bardd ; Peredur, y temtiedig; Gwalchmai, yr hunangar; 
Galad, y pur a*r hunanaberthol. Wele ni, o'r diwedd, yn agos at destyn y 
gerdd. Adroddir ychydig o hanes cais pob un oV marchogion, ac athronyddir 
llawer ar eu cymeriadau. Buasai'r amlinelliad cywir o gymeriad Lanslot yn 
beth priodol ddigon mewn traethawd, ond yma nid oes iddo le, mwy na'r 
sylwadau hyn ar Galad i—- 

•* Pwy yw Galahad ? Mab i bwy y Pur ? 
Na dd'weder byth. Oes iddo dad a niam ? 
Ni waeth i bwy y perthyn Pur yr oes ; 
* Heb dad, heb fam,' yw'r dwyfol, medd y nef.'* 

Proffwydoliaeth y rhamant, medd y pumed caniad, yw Crist i Gymru, a Chymru 
i Grist. Nis gallai'r Derwydd, nac Arthur a'i farchogion, roi i Gymru y Crist 
ag oedd eisoes yn ei chalon. Dywed Guto i Gymru adael defosiwn Moslem a 

nerth Cesar am y gwir, a gwnetid yr Aberth yn arwr. Gweh'r yr ymchwil am 
y Greal, heddyw, yn awydd y genedl am y pur. Mae Guto'r Glyn yn 
feddyliwr uwchlaw'r cyffredin, ac fe allai yn fwy barJd nag y gwelir ef yn y 
bryddest hon. Amlwg yw iddo arfer a phregethu, ac mae peth i'w ddysgu 
ganddo eto yw canu rhamant er ei mwyn ei hun. Fel y mae, heddyw, gwna 
ddefnydd gwell o> testyn nag a wna Abou Ben Adhem, Ymlynna'n ffydd- 
lonach wrth y Greal. O ran eu hawenyddiaeth go gyfartal ywV ddwy gerdd. 
Dull y beirdd o athronyddu, ac o edrych ar y rhamant fel cyfle am bregeth a 
gyfrif am droi'r byd o chwilh iddynt. 

Gwlad yr Hâf, — Rhydd Gwlad yr Hàf grynodeb go helaeth o 
lenyddiaeth y pwnc, ac yna, cyn dechreu canu, gynhwysiad cyflawn o'i 
bryddest. Dechreua gyda chaniad rhagarweiniol sydd yn sôn am hudoliaeth 
y breuddwyd gwell. Nid yw saernîaeth ei benillion yn cwbl foddio, a cheir 
tinc Seisnigaidd gan ambell linell. Ni ddianc mo'r bardd hwn yn llwyr ar yr 
ansoddion ychwaith : — 

" Cyfaredd yr ysprydol 
Yn araf huda'r enaid o*r materol.'' 

Sonia'r Caniad Cyntaf am anturiaethau Arthur a'i farchogion, a'u hymchwil 
am frenin-dlysau. Dyg i fewn grybwyllion am Gilhwch ac Olwen, am gleddyf 
Gwrnach a Phair Diwrnach Wyddel, am fwys Gwyddno Garanhir a Phreidden 
Annwn. Ceir y sôn cyntaf am y Greal ym Mabinogi Peredur, a chenir am y 
parabl a esgeulusodd Peredur yn llys ei ewythr, a'r chwedlau prin a aeth i 
lys Arthur. Teinilir fod y .bardd yn gwbl gyfarwydd yn llenyddiaeth ei 
destyn, a'n bod yn troi am y tro cyntaf, ym myd y fabinogi a rhamant. 
Eithr nid cystal, bob amser, ywV Uenor ag y disgwylid. Ceir ganddo eiriau 
diweddar a phriod dduliau Seisnig, a difethir swyn y gerdd aml i dro, gan 
ryw ymadrodd fel " medd yr historiaỳ^ a'n dyg yn ol W ugeinfed ganrif. 
Nid yw'r farddoniaeth ychwaith mor gain a gorfìfenedig ag y dymunid. Ceir 
odlau egwan, a thör mesurau, a Ilinellau amddifad o awen. Dyma^ 
Greal :— 

** Hwnw yw'r Gwacdrudd Gwpan sydd yn llaw angylion, 

Cwpan Swper ola'r Crist, a dafnau cochion 

Ynddo'n ddisglaer ; santaidd waed o ing Calfaria, 

Gaed ydristaf awr gan Joseph o Arimathia.'* 

Yn yr Ail Ganiad, darlunir drwg gyflwr llys Arthur, a phererindod Arthur i 
Gapel Sant Awstin. Yna, ceir gwledd yn llys Parneissens, i'r hon y daw tair 
morwyn ar neges. Cyferfydd Gwalchmai â'r morwynion ar eu dychwel, a 
disgriíìr ei ymdeithiau hyd randir Peleur frenin a chastell y Greal. I orffen 
y Caniad, ceir eto wledd a gweledigaeth brin, a byd o chwith, oblegid 
esgeuluso'r parabl. Yma, eto, deuir ar draws yr un gwallau a nodweddion. 
Anaml y cwyd y bryddest yn uwch na rhyddiaith y Seint Greal, er ffyddloned 
yw'r bardd i gyfnod rhamant. Wele engraifft deg o natur y gerdd : — 

** Bu farw*r cawr, a Gwalchmai ddug ei ben a chelain 
Y llanc i lysoedd Gorgeraus, a dwys wylofain 
A thristwch fu yn hir gan bawb, er hynny*r brenin 
A roes i Walchmai yno'r cleddyf hyglod, diUyn." 

Caniad byr yw'r trydydd ar Gais Lawnslot, a'i waith yn gwrthod rhoi i fyny ei 
serch at Wenhwyfar. Ymgeidw'r bardd rhag y demtasiwn i bregethu. Nid 
yw'r caniad, er hynny, nepell oddiwrth ryddiaith. Disgrifir yn y pedwerydd 
caniad, ddyfod Galath, ei eistedd yn y Sedd Beryglus, ei dynnu'r cledd 
o'r waen, ynghyda'r ymddangos o*r Greal yn y llys. Yna, daw ymado'r 

marchogion, a llwyddiant Galath, Dyma'r caniad goreu o'r pedwar, 
ond teimlir mai swyn yn codì o'r stori ei hun, ac nid o waith y bardd, 
sydd iddo. Er ÍTyddloned yw'r caniad a'r caniadau i ramant y Greal, 
cyffredin, ar y cyfan, yw*r fydryddiaeth a'r awenyddiaeth ; aV goreu peth i*w 
ddweyd am yr ymgeisydd yw nad yw'n amcanu rhoi ar lawr bethau chwydd- 
edig a thywyll. £i gais symi yw rhoi inni'r Seint Greai ar fesur, heb anafu 
ilawer ar dlysineb ei historia. Dichon nad yw Gwladyr Hâfyn gystal bardd 
ag Abou Ben Adhem^ neu Guto^r Glytiy ond rhoddi'r iddo le uwch yn y 
gystadieuaeth hon am ei fod yn ífyddlonach i fyd rhamant, ac iV destyn. 

Peleur, — Dechreua Pdeur gyda chaniad ar ** Goleuni newydd yn dod i*r 
Hen Rodfeydd." Mae ei fesur yn hoew, ei iaith yn bersain a Chymreig, a'i 
awenyddiaeth yn ddymunoi odiaeth, Dyma ni ar unwaith yng ngiiymdeithas 
bardd o radd anrhaethoi uwch na'r chwech arail. Wele bennili o'r caniad : — 

•* Gloywach na*r feisdon dan fedydd yr ewyn 

Yw'r gwawl y tu liwnt i'r drws ; 
A'i wylio roae riiywrai tanbeidiach eu hedyn 

Na rhuddsail yr enfys tlws : 
Daliant eu dwylaw yn nhòn y goleuni 

Gerllaw yr arianfwrdd gwyn, 
Lle roae y wyrth yn ei diwair fawrhydí, — 

Aniogei y w'r drwg fan hyn. " 

Yn yr Aii Ganiad, olrheinir ymdailh y Greal i Afallon. Gosodir yng ngenau 
gwron yn llys Caeriliwelydd adroddiad o helyntion Joseph o Arimathëa aV 
Greal. Nid oes yn y caniad hwn iawn cymaint o'r bywiogrwydd aV swyn 
dieithr a geir yn y caniad cyntaf Nid yw'r fydryddiaeth na*r iaith cystal 
LlithraV bardd ar air, ac odia ar ei gyfer, ar dro, ac nid yw mpr ofaius a 
chynnii ar ei gymariaethau ag y cerid. Tuedd i ymdroi gormod sydd yn yr 
adroddiad. Nid mawr yw'n hawydd am wybod i fanylrwydd helyntion y gwr 
o Anmathëa, yn enwedig pan ddeuir yn agos at ryddiaith. Cynnwys y 
Trydydd Caniad yw : dyfod Galath iV llys, ac i'r Sedd Berygius ; lynnu'r cledd 
o*r waen, ac ymddangos o'r Greal ; y liw a'r ymadawiad. Caniad symi a 
thlws yw hwn, heb fod yn berffaith o ran iaith ac odl. Ceir cryn iawer o 
geinder geiriau, a chyfaredd yr awen wir, ar bob tudalen. Anturiaethau'r 
marchogion sydd yng Nghaniad y Pedwerydd. Sonir am yr ychydig a fu*n 
ffyddlon iV iiw, aV ilawer a drodd yn ol. DawV bardd yma i fyd ansoddion, 
fwy nag unwaith. Dywed am ddatod "cio y dwyfol." Ceir ganddo ami^eU 
gwpled go gyffredin, megys : — 

'* Llawnslot ei hun âg Arthur yn gyfeillgar, 
Ond fyddai'n fwy, pe'n Ilai yn serch Gwenhwyfar." 
Mursendod yw : — 

'* A'r nawn a chanu adar drwyddo'n tincian, 
Fcl swn modrwyau aur ar loriau arian." 

O neshau at faich y Caniad, gweiir mai Cais Syr Lawnsiot sydd yma, yn t»enaf. 
Dywedir yn bur briodoi am dano : — 

*' Mae'n methu cadw draw, mae'n roethu hefyd 
A dodi 'i law ar glicied drws y bywyd." 
Eithr ni threiddir i enaid y marchog anrhydeddus a'r carwr anghyfreithioa 
Pardduir gormod ar y gwr sy'n hoffus gan bawb, ond yn colli mewn un peth, 
Dwbio lliw, ac nid paentio'n gynnil gywir yw a ganlyn : — 

** Syr Lawnslot 1 brithed wyt a'r ìeuanc alarch, 
Caletach na'r un maen yng nghraig Tintagel, 
Chwerwach na'r pren sy'n dwyn y balm o'r awel, 
Mwy moethlwm nag yw brigddail y fíigyswydd." 



Digitized by VjOOQIC 



BARDDONIAETH — Y GREAL SANTAIDD. 59 

Carem pe bae yn y Caniad fwy o ysbryd dramataidd a medr i ddehongli. 
cyírinion bywyd LÍawnslot. Nis gwyddom yn iawn paham y metha yn ei 
gais. Caniad yn sôn am Bwrt a Pheredur a Galath yw'r pumed. Parotoi 
Galath yw ei fyrdwn, yn bennaf. Ceir yma eto dipyn o íursendod, ac weithiau 
gymariaethau pur ryfedd : — 

'*Oncl dydd ei^erth a drôdd yn nos ddilewyrch, 
A*i ymdrech mor ddifudd a phren digynyrch." 

Eithr ni ddymunir am ganu mwy swynol na'r llinellau sy'n sôn am Galath yn 
cael y wisg a'r cledd gan y forwyn. Byd disgrifìo cywrain a thlws yw byd 
cynefin Peleur, mae'n eglur. Yng Nghaniad y Chweched, ceir Peredur yn 
adrodd helynt y forwyn, sut bu iddi gwmni'r Greal, a'i marw. Yna, ceir 
ymadaw Peredur a Galath, a hanes Galath a Llawnslot yn y llong gyda'r 
forwyn farw. Wedyn, daw ymadaw Llawnslot a Galath, a bríth-olwg 
Llawnslot ar y gogoniant. Caniad hynod o brydferth yw hwn drwyddo — 
helyntion y forwyn a gweledigaeth Llawnslot yn arbenig felly. Dichon maì 
Peleur ei hun yw'r goreu i benderfynu pa un ai cadw ar wyneb ei destyn ai 
treiddio i'w galon sydd oreu iddo. Ymddengys y prif gymeriadau, mewn 
Caniad ar ol Caniad, fel yn rhoi cyíle i'r bardd am ddarluniau prydferth yn 
hytrach na chyíle i ddehongli dírgelion eu heneidiau, ac i awgrymu gwirion- 
eddau tragwyddol wir. Llwydd Galath, Bwrt a Pheredur i wel'd y Greal 
sydd yng nghaniad y seithfed. Dygir y Greal i Sarras, ac, ar ol marw Galath, 
i'r nef. Dipyn yn arwynebol yw'r caniad clo hwn. Disgwyliem weled Galath 
yn cael lle mwy arbenig a gogoneddus. Arwynebedd ei gymeriad, mewn 
gwëad cain o hanes, yw'r cwbl a geir yma. Teimlir fod rhywbeih mwy eto 
i'w ddweyd am brif gymeriadauV Cais, ac am y Greal ei hun. Atodiad yw 
Caniad yr Wythfed, yn mynegi maiV puraf ga*r weiedigaeth o hyd, ac yn 
cyífwrdd âg unigrwydd y galon santaidd. Caniad byr a swynol iawn yw 
hwn, er mai math o foeswers ydyw ar faich y gerdd. Pryddest Peleur yw*r 
geinaf yn y gystadleuaeth, ac nid oes yma un i'w chystadlu â hi o ran swyn a 
phrydferthwch, ond credir fod yma gerdd sydd yn gwneud gwell chware teg 
âg enaid y testyn ac a'r prif gymeriadau. Mae yma un bryddest sydd nid yn 
ein goglais a'n swyno yn ogymaint a'n cyífro, drachefn a thracheín, hyd 
ddyfnder ein henaid. 

Mab y Werydd, — Dechreua Maò y Werydd gyda chaniad ar " Y Goleu 
Dieithr," a disgrifia*r ffin rhwng gwyll yr hen grefydd a gwawr y grefydd 
newydd. Mynega telynnor ei fwriad i ganu i ryw bethau gwell a amlygesid 
iddo, a rai o*r marchogion eu penderfyniad i geisio gweled rhyw ogoniant a 
dywynodd yn awr ac eilwaith ar eu Uwybrau. Caniad newydd ei fesur, a 
dieithr a gwyllt ei awenyddiaeth yw hwn. Wele bennili sy*n dilyn cainc y 
telynnor : — 

** Aeth gwyll yr hwyr ddiseren, ac oerni'r nos trwy'i galon, 
Cyn tewi o'r taranau uwch ei ben ; 
A chyn bod fflam y bore yn llosgi ar gopäon, 

Rhwng dail y Uwyn fe welai mal llaw wèn — 
O oleu tanbaid claer yn gafael yn y delyn, 
Ac yn cyweirio'r tannau'n undon dlos : 
A chwa o ddieithr wynt ar ol y llaw vn dilyn, 
A'r byd yn troi yn ganu yn y nos. 

Yn yr Ail Ganiad, daw Galahad, y Marchog Coch, i lys Arthur, a cheir golwg 
ar ei anturiaethau. Caresid pe bai Galahad yn cael enw Cymraeg, a phe bai 
ambell air fel carnifal wedi ei adael allan. Caniad nerthol a gafaelgar, er 



Digitized by VjOOQIC 



60 BARDDONIAETH — Y GREAL SANTAIDD. 

hynny, ywV caniad. Teimlir fod y tu ol iddo awen wrrywaidd. Y prif íai 
yma yw gwneud Galahad yn rhy ymwybodol o ddiífyg y llys, o'i burdeb ei 
hun, ac o'i alwad arbennig i'r Cais. Caniad byr ar y Cais yw'r trydydd. 
Ceir ynddo odlau diífygiol a iaith wallus. Cynelir bywyd y gerdd i fyny yn 
dda, ond carem pe bai Galahad yn Ilai ymwybodol o*i burdeb a'i genhadaeth. 

Y Weledigaeth Gyfeiliorn yw'r enw sydd ar y pedwerydd caniad. Ynddo 
ceir Cais Gwalchmai (heb gymorth crefydd)» a Llawnslot (marchog rhamant a 
serch anghyfreithlon). Ymgais ganmoladwy yw hon i ddangos sut y methodd 
dau o'r ceiswyr. Dichon nad yw yn gwbl eglur paham y methodd Gwalchmai. 
Weilhiau, serch amhur sydd yn ei luddias yntau. Diau mai gwell, er lles y 
gerdd, fyddai rhoi ar Walchmai serch at y byd, gan gadw'r serch arall i 
Lawnslot. Gwell fyddai Galahad, hefyd, heb y cerydd i'w dad. Mae wyneb 
y marchog pur yn llewyrchu drwy'r gerdd, ond y gresyn yw ei fod ef yn 
gwybod hynny. Eto, a thynnu ymaiih y beiau a nodwyd, dyma ganiad â 
gwell a dyfnach amcan iddo nag sydd i ddim arall yn y gystadleuaeth hyd yn hyn. 
Daw'r Dymer Nacaol yn nesaf. Da fod y pregethu pendant yn y 
penawdiau a'r cynlíun. Cais Peredur sydd yn y Caniad hwn, a danghosir 
ynddo ddiffyg y deall heb gymorth fifydd. Caniad byr ydyw, pur ddiífygiol o 
ran geiriadaeth ac odl. Torfynyglir geiriau, ac odlir yn esgeulus. Mae baich 
y Caniad yn gryf, ac yn amcanu'n gampus. Gwehr yn eglur fethiatit y dcall, 
a gallesid ymfoddloni heb ddwyn yr byfTorddwr Galahad i mewn yma eto. 

Y Dadorchuddiad yw teitl y caniad diweddaf. Dechreuir ef gyda buddug- 
oliaeth Bwrt ar swyn serch ; ac yna, ar ol ychydig ymdroi, eir ymlaen 
at gyífes a gobaith Galahad. Y niae Galahad, yma, yn fwy dynol a gostyng- 
edig a hoffus Mae addfwynder yn ei burdeb, a mireindeb yn ei nerth. 
Gwelir ffydd y galon bur yn myned ymlaen at y dadorchuddiad, ac ar ol dod 
i ysblander y Greal, yn cuddio4 hwyneb. Daw'r gân i ben pan sylweddolir y 
dymuniad, a diau mai gwell hyn na golwg hir ar y Seceina. Ceir anaf neu 
ddau ar y mydr a'r odl yn y Caniad hwn, a cbyn gwelo'r gerdd oleuni dydd 
drwy y wasg, cynghorem bwyllgor yr Eisteddfod Genedlaethol i'w dychwelyd 
i'w hawdwr. Gwaith rhwydd fyddai symud y mwyafrif oV meilau, a dyíid 
gwneud hynny. Nid oes, yn awr, i mi ond ychwanegu mai Mab y Werydd^ 
i'm tyb i, sydd yfì defnyddioV teslyn i*r fantais oreu, ac yn canu'r bryddest 
fwyaf cyfoethog ei hawenyddiaelh a'i gwirionedd. Drwy bedwar o'i brif 
gymeriadau — Gwalchmai, Llawnslot, Peredur, a Galahad — dehonglodd gyda 
medr ac ysbryd gwir íardd ystyr y Greal, y Cais, y methiant a'r llwyddiant, 
ac erys ei gerdd, ar ol ei diwygio, yn un o'r pryddestau goreu a gynhyrchodd 
yr Eisleddfod Genedlaethol. 

Gan Dyfnallty Pontypridd. 



** Mort is it than easê^ 
Palace anä pomp, honours and luxuries^ 
To have seen white Presences upon the hills^ 
To have heard the voices ofthe eternai Goäs" 

** Whose high etuUavours are an inivard light 
That mahes the ỳath before him alwaysbri^ht** 

BRASLUN. 

I.— Y GOLEÜ DlEITHR. 

Breuddwyd Rhamant — Y byd ar y ffin rhwng gwyll a gwawr— Cwymp y bardd drwy 
foeth y llys— Hiracth am y ddawn goU— Yr anweiedig yn cyweirio'r delyn íud— Gwŷs ddieithr 
i*r marchogion ar ei hanturiau — Y Greal heb íod yn weledig, ond ymwybyddiaeth fyw o'i 
ddylanwad ysbrydol yn aros yn y byd. 

II.— Y Marchog Coch. 
Cwmwl ar deyrnas Arthur— Gwron y Greal — Swyn crefydd y fynachlog— Cymheliiad 
yr ysbrydol — Bywyd llys Arthur — Neuadd y Furd Gron — Ymddangosíad a negesy Gwronyn 
y líys — Dadíeiliad yr Urdd — Priodulcddau'r Gwron — hunananghoírwydd, drwy eistedd ynyr 
** Eisteddfa Beryglus" ; cryíder, drwy dynu'r clcdd o'r maen yn yr aíon ; gwroldeb, drwy 
goncro yn y twrnamaint — Y daran a'r goleu yn ateb ysbrydol i gymhwysderau Galahad— Y 
Greal yn faen prawf cymeriad ysbrydol. 

IIL— Y Cais Cyfrin. 
Ymado o Gamalot i chwilio am y Greal — Trallod yn y llys ac Urdd y Ford Gron — Y 
Greal yn dattoJ rhwymau nerthoedd byd — Arweiniaeth Galahad — Ymwahaniad y llu— 
Crwydro ar gyfeiliorn am nad oeddent wedi deall y goleu a'r daran — Galahad yn ymdaith 
dros y llwybr uniawn yng ngholeu'r weledigaeth— Cyflawn arfogaeth y Gwron i'w neges — 
Castell y Morwynion, arwyddiun trais a chaethiwed bywyd — Y gormescdig yn disgwyl 
gwaredigaeth — Commissiwn Galahad, diwygio a gwaredu — Y by wyd uchaf ar Iwybr ilesoli a 
rhyddhau eneidiau. 

IV. —Y Weledigaeth Gyfeiliorn. 
Gwalchmai ar grwydr— Ceisio'r Greal heb gymhorth crefyddol — Llŵ anystyriol—Ofn 
caledì'r cais—Hunan yn gorchuddio'r Greal — Gwrthgilio — Cerydd a chyngor y meudwy, 
apel crefydd — Ymdaith Lawnslot — marchog dychymyg a rhamant — Natur yn chwerw 
ato yn herwydd ei gariad halog — Rhamant cariad anghyfreithlawn yn cymylu ei wefedigaeth — 
Cariad at Wenhwyfar yn ei symbylu i'r Cais, ac nid dyhead am fywyd uwch — Ystorm euog- 
rwydd — Colli ei urddas a'i nerth wrth syrthio i bechod— Galahad yn mynd heibio, Ffydd a 
Phurdeb yn galw arno i geisio'r ysbrydol— Cymhelliad y meudwy i gyfíesu a gadael pechod 
— Methu canfod y bywyd ysbrydol o herwydd cariad euog— Y byd yn dioddef o'i blegid — 
Vr Eglwys fel sefydliad arwyddluniol o'r Greal yn apelio ato — Ymddiddan a Galahad — 
Cychwyniad newydd ond heb gyfnewid ei galon — Gweddio am weledigaeth o'r Greal heb 
ymadael â'i bechod — Yn ymyl Gweledigaeth gyflawn o'r Greal, ond yn ei cholli oblegid 
l>alchder a drygedd ei gariad. 

V. — Y Dymer Nacaol. 
Peredur ar gychwyniad y Cais cyfrin wedi esgyn i Fynydd y Weledigaeth — Y deall 
wedi cael cipdrem ar wirionedd — Y galon yn Uawenhau fod y deall yn goresgyn anhawsderau 
meddyliol — Disgyniad Peredur — Cyffes amheuaeth — Melldithio credo — Dirgelwch byd a 
bywyd — Siomedigaelh ymchwiliwr gonest — Dcall clir, bywyd glân, addewidion traddodiad 
yn anigonnol i gyrhaedd y datguddiad uchaf ar fywyd — Digalondid ymchwiliad yn wyneb 
anhawsderau — Ymyriad Galahad — Ffydd ac ysbrydolrwydd yn dehongli anhawsderau pan 
fyddo deall yn methu— Ffydd bersonol yn yr ysbrydol yn concro pob gelyn meddyliol. 

VI.— Y Dadorchuddiad. 
Peredur wedi concro amheuaeth yn dilyn Galahad — Cymeriad Bwrt, concro 
temtasiynau yn nerth flydd naturiol heb gymhorth rhyfeddodau — Gweld Lawnslot yn ffoi yn 
ol i'r hen gylch — Temtasiwn carìad i anghofìo'r bywyd uchaf — Ruddugoliaeth Bwrt — 
Ymdaith Ffydd, Gobaith, a Chariad i'r ddinas ysbrydol — Methiant y marchogion ereill 
oblegid dilyn lledrith — Gwarchodaeth ysbrydol dros wir geisiaid y Greal — Galahad heb 
ddioddef oddiwrth un math o adweithiad— Ffydd âg undod dwyfol -Ceisio'r sylweddiad yn 
lle'r awgrym— Teml y Greal— Cartref y Weledigaeth ogoneddus— Ymgolli yn y Perffaith a'r 
Dwyfol — Bywyd o antur ysbrydol yn cotìcro angeu, ac yn ymgolli mewn possibilrwydd 
tragwyddol. 



I. — Y GOLEIJ DlRITHR. 

Cyn i glychau'r pylgain ganu yn y dwyrain, 

A dihuno ysfa ddieithr yn y byd — 
Cyn i lif y goleu newydd dd*od i Brydain, 

IJamai'r oes yn wyllt ar lenydd moroedd Hud ; 
Brau oedd llestri ei breuddwydion ar y tònnau 

Pan y t*rewai*r awel yn yr hwyliau ilwyd ; 
A noswyliai sêr ei chalon yn y dehau 

Cyn y torai'r cyfddydd ar ystorm ei nwyd. 

Ol a blaen y crwydrai ysbryd dwfn y moroedd 

Fel aniddig ffydd y werin ar y lan, 
A thrwy'r nos y gwyliai'r dewin gẃr y dyfroedd 

Am yr anadl chwythai'n fflam y llewyrch gwan 
Daflai'r lleuad brudd trwy de»vdwr nos a niwlocdd, 

Dros y môr yn lli' ar ewyn l)alch y dòn, 
I fugeilio Ilestri o anwel y pellderoedd, 

I borthladdoedd teg obeithion dan y fron. 

dan y Ilwyn, ym mrig yr hwyr, ar g\Vr y goedwig, 
Ymhell o swyn y Ilŷs, y ddawns, a r medd, 

Y safai bardd yn fud, a'i delyn yn doredig, 

Ac arswyd siom a melldith yn ei wedd, 
A phe gallasai, tyn'sai wae o ing y tànnau 

I dorri yn Ilifogydd dros yr oes, 

1 ddial holl gamwri temtasiwn gwâg bleserau 
Ganasai dan hudoliaeth gwyntoedd croes. 

A chanwaith yn y Ilys y bu'n difyrru Arthur 

Ac urddawl gymdeithion y Ford Gron : 
Ar ei darawiad beiddgar yr ai y dewr i antur, 

Ac wrth ei gainc dychwelai'n arwr llon. 
Ond daeth blinderau hirnych hwyrnos dros y tànnau, 

A phallodd nerth ei law gy weirio tant, 
A thorrodd dros y delyn ystormydd o daranau, 

A Ilyfodd mellt y roêl oddiar ei mant. 

** O, gwae i mi !" medd ef, a'i ddwylaw yn grynedig, 
*' O, gwae i mi erioed afradu'm serch 
I borthi gyda'm telyn oferedd oes lygredig 

A dirwyn cainc i foddio calon merch. 
O, gwae i mi o golli y cyffyrddiad cyfrin 

A alwai ataf fìwsig nef a Ilawr, 
Cyn cwyno o'r Ilinynnau dan awel y gorllewin 

A'r haul ar hyd y tannau fyn'd i lawr." 

Aeth gwyll yr hwyr ddi-seren ac oerni'r nos trwy'i galon 

Cyn tewi o'r taranau uwch ei ben ; 
A chyn bod fflam y ìjoreu yn Ilosgi ar gopaon, 

Rhwng dail y llwyn fe welai mal llaw wen 
O oleu tanbaid claer yn gafael yn y delyn 

Ac yn cyweirio'r tannau'n undôn dlos, 
A chwa o ddieithr wynt ar ol y Ilaw yn dilyn, 

A'r byd yn troi yn ganu yn y nos. 

Medd ef, a*r wawr yn codî*n ddisglaer yn ei wyneb, 

AH ddwvlo'n fyw o wefr newydd oes, 
" Mi wn mai nerth y Greal ataliodd y trvchineb 

Oedd neithiwr yn cildynnu'r tànnau n groe) : 
Ni cherdda nodau Uwgr eto dros y tànnau, 

Ni flysia'm Uaw am oglais euog wanc ; 
Bydd melus cinu ymdaith diorphwys ddyheidau, 

A buddugoliaeth rhinwedd pur, didranc." 



Yn oi o*u haml grwydro mewn fiforestydd ilwydion 

Y doi'r marchogion gyda*r Pasc i'r llys ; 

Ac ogylch y Ford Gron yr ymgynullai'r dewrion 

I wrando stori'r anghyneíìn wŷs 
Flìnasai aml un o honynt ar ei antur 

Ar lawer awr o ing ymhell o dref, 
Nes codai cwmwl drycin ar freuddwyd Arlhur, 

A ffoi o seren hedd yr Urdd o'r nef. 

*' Fy Arglwydd," meddai Kai, *'hyd lennydd MoryGogledd 

Y crwydrais o'm c}*nhefìn ddyddiau hir, 
Dan lewyrch Goleuadau'r Pegwn a'u hudoledd 

Y drysais lawer gwaith mewn dìffaith dir. 
Ond pan fai dua'r nos doi fflach i íìn y waew 

Ddiffoddau fllam y Goleuadau oll, 
A Ilosgai Iwybr claerwyn o íÿ mlaen i'm cadw 
Rhi^ tynged greulon y marchogion coll." 

" Mor felus," meddai Gwalchmai, "oedd cysgu'm hûn yn dawel 
Ar fìn y môr a'r tonnau yn fy nghlyw, 
A chau am danaf swyn y tiríogaethau dirgel, 

Lle y breuddwydia'r oesoedd yn Ue byw. 
Ond pan y lledwn gyntaf fy mhabell ar y tywod, 

Daeth Uais i'm galw adref dros y lli', 
I frwydro, concro, byw a chwilio am ryfeddod — 
* Rhyfeddodd penna'r oesau i gyd i mi." 

" Wrth borth y dwyrain safwn," meddai'r dewr Beredur, 
•* Pan dorrai'r wawr un boreu ar y môr, 
A daUodd ei gogoniant ysblander gwyllt fy antur, 

Ac amaf cau^d ei dewinol ddor ; 
A gwyliais yno'r Ilenni yn nheml y goleuni 

Yn codi ac yn symud o fy mlaen ; 
A thrwy ryferthwý tanbaid y goleu oddi fyny 

Y rhedai Ilif eiriaswawl di-ystaen." 

** Ym mlas y brenin Peleur," meddai Lawnslot fêlfîn, 
" Y gwelais y golomen oddifry 
Yn dwyn y b^raroglus phiol yn ei chylfìn, 

A'r persawr santaidd yn gorlenwi'r tŷ ; 
A morwyn deg yn dwyn y cawg o aur puredig, 

A'r brenin yn addoH ger ei fron, 
A gwybum yn fy nghalon y byddwn yn goUedig 

Nes caffwn eto'r weledigaeth hon." 



Ar feddwl glân, cyntefìg, fy ngwlad y daeth trychineb 

Pan ballodd gafael gref ei seml ftydd ; 
Wrth afradloni i nerthoedd ar wagedd a ffolineb 

Y cerddodd Iwybrau'r nos ar ol y dydd. 
Bu llawer oes o bechu yn cuddio'r Llestr Santaidd ; 

Ond pan na welid ef gan farwol ddyn, 
'Rhoeddgwyrthiau'iryfeddodau trwy Brydainyn ddirgelaidd 

Yn cadw gobaith cenedl ar ddihán. 

II. — \ Marchog Coch. 

Pan goílai'r byd o gwsg a hunllef nos, 
A*r wawr fcl gwyryf deg yn plannu rhos 
Ar ben y bryniau gydag ysgafn law, 
'Poedd yn y nef un cwmwl namyn draw 
Üwchben Camalot llosgai nn yn fflam, 
Ac aml-Iiw gwaed a phechod, chwant a cham, 
Fel Iluched yn ymnyddu trwyddo i gyd, 
A*r gwynt yn chwylhuH gysgod dros y byd. 

gyntedd llw}'d fynachlog ar " awr brim," 
Y cerddai llanc o decaf wedd, yng ngrym 
Ei oes a*i nwyf, ac o wehelyth hen, 

A*r haul yn codi yn ei ieuanc wên. 
£i drem fel fflam y wawrddydd düi-ystaen 
Yn ysu holl gysgodau*r nos oH blaen ; 
Gan deced ei wynebpryd yn yr haul, 
A chryfed nerth ei enaid ar ei ael, 
Ni feiddiai duw warafun iddo'i lam, 
Na dewin gydaU hud ddisodli'i gam ; 
Mud ydoedd llafar cariad pawb o'i ryw ! 
A gwawl lladradaidd swyn ei lygaid byw 
Ysbeiliai degwch popeih yn y byd 
Tw weu*n ddewinol wenau yn ei bryd, — 
Ysbeiliai fflam y wawr o'r nefoedd wen 
I'w phlethu'n goron danbaid am ei ben, — 
Ysbeiliai flodau mêlíîn, lygaid-glas, 

1 dywallt cusan ar ei fìn fel gras 

Ar wefus sant. Dihalog oedd y llanc, 
A dyheadau dwyfol ffydd fel gwanc 
Aniwall newyn yn ei ysbryd glân, 
Heb wewyr afrad ysfa'n llosgi'n dân 
Yn Uif ei waed, na dolur chwant yr oes, 
Na balchder by wyd yn rhoi iddo loes, 
Na swyn y byd yn denu'i fryd â'i haint 
Am gariad merch a llawryf twrnamaint. 

Edr}'chai yn ei ol â chalon drist 
At arwydd Pren y Grog ac angau Crist 
A losgai yn y tanlli' dês uwchben 
Yr hen fynachlog ; a'r golomen wen 
Yn hedían i'w flenestri fel eríoed, 
Ac adar Duw yn llanw llwyni'r coed ; 
A chofìai dawel awr y gosper pêr, 
A'r dydd yn ffoi tu hwnt i ẃydd y ser, 
A'r weddi daer ar lawer noson hell, 
A'i pheraroglau'n llanw'r bellaf gelí, 
A phoen yn troi yn fiwsig yn y salm, 
A thangnef dwys y fan fel grasol falm 
Ar fríwiau'r meddwl flinid ambell waith 
Gan wynt y dwyrain o'r anialwch maith. 
Edrycbai yn ei flaen, a gwelai'r byd 
Yn agor ger ei fron ei byrlh i gyd, 
Ysblander ar ysl)Iander yn y nen, 
A'r ddaear fel y nefoedd — heb un llèn 
O gwniwl drosti ; awyr nef yn Ilawn 
O leisiau a thelynau peraidd iawn, 
A thyrfa anweledig, felus-lef, 
Yn disgyn ac yn esgyn trwy y nef. 

Yng ngenau'r dyffryn hir, a pharth â'r bau 
Lle buasai'r dòn o oes i oes yn gwau 
Ei brodwaiih brêg o ewyn berw'r aig 
Am eddi'r tywod aur a godreu*r graig, 

y gwelai balas corwych Arthur Fawr, 

A bannau'r gogledd pell yn dod i lawr 

Tw warchodl^unydd rhag rhnthriadau blin, 

A sydyn hynt barbariaid dros y ffin. 

Ar gyntaf fflach pelydrau'r wawrddydd gàn 

Y (ânai'r clychan yn y iyjnìi ban, 

A chodai'r miloedd o u breuddwydion cêl 
Fel gwersyll gwenyn Mai i*w hynt am fêl. 
Cydgyrchai'r llu i neuadd lawn o wledd, 
I antur wallgof uwch y gwín a'r medd. 

Ni phallai'r gwîn a rhedeg ddydd na nos, 
Ni pheidiai'r mêl ar fín un forwyn dlos, 
A thyngai'r dewr newynog gyda*r hwyr, — 
" Rhaid i mi weled bywyd trwyddo*n llwyr ; 
Mae gwtn na phrofais unwaith hyd yn hyn ; 
Mae cân na chlywais eto yng nehoed y glyn ; 
A chyn y delo'm tynged i íy nai, 
Mi gadwaf yn fy rhwysg y camifal, 
A rhedaf trwy y byd heb deimlo'n flin 
Ar ol y breuddwyd welais yn y gwin." 

bresenoldeb têr y gwyrthiau tân 
Yn yr offeren, ac o gwmni'r gân 
Ddolefus ddwys offrymid gyda'r dydd, 
A*r weddi gafodd wyneb Duw trwy ffydd, 

1 ganol dydd o ryfeddodau mwy 

Daw Arthur a*i farchoeion heirdd, a thrwy 
Ffenestri llathr yr ystafell fawr 

Y llifa diluw o oleuni i lawr. 

A Uygad crafT pob marchog dewr a syrth 
Ar eur-lyth'rennau a gerfìasai gwyrth 
Ar eisteddfáu'r marchogion ; ac o dan 

Y llèn o bali gwyn yn orchudd càn 
Dynesid ogylch y ** Beryglus Sedd/* 
Mae enw'r mnrchog o delediw wedd. 

I wyddfod Arthur ac o flaen yr Urdd, 

Fel ysbryd ieuanc llon y gwanwyn gwyrdd 

Yn erlid drychiolaethau'r gaeaf llwm, 

O faes i fynydd ac o fryn i gwm, — 

Yn dod ar hynt i fanere coed dì*ddail 

A'r nadroedd yn epilio wrth eu sail, 

A fflamiau'r blagur ieuanc ar eu brig 

Yn difTodd dan anadliad storom ddig, — 

Daeth Galahad delediw'm mraich y dydd, 

A'i drem yn ddisglair gan ysblander fíydd. 

A than ei sang y crynodd seiliau'r llys, 

A tharan yn ei lais gyhoeddai'r ŵys 

Fod dydd y farn ar dorri ar yr Urdd, 

A'r dewr i geisio nef mewn newydd ff'yrdd. 

" Ah, unben ! " mcddai, ** yn gynnar yn fy oes, 

Cyn i fy nghalon wybod am un loes, 

A chyn i hiraeth am baradwys goll 

Dywyllu wybren fy ngobeithion oll 

A chymyl du, a chyn i newyn nwyd 

A phläau chwant a blys gordeddu'n rhwyd 

Am danaf fi, mi dyngais i Dduw'r Nef 

Na fynnwn ddim ond ei ewyllys ef. 

O, gwae i mi o methaf gadw'm gair ! 

A gwae i'r byd os yn ei fagl y'm cair ! 

Ymholais â'r oraclau dwyfol cyn 

Im* wybod nerth y rhyfeddodau hyn 

Y sydd yn rheihio meddwl gwyllt yr oes. 

Ar waethaf ergyd pob rhy w ddamwain groes. 

A threra anobaith ymhob wyneb-pryd, 
A gwawd cymdeithas a chasineb byd ; — 
E^ arswyd angeu, fflangell, ac ystanc, 
A syched mewn anialwch du, a gwanc 
Difrodol newyn yn fy nghnawd, a thwyll 
Dyhirod mewn diffeithwch mawr, a phwyll 

Y sant a gâr orphwysfa'n fwy na dim, 
Nid oes nac ing na bri a ddigwydd im', 
Na mawl ar dafod brenin yn y llys 
A'm hetyl ar fy nghais, — a dỳr y blys 
Am weld y wyrth na chenfydd ond y pur 
A'r gostyngedig drwy ysbrydol gur. ' 

Yng nghadair Myrddin yr eistedda'r llanc 
Heb bryder ennyd, ac heb ofn y tranc 
BrofTwydai'r dewin gynt yn hennyd erch 
Tr neb ryfygai i'r eisteddfa dderch 
Heb fod yn etholedig ; cofìai wae 

Y marwol drístwch ddaethai i ddyfnhau 
Gorthrymder ysbryd Myrddin, pan y bu 
AnfTyddlawn i'r ddoethineb oddifry, 

A chofìaì'r brofTwydoIiaeth am wir fri, — 
** A gollo'i einioes a4 heniUa hi." 

** Ah ! " meddai Galahad, " i mi nid oes 
Ddehongliad ar ryfeddodau'r oes ; 
Mae gwarth yn dod i'w orsedd yn y Ilys, 
Mae hwyl ar win a gogoneddu blys, 
Athrylith yn boddhau afradlon serch, 
A'r doelhion yn ysglyfaeth swynion merch, — 
Anghroeso i egwyddor dorri'i llwybr 
Drwy niwl y ddaear i ddigwmwl wybr. 
Paham y bu difwyno'r ysfa bur 
« A losgodd lawer oes ar lafnau dur 

Yn Ilaw y dewr,— yn nhrem proffwydi pell, 
Yn ngweddi'r meudwy am dymhorau gwell, 
Ar dynged deg ac urddas y Ford Gron ? 
Pwy etyi ymdaith y farwolaeth hon 
Trwy fy wyd bregus y Frawdoliaeth ? Pwy 
A ddyry feddyginiaeth ar y clwy' 

dan ei mynwes ? Pwy ym Mhrydain all 
Adnabod cyneddf llysiau yn ddiwall 

Fel Myrddin ddewin ? Neb*. Fy mreuddwyd wen 

Yw bwrw angor oddifewn i'r llen, 

A chefnu byth ar wagedd ofer fyd, 

Treulio a cholli bywyd ar ei hyd 

Yn bererindod difiin nos a dydd, — 

Yn bererindod maith anfeidroi fîydd 

1 geisio'r Greal Sant, a rhaid i'r oes 

Fy nilyn bellach ar ol gwyrthiau'r Groes." 

Rhyfeddod ar rjrfeddod yn ddidrai 

Ystormia borth y neuadd ; wybren Mai 

Esgora ar wyrth o anghynefìn hil, 

A Uiosoga yr anturíau fìl ; 

I lan yr afon red trwy'r ddeiliog ddol 

A Arthur a'i farchogion ar ei ol, 

A gwreng a bonedd orymdeithia'n Ilu 

I wylio y ddieithraf gamp, — a dry 

I lawer marchog yn demtasiwn gwatth. 

Ymnydda'r dorf mewn gwewyr ymhob parth 

Pan genfydd Galahad yn rhuthro drwy 

Lifeiríant chwyrn yr afon ddofn, — a mwy, 

A gafael eref, ac âg anfeidrol aidd, 

Yn tynnu r cyfrín gledd, aur'gàrn, o graidd 

Y garreg yo y lüf, tra palla ffydd 

Peredur, Gwalchmai, a Lawnslot, pan yw dydd 

Eu cryfder yn ei anterth. Ar bob mant 

Mae*r waedd,— ** Daeth awr anturian'r Greal Sant/' 

Dihuna*r udgym bloesg dafodau mud 

Y creigiau pell, wrth alw'r dewr yn nghyd 
I antur a ddaeth iddynt yn y nos, 

A than dy wyniad gwên ei wyryf dloi 

Y naid pob un Vw gyfrwy ; ac ar ffrwst 

Y Uamant tua'r weirglodd las, a'u trwst 
Fel twrw tymhestl ar y cefnfor gwyllt ; 
Ym merw'r omest yn y gâd ymhyllt 
Tarianau*n chwilfriw a chleddyfau'n ddellt, 
A Uysg eu llafnau'n borffòr-goch fel mellt 
Mehehn leibia fín y Werydd rhudd 

Pan fyddo'r haul yn machlud ar ei rudd. 

Disgyna ergyd marwol Galahad 

Ar lodau y marchogion yn y gâd, 

A syrth y dewr o un i un o'i fben 

Fel celaneddau'r Hydref ar y waen, 

A gwybydd yntau fod ei fraich a'i rym 

Drwy brawf y twrnamaint yn bennyd llym 

Dihalog fy wyd ar uchelgais oes 

Aniwair bortha'i gwanc drwy Iygredd moes. 

Ymgasgl y llu i neuadd lawn y wledd 
I antur arall uwch y gwin a'r medd ; 
A Gaiahad, — y marchog pennaf gaed, 
Heb wenfílam falch yn Ilosgi yn ei waed 
Eistedda yng nghadair Myrddin megys cynt, 
Yn syml, fel pererin ar ei hynt. 

A phan yw mwya'r chwerthin yn y wledd, 
A phan felusa'r blâs ar win a medd, 
Cyfeiliom íelhen a ymbletha am 
Bileri'r neuadd, a goleua'i fflam 

Y duwch dan gyíaredd blâs y gwin, 
A tharan dery y colofnau crin 

Nes yr ysgydwa'r neuadd trwyddi i gyd, 
A phelydr nefoi-ddisglaer yr un pryd, 
Ymsaetha draws y neuadd. Galahad 
Adnabu yn y gwyrthiau gyfiawnhad 
£i weledigaetn santaidd : iddo ef 
Nid oedd y daran namyn swn o'r nef— 
Atebiad yr ysbrydol oddifrv 
I'w ffydd ddilychwin a'i ddyhewyd cry'. 



ni.— Y Cais. 

Wylofain tost a galar glywid trwy 
Ystrydoedd trist Camalot : wylo mwy 
Nâg wylo mam am faban cynta'i bron, 
A mwy na'r waedd ddyrwygodd Brydain gron 
Pan faeddwyd bri'r Brytaniaid yn y gâd 
Yng nghyhwrdd Camlan gan ystriwiau brad. 
Gwenhwyfar i'w hystafell ddirgel ffbes, 
A'i chalon stormus yn ei mynwes droes 
Yn Ilyn o waed, am lithro o Lawnslot dêg 
I anlur ynfyd ar ol breuddwyd fiêg. 
Ac meddai wrth y marchog yn y cudd, 
Pan glywodd falm ei anadl ar ei grudd. 

" Boed iti amddiffÿniad Gwr y Groes, 
A Duw faddeuo iti am y loes 
A ro*ist i'm henaid, ac i minnau boed 
Faddeuant llawn am imi chwennych 'rioed 
Afradlon serch,'* a rhedodd edau goch 
Fel staen o wëad gwarthrudd trwy ei boch, 
A thaflodd wên o*i lliwgar wyncb mwyn 
I galon Lawnslot yn gynysgaeth swyn 
Ei chariad ato ; yntau ar ei droed 
A droes yng nghwmni'r ccisiaid tua'r coed. 

GoUyngwyd nerthoedd oes ddi-hedd yn rhydd 

0*u blin gaethiwed pan y torrodd dydd 

Ymado o Gamalot : adsain nych 

A murmur llethol ** miserere'r '* dych 

A eerddent waed y dewr fel marwol iâs, 

A baner y Ddraig Goch yn nef y elâs 

Gipiwyd ym magl yr ystorom gref, 

A chwalwyd tân y ddraig i wynt y nef : 

Tra cerddai Galahad ar flaen y llu, 

A*r nef yn gwenu arno ar bob tu. 

Disgwyliai'r marchog Ilwfr yn y rheng 

Wrth egni'i bresenoldeb ; megvs Ileng 

ymadferthoedd arwyr penna i wlad 
Oedd cryfder ei wroniaeth yn y gâd. 

Y dewr yn ddewrach äi yn swn ei lais, 
A'r egwan un a feddwai ar y Cais 
Gan win ei wên, a*r neb a syrthiai^n ol 
A'r gA'r y IIu flieiddiai'i lesmair ffòl. 

1 gẁr gwyryfol goedwig gyda'r hwyr 

Pan oedd cysgodau*r nos yn disgyn trwy'r 
E^fnderau deiliog, heibio r Ilwyni drain 
Warchodai, ar ei flin, ddymunol lain 
O dir frithesid gan gawodydd bras 

baill a blodau,— dros y rhandir glas 

1 gyswllt amlffòrdd yn yr unigfeydd 

Y daeth y llu ; ac yno ílef torfeydd 
£u dyheadau alwai ar bob un 

I ddilyn ol ei briod ffansi'i hun. 

A*r ceisiaìd— a adawsent groesaw*r Ilys, 
A phechod parod, moethau'r awr, a blys 
Am wag ogoniant, a chyfanedd glyd, 
Mewn pango lesmair gwyllt am lonnach byd, 
Heb glywed namyn taran groch uwchben 
Camalot, pan y siglwyd trawstiau nen 

Y neuadd orwych, ac heb weled mwy 
Na Iledrith yn y goleu fflachiodd trwy 
Ystafell y Ford Gron, heb loewach trem 
Na Ilygad welai seren megys gem 

Ar fron yr hwyr, ac heb y feiddgar flydd 
A d'wynai ar y nos ysblander dydd, — 
Grwydrasant bawb i'w ffòrdd yn ol eu tyb, 
Gan garu'n ddall y gyntaf seren wih. 

Nid felly Galahad : cyfrinach Duw 
Oedd gydag ef erioed. Tymherus liw 

Y gwanwyn yn y coed ; aroglau pêr 

Y ddaear wrth offrymu ; gwawl-Iif sêr 
Yn tasgu*n wreichion arian ar hyd dail 
Uenafol dderw ; cathl bêr ddi-ail 
Mwyalchen yn yr irlwyn dan y gwlith, 

A choed y bronnydd yn eu gwisgoedd brith, 
Oedd iddo'n un â'r meddwl di-ystaen 

A'i t*wysai trwy y goedwig yn ei flaen, — 

Yn nn a'r weledìgaeth neíol oedd 

Yn eiddo'i ffydd yn ddirgel ac ar g'oedd — 

Yn un âV goleu welsai ar y Groes 

Yng nhyswllt dwyffordd, pan fu rhysedd moet 

A Uilchder Melian iddo*n dramgwydd trwm. 

Ymlaen, yn unig, drwy ddidramwy gwm, 

Y cerddodd Galahad, nes dod i ben 

Y dyffryn hir at borth Mynachlog Wen ; 
Ac yno ynç n^hadw er ys oesan*n nghudd, 
Dan ofal eiddig y mynachod pnidd, 
*Roedd tarian wen ac ami wyrthiol groes 

waed ym mynd a dod o oes i oet. 

Yng ngreddf ei enaid gwyddai Galahad 
Nad oedd frenhinol bnf-flbrdd heb ei brad, 
Na Uwybr gwyr-gam tr%vy y dyrys goed 
Heb gyfle bwystm cas ; na llw^br troed 
Trwy ddoldir gwyrddlas heb ei swyn diflael 

1 sarfl* wenwynig, na morwynol ael 

Heb fellt yng nghwsg o dani, nac un awr 
O hinon b^yd heb ei thywell wawr, 
Na chaer aruchel falch heb farchog dn 
Yn gwylio'r poith, na'i ddyheuadau lu 
Ond profedigaeth heb arfogi'i hun 
A'r darian wen a'r cleddyf ar ei glun. 

Fel cgîn cynnar yn y ddaear lom 

Yn anesmwytho'n frwd dan gawod drom 

O heulwen EbriII mwyn, — yn sugno'u sudd 

O ysfa a dyhead dwfn y pridd, 

Felly y caethion,— ebyrth chwant a thrais 

Yng Nghastell y Morwynion, dan eu clais 

Ddisewylient am waredwr ; a phob tro 

Y doi y Gwanwyn ieuanc trwy y fro 



Sibrydai'r naill ci flydd yng nghlyw y Ilall, 
" Daw dydd pan beidia gafael gwŷr y faM 
Gyfyngu amom — daw yr heuh%en lân 



' Daw dydd pan beidia gafael gwŷr y fall 
Gyfyngu amom — daw yr heuh%en lâi 
I ddifa'r nos o*n bywyd — a daw cân 



Yn Ile y waedd a'r weddi am ryddhad : 
Mae rhyíeddodau yn tramwyo'r wlad.*' 

Arglwyddes wèn y gaer âg ysig lais 
Estynnodd groeso i farchog penna'r Cais — 
' Hawddamor, enaid I gwelsom eyda'r wawr 
Dy gysgod ar y mynydd, a phob awr 
Gwyliasom fllach dy waew yn y tês ; 
A gwyddem fod dy gam o hyd yn nes 
I'n gwared, gan erchylled golwg flrom 

Y gwylwyr ar y gaer, — gan gymaint siom 
Ein treiswyr yn eu çioddest, — a chan faint 
Enbydrwydd Ilyfriaid ar fìn twrnamaint 
RhyÌygus. Daethost yn dy ddwyfol aidd, 

A thorrodd gwawr dihangfa obry yng nghraidd 

Y castell oer ; a theyra Anobaith du, 
A flbes i Annwn. Drychiolaethau lu 
Wasgarwyd gan y goleu ar dy ael. 

O arwain ni 1 oror codiad haul, 

Lle y cawn eto yfed gwin y nant 

A phorthi hoender calon rydd fel plant 

Ar ddolydd gwyllt, a dilyn troiog chwa 

Yr awel gynnes dros weirgloddiau'r ha', 

A deflro'n gwaed cynhenid yn y gwynt, 

A byw, cashau a charu megys cynt. ' 

»« Y Weledigaeth," meddai Galahad, 
" Y dirgel nerth ddaeth imi yn y gâd, 

Y gwyrthiau dirifedi o fy mhlaid 
Ar faes ac yn y llysj—y dwyfol raid 
Osodwyd arnaí er pan glywais lais 
Anfeidrol yn fy nghymell ar y Cais, 
Darana yn fy nghlyw,— ** Na thrugarha 
Wrth ellyll gorthrwm, trachwant, a thraha, 
Na Iwfrhaed dy galon rhag ymwân 

A balch ddyhirod sydd â dieithr dan 
Yn Uosgi yn eu cnawd ; nac ofna haid 

Y bleiddiaid cyfrwys, creulon, sy'n ddi-baid 
Yn ymlid y diniwed yn dorfeydd 

I felldith yng nghysgodau'r ogofeydd. 

Yn nerth y goleu nefol ddaeth i mi 

Yn i'enctid oes, y cerddaf flfyrdd di-ri', 

Disathr, cudd ysbeilwyr ddaw o bell 

I rwydo'r byd i'w fFau drwy ystryw hell ;— 

Af heibio i gacrau'r drwgarferion hyn 

Sy'n blino'r byd, ac ar fy ngwregys tyn 

Yr hongiaf eu hallweddau oll, a gwnaf 

Orweddle heintus pob dyhirol goaf 

Yn ffagl ; mwyach ni cha morwyn dlos 

Na gwyryf dyner fyw dan deyrn y nos ; ^, 

Mae dyddiau gwarth ar ben— Agorwch, byrth I 

A Ucdodd drws pob cyntedd fel gan wyrth. 

« ♦ * * 

IV.— Y Weledigaeth Gyfeiliorn. 

Trwy ddrain a d'rysni'r coed yn wysg ei ben, 
Heb seren yn ei dywys yn y nen, 
Heb lewyrch iddo ond magîod ffos, 
Na chymar agos ato ond y nos, 

Y cerddai Gwalchmai, hyd i lannerch ìon, 
Aniddos, yn y ftorest ; a gwedd drom 

l'r wybren bell a welai'r gyntaf waith 
Ar ol cyfeiliorn grwydro ar ei daith 
Trwy anial wyll, heibio i guddygl seml 
Pob meudwy duwiol, — heibio i bob teml, 
Mynachlog, eglwys, croes, ac allor hen 

Y cerddai'n Uawen ; a chellweirus wên 
Ei wyneb sarug ballai yn ei mîn 

Fel diffydd fllam yr haul ar ddeilen grin. 
Ar ambell awr o íyfyr distaw, dwys, 

Y peidiai'i galon guro o dan bwys 
Meddyliau'r ymchwil am y Greal Sant, 
A geirlif edifeirwch dros ei fant 
Raiadrai'n wyllt, o herwydd iddo gynt 
Draddodi 'i hunan i'r enbydus hynt. 

Ac meddai'n llwfr ei fron dan gysgod pren 
Henafol guddiai wae'r ddrycinòg nen,— 
«* Esgymun ydwyf, pell o olwg byd, 
Dan felldith tynged ymarhous o hyd, 
Yn ymbalíalu beunydd megys dall 
Am farch(^-ftordd neu ystlys-adwy all 
Fy nwyn o ddyfnder y tywyllwch trwm 
I eang feusydd neu garedig gwm, 
Lle gallwn gael fy anadl eto n ol,^ 
A chwa o beraroglau blodau'r ddôl 
Yn gynnes ynddi. Anfad dynged flin 
Ddaeth arnaf, chwerwach na'r alaethus drin 
Yn achos Arthur. Unwaith yn y Uŷs, 

Ar doríad gwawr, oddiar gopäon blys, 
Pan welais olwg bell v Mardiog Côch, 
Dan ofnadwjraeth llet y daran groch, 

Y tyngaìs na wnawn beidio ar y Cais 
Nes gwePd y Greal ; yna, clywais lais 

eigion net yn tori trwy y l^d, 

A gwelwn brif-flfordd ddisathr ar ei hyd 
Trwy ddiffaith oror, a myiî ar íarch 
Yn arwain drosti nithr yr oes, a'm harch 
Yn aní&ieledig ; balchder, afiaith, nwyd 
Yr ieuanc, credo*r hen, meddyliau Uwyd 

Y meudwy welwn gyda*r dydd yn dod 

1 chwyddo yr orymdaith. Gwae o fod 

Y lliwiau c^nes wedi diffodd oll, 

A minnau bellach megys marchog coU 
Heb yraew yn fy Uaw, — ^heb daran gref 
Yn bloeddio yn fy ngwaed, — heb oleu'r nef 
Vm cyfarwyddo namvn nef y llys 
Pm denu yn fy ol. Yn llesmair blys 

Y gwelais ryfeddodau svdd nwchlaw 
Crefyddus grebwyU, — rbyfeddodau ddaw 
Ar ewyn gw^Ut y gwin yn phiol serch : 
Rhy oer i mi yw'r oyd heb gariad merch : 
Rby unig, gwaff, a Uwm, yw bywyd brau 
Heb hwyl cyfeddach ; gwell yw Uawenhau 
Yn ymyl sicr swyn y pleser sydd 

Nâ byw i bleser mwy efallai fydd." 

Ar hyn, y cerddodd Gwalchniai rhagddo'n Uesg 
Trwy dywyU barth o'r coed, — trwy grinllyd hesg 
Hyd lannau corsydd aíìach, nes y daeth 
I guddygl meudwy ; a thrywanodd saeth 
£i galon pan y dybu y gwr Uwyd 
Yn deongl iddo raib eì oriog nwyd, — 
" Ha, Walchmai ** I meddai, ** daliwyd dithau gan 
Ryferthw^ Cais y Greal, — ar awr wan 

Y cludwyd di ymheU ar war y Uif, 
Fel dail y coed, i genUi' tonnau cryí 
Dygyfor anwar ; methaist dorri Uwyhr 

I ti dy hun trwy niwl y dydd, a chrwybr 

Y dyweU nos, a magl cnawd a fu 

Yn cadw egni'th ffydd mewn carchar du. 
Nid eiddot heddyw'r gynneddf ddwyfol lân, 
Na dewredd a chadernid i vmwân 
A gelyn rheibus ; ac amddifad wyd 
O'r ireiddgar olwg wél ddichellgar rwyd 
Yn cael eu ewau am danat yn y gwyll ; 
Pam y clu.«tfeini ar bob darogan hyll, 
A gwag ddiaspad, ac anynad grí ? 
Mae imi awydd ymbil â thydi 
Ynghylch dy enaid. Edrych ar y Groes 
Sydd ar fy mynwes, cofìa ddirfawr loes 

Y gwr fu n gwaedu arni cr dy fwyn ; 
Ti elli yn ei rhinwedd gydymddwyn 

A chystudd saìnt, a thrwyddi goncro'r fall. 
Paham, fy mab, y mynni fod yn ddall 
Yn ymyl y goleuni ? Tro at Grist, 
A'r wawr a dỳr ar Iwydni'th fywyd trist. 
Pa hýd y ceiff y byd a'i aflan wanc 
Dy bennaf sylw ? Buan y daw tranc 
Ac arswyd Barn i'th gyfran ; byr yw oes, 
A brau yw bywyd. O dan nawdd y Groes 
Yn unig y daw iti felus hedd, 
Dimadaeth eglur ffydd a newydd wedd." 

Ymhell o swn y delyn unwaith fu 

Yn canu ei gloaydd, mewn enbydrwydd du 

Y crwydrai Lawnslot, heibio i lynoedd tân 
A brwmstan diífeithleoedd : ar wahan 

I'r ceisiaid ereiU a gipiasai'r gwynt 
Ystormus, nerthol, i'r ddrychinog hynt, — 
Ni wyddai'r rheiny nemawr am bangfeydd 
Rhamantus galon baentiai'i golygfeydd 
A gwaed ei bywyd, pan y caro*n fwy 
Na hi ei hun ryw galon arall trwy 
Wamalrwydd amgylchiadau. Felly'r äi 

Y marchc^ hawddgar trwy fforestydd Mai ; 
Nid cartref rhamant iddo, fel o*r blaen, 
Cyn i feddylfryd halog dynnu'i staen 
Dros loewder ei fywyd, oedd y wig 

A'r dail a*r cynnes liw o fon i frig ; — 
Nid mam yn gwasguM phlentyn at ei bron, 
I sibrwd wrtho gyfrinachau llon 
I leddfu'i ddolur cudd, oedd anian mwy ; 
EstroDol lanw ffromai ym mhob gwy, 
Dadweiniai*r drain cartrefol noethlym flaen 
I frathu'i galon ; aml-liw dorf ar daen 
O flòdau*r gwanwyn yn y meüsydd gwyrdd 
A welwai'i wên, briallu ochrau'r ffyrdd 
Wrth hau perarogl o'u phiolau aur, 
A gwenyn, fronnau aur, ar edyn claer 
Yn hedfan yn y chwa, a dynnent fîrwd 

ddagrau chwerwon o'i olygon brwd. 
Eisteddai'n fynnych yn y boreu glâs 

1 wrando'r fronfraith yn y Uwyn, ond crâs 
Oedd iddo'i nodau pêr ; a dianc wnaeth 
Un hwyr o'r goedwig dros losgedig draeth ; 
Crinodd ei wbg yn sawyr fllamau'r dòn, 

A rhedodd ias y dyfnder trwy ei fron ; 
" Oleuni gwamal ! meddai, ** 'rwyt o 'mlaen 
Weithiau fel llewyrch dieithr ar y waen, 
Neu dawch o gors Anobaith yn y nos 
Dan ewybr dylif gwawl gwibseren dlos ; 
Bryd arall, dan ysblander teg dy wawr, 
Mi dyngwn i Jehofa ambell awr 
Mai fflach o lygad hoff Gwenhwyfar wyd 
Yn tywys ei hanwylyd ; gorwel Ilwyd 
Sydd ar derfynnau 'nhrem ; nid amnaíd fîydd 
Na threm gyrhaeddbell i eangach dydd 
A barodd i mi adael llawnder Ilys 
Fy Arglwydd Arthur : cariad roes y wŷs, 
A sercn apwyntiodd imi'r antur hon : 
Os pwl fy Ilygaid, cynnes yw íy mron. 
Yng ngwres y fflam gyneuwyd yn fy serch 
Tramwyais nos a dydd dros Iwybrau erch, 
Dymchwelais orsedd gorthrwm ymhob pau, 
A dysgais wrth drueiniaid drugarhau, 
Ymledclais â bwystfìlod aml fìl, 
Drylliais allorau gau, diwreiddiais hil 

Y ddraig a'r sarfî a'r afanc yn y llyn. 
Ni allodd haf afradlon hyd yn hyn 
Fy nenu ar gyfeiliorn ; a thu ol 

I wylltion wenau hawddgar blant y ddôl 

Y gwelwn drem Gwenhwyfar, — fflam ei gwên 
Oddeithiai yn fy mron adgofìon hen. 

A phan y rhuai r dymestl yn y nef, 
O gant cymylau'r daran clywn ei llef 
Yn galw'r mcllt o<ldiwrthyf— ddydd a nos 
Ni phallai goleu gwên Gwenhwyfar dlos. 

Nes ya nhrigfannau'r geifr ar Aran bell 
Y cododd yn fy nghalon ddrycin hell ; 
Duodd y wybren oll, a thorrodd barn 
Ar hedd fy mron, cwympodd bwriadau'n sarn 
O dan fy nhraed : ingoedd, gwasgfeuon Uym, 



A thyraestl chwem euogrwydd yn ei grym 
Dorrodd ar lanw *ngwaed : ciliais ar nrwst 
I ogof nnig, oer, i wrando trwst 

Y stonn ym myned heibio. Gwesgais dan 
Fy llaw y grawnwin Ir gasglatwn pan 

Yng ngwinllan Arthur ; chwerw ydoedd blâs 

Y gwin fel bustl, ac arogledd câs 
E^nnodd i fy flroenau. Wrth fflam lom 

Y tan ddiffoddai yn yr ogof drom 

Y gwelais lewyrch gobaith vn tristau, 
A bythol nos am danaf yno n cau, 

Ac meddwn ym mhangfeydd anobaith prudd, 
A*r dagrau'n llosgi 'malchder ar fy ngrudd, 
* Ha ! melldith amat, galon afrad, flfol, 
Pam y bu imi ddilyn ar dy ol 
Gan wario*m nerth i gynnal euog chwant, 
A mi o hyd yn myd y Greal Sant — 
Yn taro *nhroed yn /ynnych ar Iwybr gwyn 
Fy mab bendi^aid ? * ! Yna, wedi hyn, 
Syrthiwn dracnefn drwy loddest a iẃddhad 
I gôl brenddwydion gwyllt gynllwynai ^mrad. 
Pan ddoi awelog lesmair dros fy ngwaed, — 
Pan gwympwn yn orphwyllog-gactn wrlh draed 
Gwenhwyíar freiniol, dan gysgodau*r gwyll, 
Corachod eiddil a gwiddanod nyll 
Ysbeilient waew 'mhroffes, a íy nghledd ; 
A phan ddcfrown o'm hunllef, dwfn fedd 
Ddymunwn wel'd yn agor ar y garth 
I gladdu ynddo'm hanes a fy ngwarth." 

Safodd yng ngenau'r ogof gyda'r wawr 
I wylio'r dydd yn torri : oddilawr 

Y gwelai farch brychwelw, aruthr ei lara 
(A marchog ar ei gefn yn niwyg fflam, 

A*i waew'n torri*i blys yng ngwaed yr haul), 
A*i osgo tua'r ogof ogyích aeî 

Y bryn crynedig ; safodd yntau'n fud, 
Heb nerth nac ysfa am frwydr yn ei fryd. 
Adgofion dig am lawer gorchest lem 
Wgodd uwcn beilch adíeilìon ar ci drem ; 
Sîodd y marchog heibio ar ei hynt, 

A th'ranodd carnau'i farch yn gynt, yn gynt, 

Ar faes a rhos, tra Lawnslot, megys un 

Yn oriog hepìan ym rahêrlewyg hun, 

Gasglodd ei nerth i erlid ar ei ol 

Dros anial garw, a thrwy gwm a dôl, 

Nes syrthiodd yn farwlewyg o dan Groes 

Wrth borth mynachlog unig ; yna ffoes 

£i ysbryd i ororau rhamant bell. 

Ar lassiad gwawr daeth meudwy prudd 6*ì gell 

Yn y fynachlug : a phan weles drem 

Wywedig Lawnslot, " Ha, daeth tynged lem, 

Ofnadwy arnat," meddai, "am dy ddrwg ; 

Ar len dy gnawd y cyniweîria gwg 

Dialgar pechod, fel y cysgod daen 

Ystorm y gaeaí hyd eiraog waen.'* 

Dihunodd Lawnslot, a phan weles ffrom 

Wynebpryd y gwr llwyd, ochenaid drom 

Rwygodd ei fron ; meìldithiodd ddydd ei chwant ; 

Pan glywodd gerydd golym, tost, y sanl» — 
** Cyffesa, Lawnslot, wrth yr allor wen 
Sydd yn dy ymyl ; yna, tyr y llen 
Sy* rhyngot â*r ysbrydol. Gwel y Groes 
Yn llosei*n haul y boreu ; trwyddi rhoes 

Y Nef faddeuant llawn am feiau íîl, 

A ne%vydd nerth i goncro gweddiU hil 

Y ddraig a*r sarff. Pa fodd y denwyd di 
I fagl gwarth, — tydi o freiniol fri, — 

O synwyr a chadernid, ac o wawr 
Hawddgara', a chalon dda, ehelaeth, fawr 

dan dy fynwes ? O, was drwg a ffol ! 
Gallesit droi cythreuliaid yn eu hol, — 
C'wilyddio ufíern a gwas'naethu'r Duw 
A fu helaethwych wrthyt, eto, gwiw 

Fu gennyt ffol ddigrifwch y byd hwn 
Ddangoses Satan iti, a than bwn 
Euogrwydd marwol yr ymgreini'n Ilaid 
Dy bechod mwyach, oni ddelo rhaid 
Anfeidrol arnat i ymofyn Crist 
Mewn ediieirwch. Gweledigaeth drist 
Sydd it' o gofìo'th fywyd m^s gardd 
Paradwys unwaith yn y gwanwyn hardd 
Yn •odiaelh deg, a'i holl adwyau*n nghau, 
A thithau megys gwyliwr heb fyrhau 
Oriau dy wyliadwriaeth, nes yn rhith 
Lliwiedig ddail a disglair ddafnau gwlith 

Y temtic^d sarff wenwynig dy foddnad, 
A llithiwyd di'n dy Iwírdra i borthi brad : 
Ac heddyw nid oes blodyn ar dy wedd 
Na lygra'r sarff ei deçwch ; nid oes hedd 
Na thangnef calon iti ar dy hynt ; 

Mae oergri anaearol yn y gwynt, 
Digiodd y ddaear wrthyt am dy chwant, 
Cuddiodd y Nefoedd oleu*r Greal Sant 
Oddiwrthyt,— dioddefa'r byd gan haint 
Dy haloç gariad, — ofer twrnamaint 

1 adfeddiannu'th glodydd. A pbe bai 
I'r Greal i dy ymyl agoshau, 

A throi'i ddisgleirdeb arnat yn ddiball, 

Ni welet 'mo'i c^oniant fwy na'r dall 

Na wêl chwifiedig gledd yn fíìam o'i flaen ; 

Caletach ydwyt yn dy ddrwg na maen, 

A chwerwach na phren mwri. Heddyw gwna 

Ddiofryd santaidd ger y Groes na cha 

Afradlon sefch ddifwyno'th degwch mwy, 

A phennyd gwna yn nerih y marwol glwy " ! 

Dan gyngor i gyffesu'n ddinacad 

Holl ddrwg ei galon, a dadwreiddio had 

Y sarff o'i fron, gadawodd Lawnslot fro 

Y meudwy a'r fynachlog : crwydrodd o 
Anialwch i ddiffeithwch nes y daeth 

Ar ddamwain i ddidramwy danllyd draeth, 
Lle 'roedd y môr yn torri'n ferw-ias, 
A gwelai rhwng y tonnau gwineu-las 
Long anghyflyrrus ar enbydus hynt 
Yn araf nesu i'r lan ym mraich y gwynt, 
A chlywai lais yn sibrwd wrtho, — ** Dos 
I*r llong brofadwy cyn y delo nos 
Anobaith amat." Yntau gyda bloedd 
Neidiodd i'r Ilestr dieithr onid oedd 
Ei ochr ar suddo dan fygythiol don, 
A chipiodd gwynt y llestr ar ei fron 
Tr anweledig ; a thrwy gydol mis 

Mordwyodd Lawnslot nes y daeth goris 
Arfordir Mynyw : A phan droes ei drem 
Un nawnddydd cynnes, gwelaì waew lèm 

Y Marchog Coch yn ffladiio yn y tês 
A bloeddiodd arno i dynu ato*n nes. 

I fwrdd y Uonç y dríngodd Galahad, 

A phlethodd ei ddwy fraîch am wddf ei dad, 

Ac meddai wrtho, — ** O fy nhad, pa hyd 

Y cyfeiliorni yn niffeithwch byd ? 
Pam y rhyfygi herio'r storom flong 

Ar foroedd pell heb hwyl na llyw i*ih long ? 

Pa fodd yr ymdarewi wedi'r êl 

Dy serch at farwol wraig yn wyw, a'th sêl 

Am wel'd y Greal Sant yn oer ? Mae*r nef 

Yn galw'r ceisiaid ffyddlon tua thref, 

A'r byd yn galw'r dewr o wamal fryd 

Yn ol i*w swynion a'i ddedwyddwch clyd. 

Ymryson mae y byd a'r nef o hyd 

Am rosyn dy hawddgarwch ; gwyn fy myd 

Pe gallwn roddi deuparth o'r mwynhad 

Llesmeiriol sydd i mi, i ti, fy nhad." 

Ac wedi misoedd o fordwyo ynghyd, 
Dros ddiffaith foroedd i bellafoedd byd ; 
Uwch twrf y môr yn chwalu ar y lan, 
A gwaedd y gwyiit mewn anghyfanedd fan, 
Ac arswyd anghynefìn ffiniau r byd, 
A gwae*n darogan yn ninasoedd Hud 

Y clywai Galahad y cyfrin lais, 

A Ilamodd dros y bryniau ar y Cais. 

Yn unig, bellach, — unig fel y nos 

Ar fôr pellenig heb un seren dlos 

Yn cwenu, y fîithrodd Lawnslot ar ei hynt, 

A*i lestr at drugaredd môr a gwynt, 

A dyfal y gweddiai foreu a hwyr 

Ar Dduw y Nefoedd i ddatguddio'n Ilwyr 

Y Greal iddo : ac wrth oleu cíir 

Y Iloer un noson, ar esgynol dir, 

Y gwelai gastell teg, aîlewod ddau 
Yn gwylio ei fynediad ; yna'n glau 
Arfogodd, a gafaelodd yn ei gledd 

I daro'r llewod ; pan, o ddistaw hedd 

Y castell, clywodd lais yn torri'n rhydd, — 
** Ni chenfydd neby Greal ond drwy fiydd." 

A rhoes y glaif drachefn yn y wain, 

A cherddodd rhagddo trwy'r neuaddau cain 

Heb weled neb, nes dod at euraìdd ddôr 

Ystafell eang goruwch gwely'r môr, 

A chlywai oddifewn feluslais pêr 

Fel Uais rhyw angel o ororau r sêr 

A meiddiodd, yn ei falchder, groesi'n hyf 

Y trothwy, pan y chwythodd corwynt cryf 
Oddiar yr allor gan ei daro i lawr 

Yn ddiymadferth, a gogoniant mawr 

Y Gresd guddiwyd rhagddo yn ei wae ; 
Cauwyd y drws, a gwelwyd yn dyfnhau 
Arwyddion henaint dros ei hawddgar drem, 
Ac arlliw gwelwlwyd siomedigaeth lem. 



5.— Y Dymer Nacaol. 

Daeth heulwen i'r lleiandy llwyd drwy daer 
Weddiau'r wyryf santaidd oedd yn chwaer 
Peredur farchog : ciliodd gwae a gwyll 

£i phryder ofnog : ac anobaith hyü 
Am frawd ei chalon dros y gorwel fìfoes, 
Ac meddai*n Uawen o dan Bren y Groes, — 
" Bum glaf o obaìth ac o gariad pur 
Am ffawd Peredur, ac angeuol gur 
Gwa-gfeuon Ujrm, a barnedigaeth siom 
Rwygodd fy enaid lawer noson drom 
Wrth allor gweddi, am na allwn roi 
Fy ng>veledigaeth iddo, a cbyifroi 
Cynheddfau'i enaid i anturiaelh fwy 
Na boddio'r deall : calon genfydd trwy 
Ddirgclwch bywyd ystyr bywyd dyn, — 

Y pur o galon genfydd Dduw ei Hun, 
A gobaith oesoedd ynddo'n ymfwynhau, 
Ac heddyw braint i mi yw Uawenhau 
Am werd Peredur ar binaclau ban 

Yr uchelderau ac amheuaeth dan 

Ei draed yn gwingo'n friw, a'r Greal Sant 

Yn denu ei ddyhead cryf o gant 

Y nefoedd uchel. Dìsgwyl 'rwyf bob awr 
Am glywed diolch sêr yn Uifo i lawr 

Yn gymysg â Uawenydd myrdd o saint 
Am un pecbadur gadwyd rhag blin haint 
Aniddìg oes." 

Peredur oddiar frig 

Y mynydd a ddisgynai, a gwawr ddig 
Ystorm ddilynai ar ei warthaf ; braidd 
Nad adnewyddai ei gyntefig aidd 

Yn rhuthr y goriwaered, gwibiai'n wyllt 

graig i graig fel dychrynedig fyllt 

Ar ífo rhag bleiddiaid ; neidiai safn ddofn 
AíTwys y graig ddiadlam yn ddiofn, 
A'i einioes fel yn wyrthiol yn ei law, 
A thros fìenestri y gorllewin draw 
Syrthiai y llenni porffor, ac ar hyn 
Corwynt y daran chwythodd dros y glyn 

Y llenni bratiog megys fHamau o waed, 
A gwingai'r ddaear arw dan ei draed, 
Tra safai ar glogwyn balch i floeddio'n oer 
Ei gyffes wyîlt i glyw y nos a'r lloer, — 

** Croesaw, ystorom ! croesaw wae a mellt ! 
Croesau, daranau a chwal y nef yn ddellt : 
Croesaw, ddaeargryn a sigí seiliau'r byd 
A breg golofnau m credo yr un pryd ! 
Ymaith, ieddyliau Uwfr a ddaeth im' 
Yn nhymor brwd ìeuenctyd, cyn i rym 
Fy neall gasglu'i nerthoedd yn gytun 

1 goncro'r byd a bywyd drosto'i hun. 

bennyd erch ! Porthais aderyn glwth 
Ar waed fy mron, ac heddyw'i gylnn rhwth 
Ymglâdd yn ymysgaroedd f enaid briw. 
Credo ? Anwiredd a chaethiwed yw 
Atalia ysfa ysbryd yn ei ruthr 

Dros ffíniau gwaharddedig, a thros uthr 
Gelanedd Uu gwympasant vn eu gwing 
Am oleu newydd : mynnaf, pe drwy ing, 
Dorri craíangau'r fwltur o fy ngnawd, 
Pe coUwn yn dragwyddol í'enaid tlawd. 
Rhyfela'n ddiymadferth wyf eirioed 
Yn erbyn gormes bywyd : barn a roed 

1 gerdded ochr yn ochr â'm hiraeth gwir ; 
Brenhines ddoeth yr adfeiliedig dir 
Broflwydodd wrthyf am anturiau gant 

A phererindod maith y Greal Sant, 

A rhoddes yn addewid bell i mi 

Y caifwn inau fod yn un o*r tri 
Marchogìon urddawl a orphennai'r Cais : 
Ymlwybrais fìlwaith trwy gyndynrwydd trais 
Anhawddgar íÿd yn nerth v gredo bon, 
Cedwais feddyliau glân a chywir fron, 

Fel eraiU o fy âch, er ystryw*r oes : 
Gwyddwn fcd i mi gysgod cryf y Groes, 
Er ameu'i rhinwedd : ac er goreu *mryd 
Am wybod cenedl hoU ddirgelion byd, 
A chyfrinachau'r ymyriadau hyn — 

Y gwyrthiau mawr o'r anweledig fyn 
Syírdanu*r gwledydd ; ac er buchedd lân 
A bywyd diwair, heb eu deifìo'n nhân 
Aflendid, eto, n^ethaf ymryddhau 

O'r rhwymyn caeth am danaf sy*n tynhau, 
Ac er darostwng pob rhyw ddawn a ereddf 
O fewn yr enaid, a phob cyfrin ddedaf 
A chynneddf yn y corff yn risiau i 
Ymgyrhaedd at yr Anweledig sy'n 
Pabellu'n wastad ar eithafion ffin 

Y meddwl beiddgar, eto, pylir min 
Ymdrech y doethion i ddehongli'r byd 
Gan farnedigaeth siomiant, a chyhyd 
A pharo y gyfrinach fawr yng nghudd, 
Bydd dolur yn y gwaed, a chipdrem brudd 
Ar olygfeydd y ddaear yn yr hâf, 

Ar ystum meddwl yn gweddì'o'n glaf 
Wrth borth dirgelwch ; ac ar fÿwyd dyn 
Dieithrwch anirnadwy fydd ynglyn 
Ag ef i oesau'r b^d. Pwy all osgoi 
Amheuaeth niwhog ? A phwy fedr ffoi 

gyrhaedd blys a gwanc am oleu mwy ? 
Dringais i fynydd uchel dioion trwy 
Ëlyniaeth gwynt a gwlaw gan feddwl 'cawn 
1>en y mynydd ddadorchuddiad Ilawn 

Ar ddwfn ddirgelion, — dros orwelion aur 
Didramwy y gwelwn rith hudlewyrch claer 
Yn toddi i gwmwl tân, a disgyn wnes 

1 geisio'r weledigaeth brin yn nes 
Tr ddaear nag i'r nef." 

Trwy'r glyn islaw 
Ar gefn ei farch, a'i waew yn ei law 
Marchogai Galahad, nes dod at droed 

Y clogwyn, a Pheredur yn ddioed 
Ddiosges oddiam dano gochl brudd 
Amheuaeth erwin, a phan weles ffydd 
Ddihalog Galahad, a'i loew gledd, 

A chryfder y gorchfygwr yn ei wedd, 
A'i waew o flaen i fôn heb waedlyd 'staen 
Na rhwd yn bwyta*i min. a'i brathlym ílaen 
Heb bylu'i awch yn anilder ymladdfeydd, 
Feredur a felldithiai'r dychrynfeydd 
Ddaeth arno ar ei grwydr wrtho'i hun, 
Tra Galahad fel anfonedig un 

Y Nef ddatganai wrtho eiriau ffydd, — 
* Clywais dy lais yn crynnu yn y gwydd 

Yn nwfn y glyn ac yn adseiniau^ graig, 
A gwyddwn yn fy nghalon fod y ddraig 
Yn erlid ar dy ol, a brysiais i 
Dy ymyl mewn cyfyngder. Rhaid i ti 
Fy nilyn, bellach, dros y Ilwybr gwyn 
l'r ddinas nefol : mwyach digon hyn 

grwydro yn y cysgod. Tyr y wawr 
Yn fuan ar dy feddwl, a daw'r awr 
Ddedwyddaf iti, pan y sefi*n fud 

1 synnu a rhyfeddu at y byd. 
Disgwyl—nid chwilio : chwiliaist ormod am 
Foddhad i'th ddeall yn y byd. * Paham ' ? 

* Pa fodd * ? fu arwyddeiriau th dd'ryslyd gais, 
A syrthiaist yn ysglyfaeth drist i drais 
Anesboniadwy fyd. Cyn'r elwyf fi 
Trwy byrth y ddinas i*r goleuni fry, 
Mynnwn, pe gallwn, r*oi it* newydd wedd 
Ar fyd a bywyd, a digwmwl hedd 

Y galon wêl yr oU yng ngoleu ífydd : 

Rhy annodd tynnu hon o'r gwraidd yn rhydd 
A'i rhoi yng nghalon arall, fel y gall 
Garddwr drawsblannu blodyn. Dawn di-wall 

Y galon santaidd ydyw ffydd, a thyf 

gyfrinachau bywyd, — goleu cryf 
Gorsedd yr enaid arni'n Uosgi sydd, 
Yn mhell o olwg gwag y byd mae dydd 
Datguddiad iddi'n torri, lle mae Duw 
A*r enaid yn yr unigfeydd yn byw. 
Dieithriaid ydym eto y naiíl i'r llall 
Yn nwfn brofiadaa'r galon : Pwy a all 
Ddehongli'r cysgod dros yr enaid aeth, 

A'r pelydr disglaer trwyddo'n sydyn wnaeth 

Y nos yn oleu, a phwy all grynhoi 
Lleferydd a distawrwydd ífydd, a'u rhoi'n 
Gynhysgaeth lawn yn mhrofiad arall un ? 
Neb, rhaid i fíydd fyth dori 'i llwybr ei hun 
Trwy anhawsderau meddwl, teimlad, ffaith, 
Profìadau chwerwon, a chyndynrwydd maith 
Amheuaeth, gwawd y byd, a thwyll, a brâd, 
A chadw yn ddianaf ddelw'i thad 

Yn angerdd ei hanturiaeth. 'Balli di 
Ar ruthr dy ymchwil am mai diwair fi ? 
Genhedlir ynot dymestl gan fy hedd ? 
Sylweddol ydyw ffydd i'r neb a'i medd, 
A gwell fai i'r marchogion droi yn ol 

1 foetb a gloddest nag ymdeithio'n ffol 
I geisio'r Greal heb ysbrydiaeth ffydd, 
A byw i'r goreu'n fiyddlon nos a dydd. " 



VI.— Y Dadorchuddiad. 

Galon wrth galon, cerddai Galahad 
A'r dewr Beredur ; ac er cymaint brâd 
Ymosod sydyn gelyn yn y nos, 
A mynych frwydro'n flin ar waen a rhos, 
Ní fynent grwydro o ddiwyrni Iwybr 
Y Greal Santaidd, nac esgynnu i wybr 
Gwynfydedd perffaith ar adenydd brau 
Dychymyg nwyfus ; ac yng nghrwydr y ddau 
Mewn coedwig anial, gwelent farchog hyf 
A goleu gobaith yn ei Iygaid cryf. 

** Farchc^on urddawl," meddai Bwrt, "ar grwydr 
Ddiorphwys ydwyf, ac mewn Uawer brwydr 
Dinoethais gledd o blaid y gwan a'r tlawd, 
A briw, dan aml ergydion, yw fy nghnawd, 
A marw-welw'm hwyneb gan y ewaed 
Ffrydiodd o honof ; ac os bfìm dan draed 

Temtasiwn unwaith, dial wnes y cam ; 
Aberthais fwyniant byd yn brídwerth am 
Orphwylledd i'enctyd : chwiliais fôr a thir 
Am Lawnslot deg, ac wedi crwydro'n hir, 
Un hwyrddydd, gwelwn gyda machlud haul 
Ei gysgod yn diflannu ymhell dros ael 
Bryn y Dynghedíen tua*r llys yn ol 
I borthi'i newyn â phleserau ffol. 
A brysiais innau rhagof, rhag fy nal 
Gan wanc gyffelyb, nes y dois i d«\I 
Wastadedd eang, lie y gwelwn dŵr 
Aruchel gastell ; a chrefyddus wr 
Estynnodd imi groesaw teulu*r gaer. 
Lluddedig oeddwn, ac ar ymbil taer 

Y meudwy, dringais risiau'r marmor gwyn 
Pr porth ysblennydd : t'wysodd fi ar nyn 
Tr neu idd decaí welwn er ym hoed, 

Ac ynddi fwrdd o'r brasder moethaf roed 

flaen marchogion Arthur ; nid oedd ball 
Ar gân a thelyn, gwin a medd, na gwall 
Ar fuchedd y marchogion, nac ar swyn 
Dihafal wragedd : hawdd fuasai dwyn 

Y galon g'Ietaf dan yr arfau dur. 
Anghofìais yn y Ilawnder boen a chur 

Y marchog crwydrad ; a phan ddaeth yr awr 

1 dyngu serch, arglwyddes loew'i ewawr 
A dynnodd ataf trwy y dorf ddi-ri , 

A thecach na Gwenhwyfar ydoedd hi. 
Lledodd ei gwên, ac meddai yn íy nghlyw, — 
** O farchog hoff ! drwy rad y nef wyf íyw 
I wel'd dy degwch ; clywais fìlwaith am 
Dy deyrnaidd drem, dy galon fawr, a Ilam 
Dy farch ar fryniau pell ; mae arall rodd 
Yn eiddu ii* a mwy di drai ei nodd 
Na chryfder a hawddgarwch, — serch dy fron, 
Ymbiliaf am ei meddu'r noson hon. " 



Dilynodd fì ar lanw cwsg yr hwyr 
I dir cyfaredd, Duw yn ynig wyr 
Pa wedd na syrthiais yn ysglyfaeth Iwyr 
I'w haniflannol swyn, ac meddai hi 
Yn Ilid ei blys clwyfedig,— ** Arnat ti 

Y disgyn melldith ddycnaf byd a bedd " ; 
Ac wrth forwynion urddasola'r wledd, — 

•* Awn," meddai, ** i binaclau uchaf dŵr 

Y casiell, ac oddijrno, fel un gwr, 
Bwríwn ein hunain dros ganllawiau'r gaer : 
Nid oes i'm nerih i ddal anghyflwr gwae'r 
Gwaradwydd hwn — gwell maiw'r funud hon 
Na derbyn dirmyg marchog y Ford Gron." 
Ciliais o'i gŵydd, a theflais rosyn gwiw 

Ei chariad dan fy nhroed, tra'i ysol liw 
A'i beraroglau'n dotio 'mlys, a phan 
Edrychais eilwaith i'r pinaclau ban, 
Gwelwn ei hwyneb gwelw'n deisyf am 
Dosturi un, a rhoes fy nghalon lam 
Anfeidrol ati. A ddychwelwn i 
Yn ol i'w gwared ? A wrandawn ei chri 
Ar awr ryíygus ? * Cofía,' meddai Ilais, 
• Ofuned y marchogion oU, a Chais 

Y Greal Sant,' a gwywodd swyn ei gwên 
Fel tegwch lili wedi myn'd yn hen. 

" Henfìfÿch, farchogion !'* meddai Galahad, 
** Fwrt a Pheredur, cydweis cyd]rstad 
A fyddwn mwy ym mhresenoldeb gwyrth 

Y Greal Santaidd : heddyw gwelaf byrth 

Y ddinas ogoneddus bob yr un 

Yn agor led y pen. Awn yn gytûn 
Ar hyd y brif-ffordd i*r dadguddiad mawr : 
Ni chaniu neb y Greal hyd yn awr 
Yn ei ogoniant : gwelwyd aml bryd 
Lewyrcn rhyfedd^ anwel yn y byd. 
Cwympodd o ddewrion ddegau ar y Cais, 
Pallodd cu greddfau goreu'u wyneb trais 
Drygfyd a thynged : cauwyd rhagddynt ddrws 
Adnoddau dwyfol : gwywodd fflam y Tlws 
Yng ngerddi'u proíìad : peidiodd swyn y Gwir 
A nyddu'i 'dafedd am eu 'clonnau'n hir, 
A chasglodd niwl ar uchelderau ban 

Y Da a welsant drwy ddirnadaeth wan : 
Mae gwew^r 'stgrm yn magu a chryfhau. 
Pennyd o ganlyn drychiolaethau brau — 
Breuddwyd a chysgod, ymddangosiad, rhith, 
A dewis diílanedig swyn ymhlith 
Sylweddau digyfnewid, ydyw'r gwae 

A'r difrod sy'n y byd yn amlhau. 
Ofer melldithio hudoliaethau'r oes, 
Tynghedfen, rhagíarn, amgylchiadau croes : 
Mae Ueng o engyl am bob ellyll hagr 
Ym mhlaid y sant : ni all cuddiedig ddagr 
Dorri drwy dewdwr y tariannau tân 
Warchodant drosto ar ei yrfa lân. 
I mi« yn gynnar, daeth uchelgais bur 
Gondemniodd ynof i dragwyddol gur 
Bob nwyd afradlon : gwyddwn i erioed 
Fod dyheadau ffydd i ddod i'w hoed, 
Neu fethu o addewid lân y nef 
A phroffwydoliaeth ymwybyddiaeth gref. 
Gwybyddwch hyn, — ni charodd Duw fyfi 
Yn fwy nag ereill : carodd Duw chwychwi 
Fel íìnnau, a rhoes i bob un ei ddawn 
Yn nerth cynhenid, ac arglwyddiaeth lawn 
Ar dynged ddall, ac adnabyddiaeth wir 

nerthoedd anweledig yn y tir. 
Na thybiwch enyd fèr fy mod yn un 
A goncra fywyd yn ei nerth ei hun, 
Am mai dihalog ydwyf yn íy ngwaed, 
A*r dwyfol yn ymyryd yn fy mhlaid : 
Gwn am ddialedd stormydd lawer pryd 
Ar lendid fy ngwyryídod : gwg y byd 

A brawf fy nerth yn íÿnych : gwn am boen 
Blinder a gofìd, a marweiddiad hoen ; 
Ond ni wn golli'r goleu yn y nen — 

Y weledigaeth o'r tu hwnt i r Uen. 
CoUaswn wynfyd bywyd pur yng ngwae 
A difrod hunanolrwydd, onibae 

Am lewyrch y gogoniant sydd yn dod 

A newyn ysol i fy mron am fod 

Yn un â'r anweledig, ac yn un 

A dynolryw ; ac weithiau'n Uesmair hûn 

Pan welwyf degwch morwyn yn ddifaì, 

Neu ramant brydferth ar ddiwedydd Mai 

Yn wyneb anian (nid difater fì 

1 swyn a serch), daw neges oddifry 

Yn anterth fy moddhâd mewn acen gUr, — 
* Na châr y cysgod yn Ue*r sylwedd gwir : 

Awgrym Prydferthwch weli yn yr ha', 
A tnegwch morwyn : awgrym Dwyíol Dda 
Ganfyddi ym muchedd goreu saint y byd : 
Awgrym Gwirionedd ddaw i ti ar hyd 
Ymchwil y Greal, nes yr egyr p^rrth 
Datguddiad cyflawn, yna, pan y syrth 

Y gen oddiar dy lygaid yn j man : 
Goleu'r gyfrinach nefol ddaw i'th ran.' 

Awn rhaf;om~amser penodedig sydd 
I bererimon ar y llawr : mae fìÇdd 
Yn llamu o fy mlaen dros ffiniau'r cnawd, 
A gobaith, cariad, profiad, ar eu rhawd 
Yn dilyn ar ei hol, a phalla grym 

Y corff lluddedig po agosaf ym 
Tr sylwedd santaidd. 

Dyma'r deml glaer 
Lle y mae'r llestr pur a'r allor aur, — 
Preswylfa'r weledigaeth imi roed, 
A chartrei y gogoniant sydd erioed. 
Cynhefín wyf â'r pelydr. Ofnaf fi 
Wynebu'r hoH ysblander santaidd sy* 
Yn ngafael íHam fy nhrem ? Na ato Duw. 

I sylweddoli'r perffaith y bûm íyw— 

Y ganed fi — y rhoed anesmwyth rym 
A chryfder anffaeledig hyder im*. 

Fy nghledd, Beredur, cymer, cadw'i fin 

Yn llym a gloew, ac ni phalla*i r!n 

A throi'n ymgeledd iti : a thydi, 

Fwrt fy ngharennydd, ffyddlon farchog hy*, 

Cymer y darian wyrthiol vn dy law — 

Brwydra ymhlaid y Greaí, ac ni ddaw 

Un saeth i'th frathu oddiar linyn brâd : 

Dos, a chyhoedda farw o Galahad, 

Wrth allor teml y Greal : Marw ? Na, 

Mae ysbryd ynof cryfach na thraha 

Marwolaeth. Lesmair santaidd ! ymneshewch 

At borth y cyssegr neíol, a gwrandewch 

Y moh'ant oddifewn. Mor deneu'r llèn 
Sy' rhyngom a'r gorfoledd : dod i ben 
Mae'm hantur yng nghychwyniad newydd fyw 
A bod ym mywyd anherfynol Duw. 
Rhwyga y llèn oddifyny hyd i lawr, 
Ymgollaf yn nyddhâd trag'wyddol wawr 
Sy'n denu'r ddaear tua'r nef yn nes, 

Mae'r cnawd yn gwywo i'r ysbrydoi fel yn nhés 
Yr hâf y tawdd yr hwyliau ar y lli : 
Ysblander dwyfol gaua am danaf fì. 
O Angeu, Angeu I pa le mae dy lid ? 
Mae lliw caredig heddyw yn dy wrid." 

MAB Y WERYDD. 

